
Cuvânt către cititor 


Citind titlul acestei cărți, îţi vei fi spus iritat: „Iarăşi reguli? Mama şi 


tata îmi dau sfaturi, profesorii instrucțiuni, iar bunicii mă cicălesc toată 
ziua. E prea mult! ”. Într-un fel, ai dreptate. Nu de puţine ori se întâmplă 
ca noi, maturii de lângă tine, să uităm că ai crescut, alteori ne e frică să nu 
pățeşti ceva rău, dar să ştii că, de cele mai multe ori, o facem din dorinţa 
neobosită de a te înzestra cu deprinderi bune, care te vor ajuta să te adap- 
tezi uşor, fără sincope şi ezitări, la viaţa colectivităţii civilizate. 
| Vreau să te asigur, stimate tinere cititor, că am scris lucrarea aceasta 
nu ca să-ți vând gogoaşa unor modele perfecte de conduită şi nici să te 
asigur că, după lectura ei, vei deveni un artist (sau atlet?) al bunelor 
maniere. Nu. Dacă e vorba să reuşeşti, totul depinde de tine, de felul în care 
te cunoşti şi te pui în valoare. Gândul meu a fost să fac o carte vie, care 
să-ți folosească, nu pur şi simplu un set de norme reci şi impersonale. De 
aceea m-am pus mereu în locul tău, m-am gândit la propria-mi evoluție şi 
am încercat să justific raţional valabilitatea unor norme comune de con- 
duită civilizată. 
` De ce trebuie să ne comportăm civilizat? De ce e nevoie de norme? 
Ți-aş răspunde, mai întâi, tot cu ajutorul unor interogaţii. Îţi place când bă- 
dăranul de profesie te îmbrânceşte în autobuz, răstindu-se furios: „Dă-te 
dracului deoparte să trec şi eu!”? Dar despre vânzătoarea care nu mai 
termină de vorbit şi de chicotit la telefon, în loc să te servească amabil, ce 
părere ai? Zeci şi sute de asemenea gesturi ne fac viața amară şi nu merită 
să trăim aşa. Nevoia unor reguli s-a impus de la sine. Acesta este doar un 
capăt de fir. Dacă vrei să înţelegi mai bine, o scurtă trimitere în istorie, la 
celălalt capăt al firului, devine necesară. 
Aceste norme — adevărate legi ale conviețuirii armonioase —, nu au 
apărut peste noapte. Cine ştie câte milenii vor fi trecut până ce s-a ivit pri- 
mul zâmbet pe chipul australopitecului primitiv! Când însă a apărut, în 


peştera străbunului nostru s-a făcut lumină, iar el a înțeles că a descoperit 
o altă cale de convieţuire cu vecinul seamăn, că nu mai e nevoie neapărat 
să-şi scoată colții, să-şi zburlească părul şi să mârâie pentru a-şi păstra 
teritoriul, pentru a mânca sau a dormi liniştit. Atunci s-a născut prima 
normă de comportare civilizată. Noi şi noi achiziții de acest fel ne-au dus, 
încetul cu încetul, din generaţie în generație, către umanitate. | 
Fiecare dintre noi, mai întâi sub influența părinților (cei „şapte ani 
de-acasă”), apoi sub cea a şcolii, a colegilor, a societății Şi, nu în ultimul 
rând, prin autoinstrucţie (privind, ascultând şi citind), face pasul necesar, 
prin educaţie, către armonie şi ordine. Dacă la început, în primii ani ai 
copilăriei, regulile sunt respectate prin constrângere (sub auprayeenorea 
părinților şi a doamnei educatoare), treptat, pe parcursul copilăriei, tine- 
reții şi (chiar) maturității, odată cu înțelegerea semnificației lor, faptele şi 
acțiunile „frumoase” se interiorizează, transformându-se în politețe auten- 
tică (izvorâtă din convingere). Acesta este traseul ideal. In realitate, gradul 
de asimilare şi ipostazele în care se manifestă politețea sunt extrem de 
variate. Unii o poartă ca pe o mască, folosindu-se de ea doar pentru a face 
impresie, alții o adaptează cameleonic la o realitate din care vor să stoarcă 
maximum de profit în folosul lor. Aşa se face că pe stradă sau la serviciu 
îi vedem rezervaţi, amabili, vorbind politicos, iar acasă indiferenți, nervoşi 
sau chiar grosolani; aşa se face că pe acelaşi domn, elegant ŞI serviabil E 
locul său de muncă, îl vezi pe stadioane înjurând şi spărgând capete, iar în 
blocul în care locuieşte aruncând gunoiul noaptea pe fereastră sada: 
Diferențe remarcăm şi între sat şi oraş. Incă mai există locuri la „ţară 
unde copilul se joacă cu arcul şi sabia de lemn, nu cunoaşte cuvinte ca 
„mişto”, „cool” sau „marfă”, nu face parte din găşti şi, culmea, tg 
spună ,„ Bună ziua” sau „Sărut mâna” trecătorilor. E Mirese sati anacronme, 
Să-i „răcească” oare într-atât de mult pe orăşeni „merțanul ; vila ŞI ia 
încât să uite de normalitatea relaţiilor de bună convieţuire între oameni: 
Pentru unii dintre noi manierele par anacronice într-o lume (româ- 
nească) ce se redefineşte continuu: „Ce-mi trebuie mie reguli de age 
purtare? Uite, mă uit la televizor sau în jurul meu şi văd O mulțime e 
bădărani şi inculți cu tupeu, foarte respectaţi, care se lăfăie în vile şi 
maşini scumpe, ba sunt destui şi în Parlament. ” lată o constatare ea 
pe internet şi preluată întocmai) greu de trecut cu vederea în peisaj ul socia 
al zilelor noastre, constatare menită să-l pună pe gânduri pe tânărul nostru 


crescut bine. Dar numai pentru o clipă, căci el înțelege prea bine rostul 
purtării sale şi nu-l poate clinti nimeni din convingerile lui. Punând 


întrebarea, forumistul nostru a pierdut din vedere, chiar din start, că a sărit 


de fapt într-un univers paralel, în care nu există bună-cuviință şi 
„etichetă”. Cei despre care vorbeşte aproape cu admiraţie nu fac parte din 
această lume (civilizată), deci nu mă interesează. ŞI nici pe tine, cititorule, 
n-ar trebui să te intereseze. Pe de altă parte, oare „respectul” care se pare 
că-i înconjoară pe sus-numiţii este unul pornit din suflet? Dacă la baza 
respectului de sine (sau datorat altora) ajungem să punem, înainte de toate, 
numărul de maşini şi de vile, înseamnă că ne-am întors într-un trecut pe 
care l-am crezut uitat. Un trecut în care prestigiul şi respectul erau cân- 
tărite doar după numărul de salbe de aur, de baniţe de grâu sau de sclavi. 
După logica aceasta, se pare că marile cuceriri ale spiritului uman nu prea 
contează, iar intelectualii sau cei săraci (modeşti) nu prea au ce căuta între 
oamenii onorabili. | | 
Din această enumerare de situaţii contrastante, deşi sumară, ne putem 
da seama că pericolul alienării omului modern este unul real ŞI că e nevoie 
de măsuri de contracarare pe măsură. Nu sunt de acord cu cei care se lasă 
în voia sorții, afirmând că singurele soluţii sunt „să te conformezi, să te 
internezi Sau Să te sinucizi” — cum se exprima un alt forumist. Nu e vorba 
nici de a înlocui valori mai „vechi” cu altele mai noi, tot atât de bune sau 
chiar mai bune, ci de nevoia de a perpetua „umanul” care ne înnobi- 
lează firea, cucerit atât de greu de-a lungul timpurilor. (Apropo, ştiai că 
furculița, de care astăzi nimeni nu concepe să se lipsească, se foloseşte 
curent de-abia de 200 de ani? Ţi-ai pus vreodată întrebarea de ce oamenii 
au ales în cele din urmă furculita, cu toate că era evident mai uşor de 
mâncat cu mâna?) Îşi poate închipui vreun om cu mintea întreagă că 
termeni ca bine-crescut, manierat, om de lume, amabil, elegant, decent, 
curtenitor, binevoitor. bună-cuviinţă, bun-simţ, te rog şi mulțumesc vor 
putea să dispară din zestrea de aur a umanității? Dacă vor dispărea, atunci 
va pieri umanitatea însăşi. Stă în puterea omului lucid, instruit şi educat 
să-şi modeleze destinul într-o perspectivă pozitivă şi durabilă. Să fim 
încrezători şi să luptăm pentru asta! | 
„S-ar putea ca manierele tale sincere să nu aibă efectul dorit de tine, să 
nu fie bine înţelese sau bine primite de către cei din jurul tău. Nu renunţa, 
dar nici nu exagera cu politeţea ta la modul pedant sau obsesiv, forțând 


uşi care nu vor să se deschidă. Ar trebui să fii asemenea celui care, din 
bună-creştere, nu încearcă niciodată clanţa, ci stăruie, bătând uşor în uşă, 
până ce va fi auzit şi primit. | N 
Demonstratia” de mai sus — ah, iarăşi o lecție! — a încercat să-ți 
d i a s a e 
comunice un adevăr simplu: că politeţea şi regulile ei nu sunt, doar aşa, o 
fandoseală, o formalitate caraghioasă şi inutilă, cum cred cei neluminați 
prin educaţie şi cultură. Şi nici nu se schimbă sau dispar fulgerător şi 
radical. Tot atât de adevărat este însă şi faptul că lipsa de educație le poate 
trimite temporar în derizoriu. Este dezolant, desigur, să constați că mea 
î eşua într-un soi de 
la început de secol XXI, suntem pe punctul de a eşua într- gina 
neobarbarie, dar „găuri negre” au mai fost în istoria civilizației — de u | 
pi , dt 
ne-am despărţit în 1989! —, iar omenirea şi-a reluat, de fiecare dată, drumu 
firesc al evoluţiei. Aşa va fi şi acum. l pre 
Vreau să-ți prezint, în final, adevăratele motive pentru care merită să 
te comporți civilizat (adică, în esență, să-1 respecţi pe oameni). Desigur, jo 
sunt inventate de mine. Aşadar, comportarea civilizată rentează pentru că: 
— respectându-l pe cel de lângă tine, vei fi, la rândul tău, respectat; şi 
nu poţi spune că acest lucru îţi este chiar indiferent, EPN aa 
= vulgaritatea şi agresivitatea n-au făcut pe nimeni fericit; de icateţea 
şi traiul paşnic da; Ea | | g 
— relaţiile „frumoase” reprezintă echivalentul unei poezii de 
Eminescu, al unui tangou sau al unui chip de copil pictat de Tonitza; 
aşadar, produc plăcere; i i | | 
— vei fi mai puţin (sau deloc) timid sau complexat în societate; asta 
| fi ut iu Ce | 
presupunând practicarea regulilor, nu doar învățarea lor! 
— fiind agreabil, vei avea prieteni, deci nu vei fi singur, aaa 
— impresia bună pe care o faci tuturor te va ajuta să pătrunzi mai uşor 
Pie ca i 
în societate (inclusiv pentru obținerea unui job), aşadar, vei avea 
multe reuşite; l A 
— este un leac sigur împotriva nervilor, a stresului omniprezent, a 
plafonării şi comodității; 
i evi re te pot costa; | 
— poţi evita gafe ca | o 
— vei dovedi celorlalti că eşti un om de caracter, astfel, vor putea pune 
bază pe tine. | Ă | | 
Repet: Citind această carte, nu vei deveni instantaneu întruchiparea 
| Î ă a pe o 
politeţii absolute, deoarece bunele maniere nu se invaţă pe de rost, ca p 


poezie. ŞI nici n-ar fi bine. Citeam undeva că a fi perfect este un mod 
îngrozitor de a-ți petrece viaţa. Accept această idee, dar îmi permit să 
adaug că tot atât de îngrozitor ar fi să-ţi petreci imperfect viaţa Adică la 
voia întâmplării, într-o lume a haosului, urii şi fricii. Înţelegând toate 
acestea, aş fi foarte mulţumit, stimate tinere cititor, dacă vei găsi în 
paginile următoare destule prilejuri de reflecţie şi răspunsuri convingă- 


toare măcar la unele dintre întrebările tale. În consecință, drumul de la 


C ® 
S air normelor la aplicarea lor s-ar scurta considerabil, ceea ce 
, e A e E 
gândindu-ne bine, ar fi în beneficiul tuturor. 

I. SALUTUL 

Salutul este o manifestare primordială şi elemen-  ) 
tară de respect. Deşi pare simplu, salutul exprimă | 
nivele diferite de cordialitate, implicând o diversitate | 
de situaţii şi de nuanţe: vorbe, mimică, gesturi, ţinută | 
| sau poziţie a corpului, voce, privire, momentul zilei, | 
\ locul întâlnirii, persoana pe care o salutăm (vârstă, rang) etc. 


NORME OBIŞNUITE 
ŞI (APROAPE) IMPERATIVE 


Cum salutăm: cu decenţă în ţinută, fără gesturi 
afectate sau prea amicale; cu privirea în ochii celui 
salutat (fără insistenţă), de la o distanţă de circa şase 
paşi; prin ridicarea în picioare şi descoperirea capului 
(sau schițarea gestului de descoperire); cu înclinarea 
uşoară a capului şi a trunchiului; având grijă ca mimica să exprime 
seriozitate şi un zâmbet amabil; cu vocea suficient de puternică, prin 
rostirea clară, în întregime şi cu vioiciune a cuvintelor. 


Formule de salut 


d e e A ni s, A 33 33 . 23 
e Sunt permise numai între prieteni: „Servus! ”, „Salve!”, „Ciao!”, 


„Hello!”, „Good-bye!”, „Bona note!", „Pa!', „Bună!”, „Salut! ”, 
„Noroc! ” ş. a. 

e Adăugarea prenumelui persoanei salutate creează căldură, intimitate 
(„Salut, Victor! ”). 


e Când e vorba de porecle, fii foarte atent să nu superi pe cineva, 


agasându-l sau jignindu-l. Unele sunt simpatice şi amuzante (zâmbilici, 
dulcic, veverița etc.), altele de prost-gust şi răutăcioase (oiza, şocata, sticks 
ş. a.). Uneori cel vizat nu reacţionează, dar asta nu înseamnă că-i şi convine. 

e Formulele complementare „Ce (mai) faci? ” (la întâlnire) sau „O zi 
bună! ” (la despărțire) sunt binevenite, dar facultative. Mult mai interesante 
ar fi formulele mai directe şi, dacă e posibil, originale, eventual cu o notă de 
umor: ,, Te-ai distrat bine la iarbă verde? ”, „Cum a fost meciul? ”, „, Te văd 
grăbit. Probabil ai o întâlnire interesantă!” sau „Hai, Steaua!” (dacă îi 
cunoşti hobby-ul). Nu sună rău nici urarea , Un week-end plăcut! ”. 

e Aflaţi sub stăpânirea unei impresii puternice, unii uită chiar să mai 
salute: „Costel, te-a căutat mama ta, de ce-ai fugit de la ore?! ”, „ Vai, dar 
arăţi groaznic. Ce s-a întâmplat? ”, sau ,„ Tu, dar ai o coafură splendidă! ” 

e Despre vulgaritatea unor interjecții ca „Bre! ", „Bă! sau ,, Mă!” nu 
e cazul să mai discutăm. Nici despre formule ca ,„ Salut, gagiule/gagico! ”. 

e Înseamnă impoliteţe şi neseriozitate a rosti: „ M’neata ”, "M'nă ziua, 
don profesor” sau chiar, între amici: „Hai să trăieşti!” şi „Hai noroc! ”. 

e Ca elev/tânăr, „La revedere” nu se cade a fi adresată persoanelor 
(mai) în vârstă şi nici profesorului/învățătorului! 

e Nu-i saluta cu „Sărut mâna!” pe bărbaţi, indiferent de vârsta 
acestora — cel mult între rude, la adresa bunicilor sau a taților, când eşti de 
vârstă fragedă. Dacă obiceiul locului spune altfel, nu putem, desigur, să ne 
opunem prea mult. 

n Situaţii şi reguli importante 

e Este recomandabil ca, atunci când te adresezi 
adulților, să însoţeşti formula de salut de numele sau titlul 
persoanei respective („Bună ziua, domnule Popescu/ 
profesor/doctor! "). Chiar şi între prieteni, ,, Bună, Adriana!” 
sau „Bună ziua, domnişoară (Eugenia)! sună mult mai cald, chiar 
afectuos. 


e Nu-i nevoie să repeți formula de salut când te reîntâlneşti cu aceeaşi 
persoană în cursul aceleiaşi zile. 

e A nu răspunde la un salut bine intenţionat înseamnă a-l face pe 
celălalt să creadă că a greşit cu ceva şi că nu merită salutul tău. Aroganta, 
atitudinea distantă sau desconsiderarea celor din jur nu-ţi vor aduce nimic 
bun. Şi nici salutul slugarnic, ironic, superficial sau fățarnic. Cât priveşte 
salutul izvorât din frică, el nu poate fi socotit o dovadă de politețe. 

e În spaţii mici şi închise (birou, ascensor etc.) persoana care intră îi 
salută pe cei din interior şi, după caz, se descoperă. 

e Bărbaţii/băieţii salută primii femeile/fetele, nou-veniţii pe cei 
prezenţi, cei mai tineri pe cei mai în vârstă, cei aflaţi în maşină pe cei din 
afara ei. 

e Pe stradă, salutul tău trebuie să se adreseze tuturor oroare 
dintr-un grup întâlnit în cale (nu numai cunoscutului sau prietenului tău!). 
Dacă doreşti, totuşi, să acorzi o atenţie specială unei persoane anume, fă-o 
cât mai discret (o privire puțin mai concentrată, o strângere de mână ceva 
mai puternică, un ton puţin diferit). 

Dacă cei care se salută se opresc să discute, dar sunt însoţiţi, trebuie 
făcute prezentările de rigoare. În niciun caz nu vei lăsa singură persoana 
care te însoţeşte (cu atât mai mult o femeie/fată), chiar dacă vii cu o scuză! 

Cel care merge, îl salută primul pe cel care staționează. 

Atingerile şi bătăile pe umăr (mai ales cele zdravene) care însoțesc 
uneori salutul nu sunt (deloc) politicoase. În plus, ar putea fi interpretate ca 
un semn de superioritate. Oricum, nu pot fi folosite cu oricine şi oricând. 

* Într-un restaurant se vor saluta doar persoanele de la masa ta. Dacă 
privirea ta se întâlneşte cu a unor amici sau cunoscuți de la altă masă, poţi 
să apleci uşor capul şi să zâmbeşti către aceştia, în semn de recunoaştere. 
Convenţiile devin mai flexibile doar în cazuri speciale (mese apropiate, 
rude şi prieteni foarte buni, în situaţia când suntem invitați etc.). 

+ Când sunt în coloană, elevii nu sunt obligați să salute persoanele 
singure, chiar dacă sunt cadre didactice. 

e A saluta cu mâinile în buzunare sau stând, de exemplu, pe o balustradă 
reprezintă o impoliteţe gravă. Ca şi a refuza o mână întinsă cu sinceritate. 

+ O femeie/fată nu se ridică niciodată de pe scaun pentru a da mâna 
unui bărbat sau unei alte femei/fete, indiferent de vârstă sau funcţie — cu 


câteva excepții: în fața unei persoane EDRO în fața unor superiori sau 
când este gazdă. 

e Atunci când o femeie/fată se adresează unui bărbat/băiat iu când 
îi răspunde la salut sau la o întrebare) acesta trebuie să se ridice în picioare. 
Se procedează similar când femeia/fata se ridică, dorind să plece (cu unele 
EXCEpHI la care ne vom referi pe parcursul lucrării). 

p m Cum şi cui întindem mâna 


în vârstă. Este o gafă serioasă când tânărul întinde primul 
mâna. 
Mâna care se întinde este dreapta. 

Nu-l lăsa pe companionul tău să stea (prea mult) cu mâna întinsă, 
aşteptându-te pe tine să-i răspunzi, dar nici nu rămâne agăţat de mâna acestuia. 

Strângerea de mână nu trebuie să fie prea moale, dar nici extrem de 
energică. (În cazul persoanelor cu fizicul delicat e nevoie să fii mult mai 
grijuliu ca de obicei.) Trebuie să dureze atât cât trebuie şi să cuprindă bine 
mâna celuilalt. | 

Un bărbat/băiat manierat se va ridica în picioare atât în situaţia când 
dă mâna cu femeile, cât şi cu bărbaţii. 

A strânge mâna cuiva peste alte mâini strânse sau întinse sau peste 
capetele invitaţilor la o masă este inoportun (deranjează) şi neelegant. 

Nu e nevoie să foloseşti mâna stângă pentru a o pune deasupra mâinii 
celuilalt, pentru a o mângâia sau a o bate uşor. E prea patetic. 

Să nu uităm că strângerea mâinii poate transmite şi o felicitare, o scuză, 
o rugăminte, o mulțumire, condoleanţe, dragoste sau bucurie, aşadar este 
un gest cu semnificaţii multiple, care trebuie folosit cu fineţe. 

Evită situaţia de a ţine pe cineva cu mâna întinsă, chinuindu-te să-ţi 
scoţi mănuşa. Fă acest lucru din timp! 

* În ceea ce priveşte obiceiul de a săruta mâna, suntem printre 
puţinele popoare din lume care îl (mai) practică. Asta nu înseamnă însă 
neapărat că este demodat. Este de dorit ca sărutatul mâinii să se facă numai 
în casă şi localuri şi numai în relaţie cu persoane feminine respectabile, ca 
act de supremă politeţe. (Deprinderea românească de a săruta mâna 
doamnelor chiar şi în aer liber sau pe stradă este totuşi destul de puternică, 
aşa că fii cu ochii în*patru! O soluţie de a „scăpa” onorabil ar fi simularea 
sărutatului mâinii.) 


Cel care inițiază gestul este întotdeauna persoana mai 


Cum se sărută mâna? Doamna/fata întinde prima 
mâna — nu prea sus, nu prea aproape de faţa bărbatului, 
fără grabă şi ostentație —, domnul i-o prinde cu vârful 
degetelor, se apleacă uşor pentru a o atinge cu buzele (sau 

Pi pentru a mima sărutul) păstrând, pe cât posibil, privirea în 
zii ele itate. 

Constituie greşeli evidente (gafe): sărutatul mâinii peste un scaun, 
peste masă sau peste capul cuiva; sărutatul mănuşii; sărutatul mecanic şi 
superficial sau, dimpotrivă, afectat, cu ploconire adâncă; sărutul lasciv. 
Înaintea unui grup numeros nu se dă şi nici nu se sărută mâna, ci se înclină 
doar capul, salutând oral. 

Când suntem invitaţi, la intrare salutăm mai întâi gazda (şi, eventual, 
îi sărutăm mâna doamnei şi/sau o sărutăm pe obraz). 

Este inadmisibil a săruta doar mâna unei singure doamne dintr-un 
grup cu mai multe doamne şi domnişoare. Excepţia se admite doar când în 
grup se află o preadolescentă prea tânără, dar şi atunci trebuie să judecăm 
situaţia rapid şi cu discernământ. j 

Copiii n-ar trebui să sărute mâna nimănui, poate doar a bunicilor, în 
anumite ocazii. 

Sărutatul pe obraz, ca manifestare de salut, se prac- 
tică destul de des între persoane apropiate, mai ales cu 
ocazia unei despărțiri pe o perioadă mai lungă de timp. 
Să nu uităm nici tandreţea cu care ne sărutăm frații (mai 
i mici) la culcare, urându-le „Noapte bună!”. În afara pro- 
aa cerc de prieteni sau rude, este recomandabil ca inițiativa sărutului 

să aparţină persoanelor în vârstă sau celor cu o poziţie prioritară. 

Sărutul pe obraz se face cu (oarecare) reţinere, chiar simulând, şi 
numai dacă simţi cu adevărat nevoia unei apropieri calde. 

Pe stradă şi în alte locuri publice (cu excepția autogări lor şi aeropor- 
turilor, la despărţirea sau la sosirea unor rude sau prieteni dragi) sărutul, 
îmbrăţişările interminabile sau alte efuziuni de natură intimă nu arată bine! 


CUM SĂ PROCEDEZ? 


> Intrebare: Mă întâlnesc cu o persoană cu care m-am certat, pe - 


care n-o agreez sau cu care am întrerupt relaţiile de prietenie pe care 
le-am avut până de curând. O salut sau nu? 

Răspuns: Pe stradă, dacă ai posibilitatea, o poți ocoli din timp. Dacă 
nu, schițează un salut formal şi rece (mai ales dacă trebuie să răspunzi — 
obligatoriu! — la salutul ce ţi-a fost adresat). 


x Dacă eu, ca fată, sunt salutată de un tânăr necunoscut, trebuie 
să-i răspund? | 3 

De regulă, nu. Dacă totuşi salutul este respectuos şi sincer, vei răspunde, 

dar nu este indicat să dai curs intenţiei acestuia de a intra în vorbă cu tine. 
+ Mă întâlnesc cu un grup (numeros). Sunt obligat să dau mâna cu fiecare? 

Nu, dar poţi s-o faci, mai ales dacă eşti primit cu efuziune. 

Dar dacă ambele mâini îmi sunt ocupate? 

Se acceptă doar o înclinare uşoară a capului. 

Merg pe trotuar împreună cu o colegă/prietenă. O cunoştinţă 
de-a ei o salută, uitându-se doar la ea. Eu ce trebuie să fac? Să tac sau 
să răspund şi eu salutului? 

Persoana respectivă ar fi trebuit să ştie că salutul se adresează 
amândurora. În situaţia dată nu eşti obligat(ă) să răspunzi, dar poţi zâmbi 
cu amabilitate. 

V Mă aflu pe un trotuar, iar profesorul (cunoscutul) se află pe 
celălalt. E nevoie să-l salut? 

Când se uită la tine, da. Dacă distanța este prea mare, înclini doar 
capul, cu un zâmbet uşor. | | 

Salut pe cineva (poate chiar pe un profesor), dar nu primesc 
răspuns, cu toate că sunt sigur că am fost auzit. E nevoie să repet salutul? 

În cazul în care saluţi un coleg, ai mai multe soluţii: 

a. salută-l încă odată, ceva mai tare, dar nu ostentativ, ca să te 
convingi că te-a văzut şi că te-a auzit, | 


b. dacă acel coleg nu răspunde nici în ocaziile următoare salutului tău, 
îi atragi atenţia că altă dată nu-l vei mai saluta; 

c. foloseşte ironia sau gluma, pentru a-l avertiza, dar fără insistență ŞI 
doar o singură dată (,, Hei, Costele, nu ştiam că am devenit transparent! "). 

Nici în cazul unui profesor (sau al unei alte persoane adulte) nu te 
obligă nimeni să repeți salutul. Totuşi, dacă persoana se uită spre tine, nu 
ezita să reînnoieşti salutul. 

Un profesor (sau o altă persoană) nu-mi răspunde niciodată la 
salut, uitându-se în altă parte. În această situaţie m-am văzut obligat 
să renunţ și eu la gestul de a-l saluta, numai că m-am trezit mustrat 
pentru aceasta. Ce trebuie să spun? 

Ar fi două variante de răspuns: 

a. „Părinții m-au sfătuit să nu-l mai salut pe cel care nu răspunde la 
salutul meu”; 

b. „Vă rog să mă scuzaţi, data viitoare voi fi mai atent, eram c 
gândul aiurea şi nu v-am observat”. 

Sunt sfătuită să-l salut pe un preot tânăr din parohia mea cu „„Sărut 
mâna”, dar mi se pare desuet şi-mi vine greu s-o fac, mai ales că sunt fată. 

Până şi obiceiurile pământului cele mai înrădăcinate se mai schimbă. 
Cred că poţi decide singură ce formulă să foloseşti. „Sărut mâna, părinte” 
pare să se potrivească mai bine preoților în vârstă, nu crezi? 

Dacă cineva este antrenat într-o discuție sau se uită într-o vitrină, 
stând cu spatele la mine, e nevoie să-l mai salut? 

Nu, nu e nevoie. Cu condiţia să fii absolut convins că nu te-a observat. 

Este greşit dacă salut o persoană mai tânără ca mine? 

“Nu pierzi nimic dacă o saluţi, dar nici nu e cazul s-o faci la nesfârşit. 

Dar dacă o persoană mai tânără decât mine nu mă salută în mod 
repetat? 

Ai putea, ca să priceapă, s-o saluţi pe un ton voit ceremonios şi cu glas 
ceva mai tare ca de obicei. Poţi, de asemenea, să foloseşti o formulă de 
interpelare ce simulează surpriza, precum: „Bună! Ce mai faci? Nu te-am 
văzut de muli! ”. Dacă persoana continuă să se comporte în acelaşi mod, 
renunță la orice formulă de atenţionare şi treci mai departe. 

Mă aflu pe stradă şi sunt însoţit de un băiat. Dacă mă întâlnesc cu 
o colegă sau prietenă singură, cine salută mai întâi? 

Femeia/fata însoţită de un bărbat/băiat o salută pe femeia/fata singură. 


i Dacă am mâna murdară, rănită, ocupată sau pur şi. simplu 
mănânc trebuie să răspund la mâna întinsă de cineva? 
Nu. Te scuzi însă imediat. 
Ce fac dacă o persoană se află lângă o alta, cu care sunt certată? 
O mai salut sau trec mai departe? 
Saluți doar persoana agreată, uitându-te către ea. Salutând-o, totuşi, 
şi pe cealaltă persoană, în ciuda diferendului dintre voi, dai dovadă de 


superioritate (vorba proverbului: „Salutul între duşmani e primul semn de 


impăcăciune. ”). 

Doresc să sărut mâna unei ioaviiriee dar observ o reţinere serioasă 
din partea ei. 

Dacă persoana nu agreează gestul tău (simţi că vrea să-şi retragă 
mâna), renunță. Nu insista încercând să-i reții mâna cu forta. 

Unii nu îl mai acceptă pe „sărut mâna” în nicio împrejurare. 
Mie nu mi se pare normal. Nu pot să-mi salut, de exemplu, bunica cu 
„Bună ziua” sau, mai rău, cu „Salut!”. Când îi văd zâmbetul blând, 
părul alb şi ochii plini de căldură, îi spun „Sărut mâna” cu drag, aşa 
cum îi spun şi mamei de altfel. Simt că altfel nu pot să le salut. 

În cazul acesta, nu pot decât să fiu de acord cu tine. Legea bunului-simţ 
izvorât din respect şi dragoste ar trebui să rămână mereu în vigoare. 

Sunt (pre)adolescentă. Un bărbat/băiat îmi sărută mâna sau 
doreşte să-mi sărute mâna. Ce fac? Mulţumesc pentru atenţia pe care 
mi-o acordă sau îl refuz? 

Trebuie să admiţi că a sosit şi timpul tău. Nu, nu trebuie să multumesti, 
nici să-ți retragi repede mâna, nici să spui ruşinată „Nu, nu trebuia! ”. 
Trebuie doar să-ți păstrezi calmul şi să accepți situaţia, încercând să te 
comporți cât mai natural. 

Sunt la plajă, în costum de baie şi mi se face cunoştinţă cu câteva 
domnişoare/doamne. Sunt obligat să le sărut mâna? 

Nu, în niciun caz. Caracterul solemn al gestului este anulat, înainte de 
toate, de ţinuta ta. 

Unul dintre amicii mei nu sărută mâna gazdei. Eu ce trebuie să fac? 


Trebuie să procedezi ca amicul tău, chiar dacă nu-ţi convine. Este ` 


unicul mod de a nu-l pune într-o situație neplăcută. Dacă tu ai fost primul 
care a sărutat mâna gazdei, e în regulă: dacă nu te va imita, el va fi cel care 
se va simţi în dificultate, nu tu! 


Mi se pare ridicol ca fratele meu să-mi sărute, ca fată, mâna! 

Când te afli într-un grup de fete/femei, fratele tău este obligat să sărute 
mâna tuturor femeilor. O cale de eschivare ar fi ca voi doi, frate şi soră, să 
schițați o îmbrăţişare, iar el să mimeze sărutul mâinii (cu un gest uşor 
teatral, dar nu frivol). 

Există obiceiul de a săruta, în anumite împrejurări, mâna preoţilor, 
dar mie, ca domnişoară adolescentă, mi se pare că nu este potrivit. 

Ca şi în cazul salutului cu „Sărut mâna, părinte! ”, şi aici lucrurile s-au 
mai schimbat. Nu uita, de altfel, că preoţii — cel puţin cei tineri — nu au, în 
general, niciun fel de pretenţii în acest sens. Dacă totuşi eşti surprinsă de 
gestul unui preot (de obicei în vârstă) de a-ţi întinde mâna, nu uita că ai la 
îndemână posibilitatea de a simula sărutul mâinii. 

Într-o anumită societate se află atât femei de la ţară (tărănci), cât 
şi orăşence („doamne”). Cum trebuie să procedez? 

Femeile de la sate, conform mentalităţii rurale, nu aşteaptă să li se 
sărute mâna decât în anumite situaţii, bine ştiute de ele. Dacă ai anumite 
rețineri, este indicat să nu săruți mâna nimănui. A face discriminări de 
asemenea natură te-ar pune într-o situație extrem de neplăcută, chiar 
dezonorantă, riscând să jigneşti grav persoane respectabile. 

Y Dacă unul dintre invitații mei la masă vrea să plece, trebuie să mă 
ridic în picioare? 

Dacă eşti gazdă, este obligatoriu, dar dacă te afli într-o grădină de vară 
sau într-o cafenea — mai ales dacă ești fată —, lucrurile se schimbă. 

Un seminarist poate da sau săruta mâna doamnelor sau domnişoarelor? 

Poate da mâna, dar de sărutat sărută doar mâna unei foste învăţătoare/ 
profesoare, a mamei sau a unei rude apropiate. Îmbrăţişarea trebuie evitată, 
pe cât posibil, în locurile publice, nota comună pentru clerici fiind sobrietatea. 

+ Salut o persoană mai în vârstă şi sunt foarte grăbit. Dar persoana 
în cauză mă opreşte şi vrea să discute cu mine. 

Oricât de grăbit ai fi, te vei opri, dar, după câteva cuvinte, te vei scuza 
pentru a-ți putea continua drumul. 

Y E nevoie să scot şapca, căciula sau fesul când salut pe stradă o 
persoană mai în vârstă? 

În zilele noastre este suficient să schiţezi gestul de a face acest lucru 
(cu mâna opusă direcţiei în care se află persoana salutată). Este, totuşi, 
inadmisibil a păstra capul acoperit când intri într-o încăpere. 


dubioasă, compromițătoare? „4 
Mai bine nu, încercând să te prefaci că n-ai observat. Dar nici dacă 
saluți nu mi se pare neapărat condamnabil, întrucât simpla apropiere de 
anumite persoane dubioase nu ne transformă automat în părtaşi ai acestora. 
«~ Îmi displace să fiu sărutat pe obraz. Există vreo modalitate de 


- Sunt obligat să salut o fată sau un băiat aflat într-o companie 


a mă feri, fără să pun persoana respectivă într-o situaţie neplăcută? 


O modalitate ar fi să te grăbeşti să întinzi (doar) mâna, iar dacă 
această tactică nu reuşeşte, încearcă să fii un pic rigid (fără să semene 
a respingere), pentru a schimba gestul într-o îmbrăţişare. Lucrurile se 
schimbă, desigur, atunci când te îmbrățişează mama sau bunica. 

Se întâlnesc două grupuri relativ numeroase, alcătuite din 
persoane diferite ca vârstă şi sex (de exemplu, două familii, la mare). 
Se fac prezentările. Urmează strângeri de mână. În ce măsură este 
nevoie să respectăm priorităţile? 

În asemenea situaţii trebuie să recunoaştem că respectarea unor 
priorități „ca la carte” ar crea mari dificultăți şi chiar momente vesele. 

Trăiesc într-un mediu bilingv. În ce limbă să salut? 

Salutul reprezintă şi un semn de toleranță în raport cu oamenii de altă 
etnie. În situaţia în care persoana îţi este bine cunoscută, cred că îi va face 
plăcere s-o saluți în limba ei maternă. Nu cred însă că trebuie să devină 
chiar o rutină. Normal mi se pare să folosim formulele limbii naţionale. 
Poate cu excepția situaţiei în care locuim într-o zonă cu majoritate 


absolută de altă naționalitate. 


II. PREZENTAREA 


NORME OBIȘNUITE 
ŞI (APROAPE) IMPERATIVE 


* În cele mai multe situaţii, prezentarea în 
societate o face a treia persoană. Dacă eşti în 
această poziţie (de prezentator), îți revin câteva 
obligaţii: să dai o anumită solemnitate (seriozitate). 
momentului, să zâmbeşti, să manifeşti siguranţă şi 
tact, să eviți totodată familiaritățile şi exuberanta, 
stilul superficial sau fandosit, ca şi aprecierile 
prelungite la adresa persoanelor prezentate. Într-un 
cuvânt, trebuie să te porți firesc şi respectuos. 

e Prezentarea se face întotdeauna în direcţia persoanei prioritare: 
către femeie/fată, către vârstnic, către superior, către şef. 

Excepție: domnul în vârstă (venerabil) are prioritate în faţa unei tinere. 
Primul nume rostit este al persoanei care are prioritate („Domnule 
diriginte, daţi-mi voie să vi-l prezint pe noul nostru antrenor... ”). 

e În cazul unei persoane singure, ea este prezentată mai întâi 
grupului, apoi gazda (cel care prezintă) va rosti numele celor de faţă, în 
ordine prioritară (dacă grupul este restrâns) sau în ordinea în care se găsesc 
(dacă grupul este numeros). Dacă grupul este foarte numeros, gazda este 
obligată să facă doar prezentarea persoanelor din imediata vecinătate. 
În această ultimă situaţie e posibil să nu fim prezentaţi nimănui, urmând să 
o facem noi înşine, mai târziu, după dorință. 

e Formule curente: „Domnule/Doamnă profesor/profesoară, daţi-mi 
voie/permiteţi-mi să vi-l prezint pe tatăl meu...”, „Cornelia, vreau 
(doresc) să ţi-l prezint pe Dan, prietenul/fratele meu”, „Mamă, ea este 
colega mea de clasă, Mioara”, indicând, cu claritate şi suficient de tare, 
numele sau/şi prenumele, eventual titlul sau gradul de rudenie. (Nu este 
indicat să spui : „Să-ţi fac cunoştinţă cu... ” şi, nici într-un caz: „Faceţi/Fă 

w o)? 


cunoştinţă '). După prezentare, „superiorul” poate avea inițiativa, rostind: 


„Cred că putem să ne spunem pe numele mic”. E drept, stilul american de 
adresare cu prenumele, uneori imediat după ce prezentarea s-a consumat, 
capătă extindere şi în Europa, dar această familiaritate mi se pare superfi- 
cială (fiind legată mai ales de aspectele mondene ale vieții) şi uneori chiar 


jenantă, câtă vreme „distanţa ” dintre cei doi este una reală, greu (dacă nu 


imposibil) de şters prin simpla folosire a numelui mic sau prin tutuire. 

e Dacă nu ai făcut la timp prezentările (ai uitat), scuză-te şi repară greşeala. 

e Când îi este prezentată o persoană, indiferent de sex, bărbatul/ 
tânărul se ridică întotdeauna în picioare. Femeia/fata nu se ridică decât în 
fața unei femei sau bărbat în vârstă sau în faţa unei personalităţi (eventual 
a unui şef ceva mai în vârstă). 

e Ţinuta corectă: privirea în ochii partenerului prezentat, o uşoară înclinare 
a capului şi a trunchiului, atitudine binevoitoare, cu zâmbetul pe buze. A ţine 
o mână în buzunar (sau, Doamne fereşte, pe amândouă!) înseamnă că eşti 
certat rău cu bunele maniere, iar prima impresie va fi deplorabilă. 

e Prezentarea este însoţită, de regulă, de gestul strângerii mâinii. Să 
nu uităm nicio clipă care sunt persoanele prioritare, pentru că ele dau 
primele mâna. Femeile/fetele nu sunt obligate să întindă mâna, mai ales 
dacă se află pe stradă. Bărbaţii/băieţii îşi vor scoate obligatoriu şapca sau 
căciula (sau, când e ger ori plouă, vor simula), mai ales dacă e nevoie sau 
vor să sărute mâna unei doamne/domnişoare. 

e La o prezentare se răspunde, în general, cu formule amabile ca 
„Încântat de cunoştinţă” sau „Îmi pare bine/îmi face plăcere (să vă/te 
cunosc)”, fără să fie neapărat nevoie să le folosim, mai ales dacă suntem 
fete sau avem o vârstă mică. | 

e La o întâlnire colectivă (la domiciliu), prezentările le face gazda. 
Sunt şi excepţii (vezi mai jos). În calitate de gazdă, nu este cazul să defilezi 
prin faţa oaspeţilor cu vreo „vedetă” pe care ai reuşit s-o atragi în cercul 
tău şi nici s-o lauzi excesiv. 

e După ce s-au făcut prezentările, urmează o convorbire neutră, cu 
caracter general. Nu se cer detalii personale. Gazda poate facilita începutul 
conversaţiei oferind anumite informaţii în momentul prezentării (de exemplu, 
dacă afli că X este partenerul obişnuit de tenis al gazdei sau că Y a sosit de 

curând în oraş, profesia etc.). 


Autoprezentarea este necesară în situații variate: când te afli într-un 
grup numeros (la bal, discotecă, reuniune etc.); când te prezinţi în faţa unui 
superior care nu te cunoaşte;când eşti nevoit să stai alături de o persoană 
necunoscută, pentru ceva mai mult timp, de exemplu, în tren sau autobuz 


(ca să rupi tăcerea); când, din neatenție sau din necunoaşterea regulii, 


însoțitorul/însoțitoarea a uitat să te prezinte (de exemplu, în situaţia unei 
întâlniri cu un/o cunoscut(ă), pe stradă). În mediul şcolar apar şi alte 
situaţii: când eşti trimis la cancelarie pentru a aduce o carte, când mergi la 
un coleg bolnav şi acolo te întâmpină unul sau mai mulţi membri ai 
familiei acestuia, când te duci la medicul şcolar, când eşti trimis la o clasă 
vecină să împrumuţi un echer etc. 

Formula curentă este: „Vă rog să-mi permiteţi/Dă-mi voie, te rog, 
să mă prezint...” invocând, eventual, lipsa de timp a gazdei. Domnul/tânărul 
se va prezenta celui mai în vârstă, iar în prezenţa unei doamne/tinere este 
permisă şi iniţiativa domnului/tânărului, cu condiţia să nu întindă el primul 
mâna. La rândul tău, dacă eşti abordat în felul acesta, răspunde cu 
zâmbetul pe buze (,, Îmi pare bine de cunoştinţă, eu sunt... °). 

Renunţă la autoprezentarea (ca şi la tutuirea) făcută cu scopul ascuns 
de a profita ulterior de această nouă relaţie. În curând intenţiile tale vor 
deveni transparente şi vor avea drept consecință sigură îndepărtarea ta. 

e Nu fă (prea) mult caz de relația specială pe care o ai cu cineva şi nici 
nu exagera cu complimentele. Cât despre atitudinea fandosită, se ştie cât 
de greu este de suportat de către cei prezenți. Păstrează-ţi mereu echilibrul 
şi cercetează cu grijă terenul înainte de a face paşi mai îndrăznețţi. 

e Este de dorit ca, la o reuniune mondenă (şi nu numai), să încerci să 
cunoşti cât mai multe persoane. Doar de aceea ai venit, nu? A sta toată 
seara ancorat lângă o persoană cunoscută nu este o tactică bună. 

° A refuza o prezentare este tot atât de nepoliticos (şi ofensator) ca 
a nu răspunde la salutul cuiva. 

e Păstrează-ţi cordialitatea şi o anumită distanţă, atât în situaţia când 
prima impresie făcută de persoana prezentată a fost pozitivă, cât şi în cea 
în care nu a fost prea grozavă. La urma urmei sunteţi doar în faza de 
simple cunoştinţe. 


CUM SĂ PROCEDEZ? 


Intrebare: Doresc foarte mult să fiu prezentat unei anumite 
persoane, Cum trebuie să procedez? | 

Răspuns: Cel mai bine este să apelezi la un prieten comun/o 
cunoştinţă, într-o împrejurare bine aleasă (reuniune, discotecă etc.). 
Uneori, într-un moment favorabil, poţi apela la autoprezentare. Abordări 
facile, făcute cu tupeu, de tipul: „Parcă ne-am mai văzut undeva sau 
„Hai să facem cunoştinţă” nu au legătură cu comportarea civilizată. 


N-am reținut numele persoanei prezentate. Este nepoliticos să o 
rog să-şi reformuleze numele? 

Nu-i de dorit să ajungi în această situaţie, dar, dacă, totuşi, se întâmplă, 
nu trebuie să te jenezi, ci să-i ceri politicos: „Îmi pare rău, dar nu v-am 
r iru prea bine numele...” sau „ Vă rog să repetați numele d-voastră... 7 
E mai bine aşa decât să-i stâlceşti mai apoi numele sau să faci vreo pauză 
penibilă în discuţie, încercând să ţi-l aminteşti. Dacă eşti în situaţia de 
By ezentator şi ai un lapsus, nu trebuie să eviţi prezentarea celor doi, ci doar 
să te scuzi, rugându-l pe cel „uitat” să-şi spună numele. Dacă ţi-a fost rostit 
ea numele, ieşirea din această situație se face tot printr-o atenţionare 
politicoasă. lar dacă unii găsesc de cuviință să ţi se adreseze printr-un 
diminutiv care nu-ţi place, poţi interveni: „Scuzaţi-mă/scuză-mă, dar aş 
prefera să-mi spuneţi/să-mi spui...” 

| Cum trebuie să procedeze băiatul dacă doreşte să-şi prezinte 
prietena unui coleg? 

| Se adresează fetei astfel: „Dă-mi voie să ţi-l prezint pe colegul/ 
Prietenul meu Cornel Ionescu”, apoi se adresează acestuia, spunându-i: 
» Prietena mea, Iolanda Popescu”. Prietenul aşteaptă ca fata să-i întindă 
mana ŞI îi răspunde apoi cu un surâs şi cu o uşoară înclinare a trunchiului. 

Mă deplasez pe trotuar împreună cu doi-trei colegi. Apare un 
bun prieten. Ce fac? Trec pe lângă el doar salutându-l? Îl opresc şi îl 
prezint celorlalți? Îi las pe colegi şi mă opresc să stau de vorbă cu el? 


Dacă nu ai timp, vă salutaţi şi vă continuaţi drumul. Dacă dorești să 
stai neapărat de vorbă cu el, ai două soluții: fie îl prezinţi colegilor tăi, fie 
te desparți de aceştia, scuzându-te. 

Îmi este prezentată o persoană cu o proastă notorietate în 
şcoală/societate. Trebuie să refuz prezentarea? 

Nu. Nimic nu scuză lipsa de amabilitate, dar nu te obligă nimeni să 
dezvolţi noua cunoştinţă. 

e Sunt invitat la o petrecere (la o masă festivă), dar gazda uită să 
mă prezinte celorlalți necunoscuți. 

Îi atragi discret atenţia, fără să sune a reproş, să se achite de obligație. 
Dacă acest lucru nu (mai) este posibil, vei putea ulterior să te prezinți 
singur unora dintre aceștia, la momentul potrivit. | 

Sunt gazdă, dar sunt extrem de ocupat(ă) şi nu mai am timp să fac 
şi prezentările cuvenite. Ce fac? | 

Cel mai indicat este să încredinţezi această sarcină unei persoane 
apropiate, dar acest lucru trebuie să se întâmple cu totul excepțional. 
În situaţia în care solicit o informaţie unei persoane necunoscute 


este nevoie să mă prezint? 


Nu, trebuie doar să rosteşti politicos o formulă ca „Mă scuzaţi că vă 
deranjez, nu cumva știți...” sau „ Vă rog să-mi spuneți... ” sau „ Sunteţi amabil 
să-mi spuneţi... ”, însoțită, după primirea răspunsului dorit, de invariabilul 
„Mulţumesc! ”, rostit tare şi cu (evidentă) recunoştinţă. Nu este indicat să 
începi cu ,„ Nu vă supăraţi... ”, pentru că nu are rost să te arăţi atât de smerit. 

Sunt gazdă, dar mi se pare inoportună prezentarea unei anumite 
persoane (de exemplu, în stare de ebrietate). Ce trebuie să fac? 

Rezerva ta este justificată, dar trebuie să dai dovadă de tact şi chiar de 
inventivitate pentru a găsi o soluţie rezonabilă de ieşire din această situație 
(prin ironie, prin încercarea de a discuta între patru ochi etc.). 

O persoană mai îii vârstă, chiar respectabilă, îmi cere să ne 
spunem pe numele mic și să ne tutuim, dar mie îmi vine foarte greu. 
Pot evita această situaţie? 

Desigur. Poţi încerca prin a nu ține seama de această recomandare, iar 
dacă te loveşti de insistenţă, îi poţi spune că aşa ai fost obişnuit(ă) de către 
părinți. În niciun caz nu trebuie s-o faci să simtă distanța temporală dintre 
tine şi ea, spunându-i: ,„ Vai, dar dumneavostră sunteți mult mai în vârstă 
decât mine! ” 


Îmi este greu, de asemenea, ca eu, persoană tânără, să fac 
prezentările atunci când se întâlnesc persoane mature. 

Timiditatea sau diferenţa de vârstă de care vorbeşti nu pot fi acceptate 
ca scuze pentru o eventuală rezervă (muţenie) a ta într-o asemenea situație. 
Persoanele în cauză vor fi foarte stânjenite (,, Unde i-s manierele?.” vor 
gândi) şi vor fi nevoite să se prezinte singure. | 

Este acceptabil să întreb pe cineva dacă pot să-i vorbesc cu „tu” 
sau pe numele mic? | 

Uneori da, alteori nu. Depinde de poziția în care te afli în raport cu 
persoana respectivă. Faţă de cineva mal în vârstă, în general nu este reco- 
mandabil, deoarece, de fapt, îi forțezi mâna. În situaţia în care nu doreşte 
acest lucru, va fi nevoită să accepte din amabilitate sau să te refuze politicos. 

Sunt angajat într-un serviciu și sunt nevoit, cu ocazia unei 
“întâlniri întâmplătoare (sau chiar aranjate), să-mi prezint prietena 
(iubita) şefului meu. Cine are prioritate? | 

Când e vorba de relaţii profesionale, contează funcția şi autoritatea, 
aşa că vei începe cu şeful (,, Domnule inginer, daţi-mi voie să v-o prezint 
pe prietena mea, Daniela. ”). Excepţia apare în momentul în care cel 
prezentat şefului este un client. Atunci acesta devine persoana numărul 
unu (,, Clientul nostru — stăpânul nostru!” , nu-i aşa?). 

Odată ce am făcut prezentările, când trebuie să mă retrag? 

Dacă cei doi (sau mai mulţi) se simt bine şi discuţia a început să se 
lege, poţi părăsi (cu sau fără scuze, în funcţie de situaţie) grupul respectiv. 

Sunt într-o companie destul de numeroasă (10 — 15 persoane) şi 
„complicată”. Trebuie să fac prezentările, dar îmi vine greu să stabilesc 
rapid priorităţile, risc să greşesc (şi chiar mi s-a întâmplat). E grav? 

Nu putem fi computere. A greşi e omeneşte. O soluţie — mai ales în 
ocazii mai puţin formale —, ar fi prezentarea în ordinea aşezării în spaţiu, 
dar respectând normele aplicabile situaţiei „faţă în față”. 

Mă aflu, ca bărbat tânăr, într-un grup numeros şi ne este 
prezentată o doamnă. Unii se ridică, alţii nu. Trebuie să ne ridicăm 
toți bărbaţii în picioare? 

| Da, mai ales în cazul în care grupul este restrâns. Excepţia apare când 
grupul este foarte numeros sau/şi când locul este strâmt. Totuşi, nu te lua 
după cei refractari la reguli, chiar şi la cele elementare. In cazul acestora 


nu e vorba de „libertate de exprimare”, cum le place să spună, ci pur şi 
simplu de proastă-creştere. | 

Femeia/fata poate să aibă inițiativa pentru a face cunoştinţă cu 
cineva? 

Uzanţele de politeţe tradiționale nu ne permit o asemenea „îndrăzneală, 
dar lumea modernă a găsit soluţii şi în această privinţă: fie direct (ceea ce 
presupune o anumită intuiţie feminină în a înțelege momentul şi recepti- 
vitatea bărbatului/băiatului ales), fie indirect, solicitându-i vreun serviciu 
oarecare sau vreun sfat, după care ... orice e posibil. 

Trăiesc de multă vreme în acelaşi bloc cu persoane pe care le văd 
zilnic (şi le salut), dar cu care încă nu am făcut cunoștință. E necesar? 

Se poate trăi şi aşa, dar nu mi se pare firesc. E de dorit ca oamenii 
să fie apropiaţi unii faţă de alţii, aşa că e bine să procedezi la o autopre- 
zentare care să dezgheţe cu totul apele. Te vei simţi mult mai bine, te asigur. 
De data asta sunt de acord cu americanii (mai ales cu americancele!), care, 
fără prea multă ceremonie, atunci când au un vecin nou, nu ezită să facă 


"repede cunoştinţă cu el, printr-o vizită de prezentare (eventual prin inter- 


mediul vreunei prăjituri de-abia scoase din cuptor). 

Mă aflu pe stradă şi port o discuţie cu cineva. O cunoştinţă 
se apropie, ne salută şi ni se alătură. E cazul să fac prezentările? 

Nu întotdeauna. Mai ales când persoana în cauză a intervenit ino- 
portun şi v-a deranjat evident. 

După ce am făcut prezentarea, aflu că cele două persoane 
se cunoşteau, ba chiar că nu erau în relaţii cordiale. Am făcut o gafă. 


Pot s-o repar cumva? 


Nu prea mai este posibil, dar nici nu este o gafă prea mare. Când e dat 
să se întâmple, se întâmplă şi aşa. De obicei e bine să avem o minimă 
informaţie despre cei doi. Unul dintre ei ar fi trebuit să te prevină, înainte 
de a începe prezentarea. 

În clasa mea a apărut un nou coleg, pe care domnul diriginte 
a uitat să ni-l prezinte. Care este calea potrivită pentru a-l cunoaşte? 

Sunt două căi: fie unul dintre voi (să zicem şeful clasei) face 
cunoştinţă cu el, apoi vi-l prezintă vouă, în faţa tuturor, fie îl invită cineva 
să se prezinte singur — dacă n-o face din proprie iniţiativă, aşa cum ar fi 
normal. | 


III. COMUNICAREA INTERUMANĂ 
ÎN COMUNITATE 


1. CONVERSAȚIA FAȚĂ ÎN FAŢĂ 

O sonveisalie „bună” este condiționată, \ 
înainte de toate, de inteligență, de cultură şi de | 
educaţie. Ea trebuie (sau ar trebui) să fie totodată | 
agreabilă, purtată cu zâmbetul pe buze, relaxată şi | 
decentă. | | 
| Motivele şi împrejurările pentru/în care se | 
| desfăşoară o discuţie sunt extrem de variate. În consecinţă, normele | 
| uzuale ale convorbirii trebuie privite nuanţat, de la caz la caz. 
| În rândurile care urmează ne vom concentra pe regulile generale 
| 


a “pi 

ale conversatiei. Pentru situații particulare, mai mult sau mai puțin | 
C întâmplătoare sau speciale, se fac referiri în celelalte capitais: F. 

NORME OBIŞNUITE 
SI (APROAPE) IMPERATIVE 


e Normele priorității se păstrează şi aici, dar nu cu atât de mare 
strictețe ca în alte situații. Cea mai importantă regulă ar fi să lăsăm ca 
primul cuvânt (adică începutul discuţiei) să-l aibă persoana mai în vârstă. 

e Evită clevetirea (adică a flecări despre problemele celor apropiați 
sau cunoscuţi, în termeni răuvoitori sau defăimători), linguşeala, zefle- 
meaua şi prefăcătoria. 

e Din nevoia de a spune o vorbă bună, de a face un scule 
sau de a evita afirmarea unui adevăr dureros, apelăm la aşa numitele 
„minciuni convenţionale”. Ele sunt acceptate de multă vreme şi nu 
au nimic de-a face cu minciuna produsă cu intenţia de a face rău sau 

cu ipocrizia (vezi D. 4. 2.). 


e Nu te impune fățiș în faţa celorlalți, monopolizând discuţia, chiar 
dacă îi depăşeşti pe ceilalți prin instruire, informaţie şi talent narativ. 


‘Pe de altă parte, şi tăcerea prelungită face impresie proastă. 


+ Exprimă-te cu simplitate, fără afectare, fără înflorituri, prețiozități 
sau exces de diminutive. 

+ Nu vorbi prea mult despre tine, despre necazurile sau succesele tale, 
despre calităţile sau talentul tău (ah, modestia!). Fă-o doar dacă eşti întrebat, 
dar cu măsură. 

+ Nu râde (zgomotos) la eventualele gafe ale unei persoane. Poţi doar 
zâmbi (cu indulgență, dacă vrei să-l pedepseşti cumva pe vinovat, sau 
cu înţelegere față de începători şi copii). | 

e Vorbeşte ca să spui ceva, altfel se cheamă că pălăvrăgeşti sau că 
bârfeşti. Conversaţia trebuie să fie productivă (adică să amuze sau 
să relaxeze, să informeze sau să cultive, să educe sau să corijeze) şi chiar 
profitabilă pentru interesele tale (fără ca acesta să ă fie unicul scop pentru 
care ai deschis discuția). 

e Nu lăsa să se instaleze monotonia sau tăcerea. Mai lasă starea 
meteorologică deoparte şi găseşte subiecte noi, care pot interesa pe cei de 
faţă. Încearcă să-ţi atragi partenerul/ partenerii şi să fii agreabil. 

+ Există şi o artă a tăcerii. Învață să asculți. Din politeţe, dar şi pentru 
a învăţa de la alții. 

e Arată-te sincer interesat de spusele interlocutorului şi de perso- 
nalitatea lui. Priveşte către el (fără a-l „zugrăvi”), cu o mină expresivă şi 
prietenoasă. În acelaşi timp, observă-i reacţiile, pentru a-ţi da seama dacă 
îl interesează afirmaţiile tale. 

e Nu te băga în chestiuni pe care nu le cunoşti sau nu le stăpâneşti 
suficient de bine. Te poţi face de râs. Şi, la rândul tău, nu deschide discuţii 
„pretenţioase” la repezeală şi cu oricine. (În treacăt fie spus, subiectele pe 
teme politice sau religioase pot antrena pasiuni nebănuite, deci atenție! Pot 
fi „periculoase”.) 

e Nu răspândi ştiri nefondate, minciuni, exagerări sau echivocuri. Ele 
fac mult rău, otrăvind relaţiile dintre oameni. 

e Critica sau observaţia (obiective) trebuie făcute la momentul potrivit, 
în termeni potriviţi, cu indicarea unor soluții. 

e Nervii” sau alcoolul ingerat nu sunt o scuză pentru manifestări 
violente (în gesturi şi limbaj). 


e Respectă opinia celuilalt. Chiar atunci când contrazici pe cineva, fii 
politicos. Nu spune: „Minți!”, „Aiurea! ”, „Prostii! „Ce greşeală! ”, 
„Știu eu mai bine!” sau „Te înşeli! ”, ci „Scuzaţi-mă/scuză-mă, dar nu pot 
fi de aceeaşi părere”, „Mi se pare că în această privință lucrurile stau 
altfel”, „Daţi-mi/dă-mi voie să-mi spun şi eu punctul de vedere”, „Vă 
înțeleg/iți înțeleg opiniile, dar eu, dacă aş fi în situaţia dumneavoastră/ta... ” 
sau „Nu ştiu dacă se poate admite atât de uşor această părere ”. Chiar şi 
când eşti jignit, poţi răspunde tot politicos. Altfel, dacă la acuze, jigniri şi 
violenţe răspunzi la fel, nu văd prin ce te poţi deosebi de celălalt. 

e Nu îl întrerupe pe cel care vorbeşte (nici măcar cu binecunoscuta 
formulă „Vă rog/te rog să mă scuzați/să mă scuzi că vă/te întrerup... ”). 
Ascultă-l cu răbdare. Dacă totuşi devine extrem de agasant sau plicticos, 
găseşte o modalitate de a scurta discuția. 

e Du propoziţia/fraza până la sfârşit. Străduieşte-te să te exprimi 
concis şi fără clişee/ticuri verbale de tipul: „deci”, „sincer vorbind”, 
„problema e că...”, „ştii”, „auzi? ”, „serios? ”, „(nu ştiu) cum să-ți 
spun”, „evident”, „nu-i aşa?, „da? ”, „aha” „corect”, „asta-i treaba... ”, 
„ai înteles? ”, „ştiţi d-voastră”, „sincer ”, „pe cuvânt! , „să mor (eu)! 
„OK!”, „de ce nu?”, „nu se poate”, „formidabil ş. a. 

e Cuvintele şi expresiile argotice de tipul „mişto ”, „ marfă”, ,„ haios ”, 
„să n-am spor”, „omule”, „tai-o!”, „să moară mama!” sau vulgaritățile 
nu pot caracteriza limbajul unui om cultivat şi civilizat. (Poate doar între 
amici şi numai în anumite situaţii, cuvintele argotice ar aduce o pată de 
culoare în discuţie.) 

e Nu răspunde monosilabic atunci când e nevoie (măcar) de o propo- 
ziţie. Ca să nu mai vorbim de „îhi” sau de mormăituri. 

e Nu folosi neologisme al căror sens nu îţi este bine precizat. Te poți 
face uşor de râs. 

e Atenţie la glume! Dacă nu sunt „bune”, ele pot răni, ofensa sau 
produce o impresie proastă. Bancurile spuse cu nemiluita omoară 
conversaţia şi nici nu creează impresia că ai fi „spiritual”. Nu afirma 
despre o glumă cunoscută că e veche sau răsuflată. Nu râde primul la 
glumele noastre. Dacă nu eşti bun la spus glume, nu le spune! Dacă 
atmosfera nu este potrivită pentru glume, renunță. 

+ O veche şi sănătoasă regulă ne cere să nu discutăm despre cineva în 
lipsa acestuia. Dacă totuşi o faci, vorbeşte în termeni obiectivi, cât mai 
puţin şi cu prudență. Intenţiile răuvoitoare se vor evidenția în scurt timp. 

+ Nu corecta eventualele greşeli de limbă ale interlocutorului şi nu-l 
judeca prea aspru pentru că nu se comportă destul de monden. S-ar putea 
să fie mult mai profund decât crezi la prima vedere, în ciuda unor lacune 
(nedorite, e drept) de acest fel. | 

e Supraveghează-ţi cu grijă privirea, ținuta (limbajul trupului), 
mimica şi gesturile — foarte importante pentru forța lor sugestivă! (mai ales 
mâinile!; a ține mâinile în buzunare în timpul unei discuţii cu o femeie este 
o adevărată barbarie; tot atât de neplăcut este a sta de vorbă cu cineva care 
se reazămă de perete, de mobilă etc., stă cu picioarele desfăcute sau ÎŞI 
freacă mâinile). Evită cât poţi căscatul, strănutul, tusea sau suflarea nasului. 
Nu vorbi cu gura plină şi nici nu ţine în gură gumă de mestecat sau vreo 
scobitoare. Renunţă la jocul cu diferite obiecte, la gestul de a-l trage de 
rever sau de mânecă pe interlocutorul tău, la râsul prelungit peste măsură 
sau fără motive serioase, la ghionturi amicale sau la şuşoteli la ureche. 
Violarea zonei de intimitate a interlocutorului (prin apropiere exagerată, 
prin gesturi, privire, atingeri etc.) provoacă recul, indispoziţie, chiar 
dorinţa de a brusca. | 

e Aerul taciturn, atitudinea distantă, plictisită sau îmbufnată, 
răspunsurile laconice (chiar monosilabice) indispun şi rişti să rămâi singur. 
Nu sună deloc bine nici modul arogant de a-ţi formula opiniile drept 
adevăruri definitive, incontestabile. 

e Nu vorbi „în nasul” interlocutorului. Controlează-te dacă ai tendinţa 
de a răspândi salivă în jurul tău când vorbeşti. 

e Caută să-i tratezi cu aceeaşi atenţie pe toți cei din jurul tău. 

e Tonul pe care te adresezi, trebuie să fie nici nervos, nici mieros, iar 
vocea — nici prea joasă, nici prea înaltă. Străduieşte-te să exprimi clar ceea 
ce gândeşti. 

e Dacă nu înţelegi cuvântul sau ideea celui/celei care ţi se adresează, 
nu întreba niciodată spunând „Ce? ” sau „Cum? ”. Mult mai frumos sună: 
„Vă rog/te rog să mă scuzi, dar n-am înțeles” sau, pur şi simplu: „Vă 
rog/te rog să repetaţi/să repeţi. ” 

e Aprecierile îndelungi despre defectele fizice sau psihice ale unei 
persoane denotă un comportament rudimentar. Ca şi indiscreția sau interesul 


manifestate față de propria persoană, față de boli, vârstă, divorţuri, înmor- 


mântări, salariu sau intimităţi. Apropo, într-o discuţie cu o persoană bolnavă 
sau cu handicap, ascult-o cu atenţie şi oferă-i, dacă poți, un sfat bun. Nu 
minimaliza, dar nici nu dramatiza situaţia medicală în care se află. 


e Nu încerca să captezi atenţia celorlalți bătând în pahare, în masă sau. 


prin intervenţii verbale strigate, de tipul: „Atenție la mine! ”. Ridică vocea 
atât cât trebuie, spunând: „Vă rog să mă ascultați! ”. | o 

e În timpul mesei nu aborda subiecte „grele”. Ele pot deveni 
„indigeste ” 

e Nu părăsi partenerul/partenerii de discuție fără niciun cuvânt/explicație, 
chiar dacă ai motive de nemulțumire. Poți găsi o mulțime de motive (mai 
mult sau mai puțin întemeiate), cum ar fi: „Mă scuzați, mă duc să beau 
un pahar cu apă.” „Te rog să mă scuzi, vreau să-l salut pe ...” sau „Îmi 
pare rău, dar acum trebuie să ne despărțim, am îndatoriri importante...” 

* În discuţiile cu cei mici, trebuie să fii foarte atent la ceea ce spui şi 
cum spui. Ai obligația de a-i ocroti şi de a-i învăţa numai ceea ce se cuvine, 
spre folosul lor. Şi nu-i trata ca şi cum ar fi nişte retardaţi. 

e Ai răbdare cu cei bătrâni! Nu face gesturi de nerăbdare sau grimase 
de neplăcere, chiar dacă interlocutorul tău în vârstă se bâlbâie, se încurcă, 
repetă de două ori o idee sau nu mai termină cu sfaturile. Trebuie să ne 
suportăm aşa cum suntem. (vezi şi D. 1). 


CUM SĂ PROCEDEZ? 


Întrebare: Cum să încep o conversaţie cu o persoană necunoscută? 

Răspuns: Mai întâi trebuie să-ți dai seama dacă persoana cu care vrei 
să legi o convorbire este dispusă şi binevoitoare, apoi, căutându-i privirea şi 
zâmbind, poţi să-i adresezi primele cuvinte. Aici e-aici! Trebuie să-i atragi 
atenția, punând o întrebare, exprimându-ţi o părere sau făcând o constatare. 
Ar fi minunat să poţi să le faci dezinvolt şi fluent, cu o notă de umor sau 
de originalitate. Dacă ai constatat că eşti acceptat(ă), iar celălalt/cealaltă 

„intră în joc”, poţi face pasul următor: prezentarea. Nu totul este perfect de 
la bun început, dar nu dispera. Perseverând, vei progresa. 


Conversaţia cu un necunoscut(ă) este o greşeală? 

Sunt şi situaţii în care nu putem evita un schimb de replici sau chiar o 
conversaţie scurtă (în timpul unui meci, când ni se cere o informaţie etc.). 
Dacă situaţia se prelungeşte, se cuvine să facem cunoştinţă. În orice caz, 
înainte de a continua discuţia, e bine să ne convingem de bunele intenții 
ale partenerului de discuţie şi — de ce nu? — chiar de bunele sale maniere. 

În timpul unei conversații cu mai mulţi participanţi, m-am 
adresat unei persoane feminine mai în vârstă cu apelativul „doamnă”, 
aflând ulterior că nu a fost căsătorită niciodată. Am făcut o gafă? 

Nu, în primul rând pentru că nu ştiai, la ora aceea, starea civilă a 
persoanei în cauză, în al doilea rând pentru că „doamnă” are, îndeobşte, 
conotația de respect datorat unei persoane trecute de vârsta primei tinereți. 

Când mă adresez unei adunări (unui grup) trebuie să respect 
niște reguli speciale? 

Desigur. Dacă este un cadru formal prestabilit, deosebit de important 
este să-ţi pregăteşti din timp intervenția (discursul, toastul, interpelarea): 
ideile, formula de adresare, ţinuta, momentul intervenţiei etc. În timpul 
alocuţiunii sau cuvântării vei avea grijă să foloseşti o voce clară şi suficient 
de puternică, o gesticulaţie şi o mimică bine temperate. Dacă eşti cumva 
întrerupt, răspunde cu calm, scurt şi „la obiect”. 

Cum trebuie să procedez în situaţia în care interlocutorul meu 
ocazional devine insuportabil (foloseşte un limbaj licenţios, nu ştie de 


“glumă, este pe cale să devină violent, nu mă lasă să-mi susţin argu- 


mentele, este extrem de pedant, nu suportă să fie contrazis sau „înfrânt”, 
persiflează sau ironizează încontinuu, îşi susține cu fanatism ideile)? 

Nu există decât o soluţie: să te retragi cât mai discret, invocând 
motive pe cât posibil, credibile. La fel poţi proceda şi când grupul (prea 
mare) din care faci parte devine gălăgios, conversaţia degenerând în haos. 
Gazda, dacă este „pe fază” sau este atenţionată la timp, poate avea un rol 
decisiv în schimbarea unor asemenea stări de lucruri. 

Aş vrea să fiu mai activ și să particip cu vioiciune la discuţie, 
atunci când mă aflu într-un grup de prieteni, dar firea mea și 
timiditatea mă împiedică. Cum aş putea să mă schimb? 


Te poţi schimba, dar nu peste noapte. Prin voinţă şi autocontrol poți 
să-ți învingi slăbiciunile. Implică-te mai mult în situaţii şi companii variate 
_şi susţine-ți cu hotărâre şi până la capăt opiniile. La rândul tău, dacă ai prin 
preajmă un timid, încearcă să-l scoţi din încurcătură (nu să te amuzi pe 
seama lui!), punându-i întrebări ajutătoare, ca să prindă curaj, sau întărindu-i 
spusele. 

Am planificat o întâlnire (cină) romantică. Cum aş putea face să 
devin un interlocutor fermecător? 

O primă condiţie este să fii tu însuţi/însăți (vezi şi A. IV. 5). 

Cum să procedez în situaţia în care sunt „învins” pe teritoriul 
argumentelor: 

Ar fi mai multe posibilităţi: a. să pleci supărat/înfuriat; b. să suporţi 
situaţia, admițând superioritatea celuilalt; c. să-l urmăreşti cu obstinaţie, 
încercând cumva să te răzbuni. Mi se pare că a doua soluţie este de 
preferat, nu crezi? 

Știu că o anumită persoană mă bârfeşte, răspândind fel de fel de 
exagerări sau neadevăruri despre mine. Cum trebuie să reacționez? 

Cred că indiferența e cea mai bună. Interesul special pentru tine se va 
stinge în cele din urmă de la sine, pentru că oamenii serioşi nu agreează la 
nesfârşit asemenea discuţii. Dacă lucrurile te deranjează foarte tare, cea 
mai curajoasă şi, de cele mai multe ori, eficientă cale este o discuţie 
lămuritoare între patru ochi cu persoana în cauză. Pentru situațiile extreme 
trebuie să apelezi la susținătorii maturi şi chiar la lege. 

Trăiesc într-un mediu multilingv şi mă deranjează situaţia în care 
apar schimburi de cuvinte într-o limbă pe care eu şi unii dintre cei de 
faţă n-o înțelegem. Ce ar trebui să fac? 

Nu prea multe, din păcate. Buna educație ar trebui să împiedice 
asemenea manifestări. Dacă vorbitorii la care te referi îţi sunt (destul de) 
cunoscuţi sau apropiaţi, încearcă să abordezi această problemă deschis, 
sincer şi politicos. 

Sunt fată şi m-am aflat în situaţia deloc plăcută de a asculta un 
banc prost sau o glumă deocheată. Care ar fi reacţia potrivită din 
partea mea? 

Uneori e bine să trecem cu repeziciune peste asta, ca şi cum nu s-ar fi 
întâmplat, schimbând subiectul discuţiei. Alteori nu strică un moment de 
tăcere, cu o mimică serioasă ce ar putea să-l pună pe gânduri pe vinovat. 


Dacă recidivează, poți să-i atragi atenţia prin cuvinte ca: „Azi nu prea îţi 
reuşesc poaniele, lasă-le pe altădată” sau „Ce-ar fi să fii mai atent cu 
asemenea glume!? ”. Dacă toate astea nu au efect, nu ai decât o soluţie: de 
a părăsi fără nicio vorbă (sau cu o scuză oarecare) grupul sau persoana. 

Discut cu o persoană venerabilă, cu o doamnă sau cu un profesor. 
La un moment dat nu pot fi de acord cu o anumită părere, dar 
consideraţia deosebită pe care i-o port mă împiedică să-i dau replica 
dorită şi tac, de frică să nu se supere. Cum aş putea să procedez 
pentru a-mi putea, totuşi, exprima părerea? 

Un om bine educat va admite întotdeauna un punct de vedere diferit, 
susținut de o altă persoană educată (indiferent de vârstă). Prin urmare, 
trebuie doar să găseşti momentul şi formularea potrivite. În situaţia în care, 
în ciuda prudenţei tale diplomatice, opiniile tale nu au fost acceptate cum 
se cuvine, nu mai e nimic de făcut. Trebuie să cedezi. Înseamnă că o anumită 
parte (poate amândouă?) nu a găsit modul optim de abordare a subiectului 
în discuţie. La fel trebuie să procedăm şi atunci când cineva își susține cu 
încăpățânare opiniile. 

Cum să schimb subiectul sau să pun capăt unei conversații care 
nu-mi convine? 

Fă-o cu tact, folosind formule potrivite sau inventând pretexte 
credibile. În primul caz ai putea spune: „E interesant ce-mi spui/spuneți 
dar aş vrea să ştiu mai multe despre... ”, iar în al doilea: „Ce repede a 
trecut timpul! S-a făcut ora cinci şi eu trebuie să plec...” 

Pot să mă alătur unui grup care poartă o discuţie? 

Desigur, dar într-un mod discret, stabilind un contact vizual cu una 


“dintre persoanele cunoscute, apoi rămânând în expectativă până când crezi 


că ai prins subiectul discuţiei, pentru a putea, eventual, interveni. Nu te-aş 
sfătui să intri într-un grup complet necunoscut, în care n-ai fost prezentat(ă). 
Sau să te amesteci în discuţia care are loc pe stradă între o cunoştinţă 
de-a ta şi o altă persoană. 

Am fost întrebată dacă sunt căsătorită şi dacă am copii. Mi se 
pare o indiscreţie. Cum trebuie să răspund? 

Într-adevăr, este o indiscreţie. La asemenea întrebări ai tot dreptul să 
nu răspunzi. Ai putea să-l întrebi pe interlocutorul în cauză de ce îţi pune 
această întrebare. În felul acesta va conştientiza că a făcut o gafă. Se mai 
poate ocoli răspunsul printr-o glumă (,, 4m vreo şapte petitori, dar nu m-am 


decis pe care dintre ei să-l aleg”) sau abătând discuţia în altă direcţie, 
făcându-te că n-ai auzit. | | 

Mă aflu într-un grup și cineva începe să bârfească pe seama unui 
coleg/prieten. Ce atitudine trebuie să iau? | 


Ai putea să te retragi din discuţie cu sau fără un pretext, dar nu este 


indicat. Mai potrivit este să abaţi cursul discuţiei, să contracarezi spusele 
răutăcioase ale celorlalți sau, dacă nu reuşeşti, măcar să păstrezi o tăcere 
semnificativă. | 

La un moment dat „conversaţia” dintre „el” şi „ea” se transformă 
în ceartă. E nevoie să intervin? 

Cu siguranță este un moment dificil, mai ales dacă eşti gazdă. În mod 
normal nu trebuie să intervii, fiindcă sunt problemele lor şi, la urma urmei, 
ei (nu tu!) se fac de râs. Totuşi, dacă cei doi nu se calmează, poţi interveni 
(mai ales în calitate de gazdă) cu o propunere, cu o glumă sau pur şi simplu 
prin priviri mustrătoare, care ar trebui să le tempereze zelul. 


Reflectează, te rog! 

„Culmea, la petreceri sau glume, sunt cele mai de gaşcă, mai 
dezinvolte şi atrăgătoare prin vivacitatea lor. Îmi plac (chiar mult!), însă 
de cum îşi arată caracterul de ,„tzatză”, se zbârceşte ceva înăuntrul meu 
şi ştiu că nu le pot respecta. Un exemplu: la o masă între prieteni, povestea 
una de soțul ei o întâmplare hazlie tare, până ce-i iese din gură, strigând 
aproape în hohote de râs: „lar boul acesta de bărbatu-meu, ce credeţi c-a 
făcut? ”. Noi ceilalți am rămas înmărmuriți Ne-am uitat cu jenă la „bou , 
dar acesta (un om cult, apreciat şi foarte la locul lui) se uita zâmbind, ca 
şi când era obişnuit cu genul acesta de relatări în public. 

Tzatzele au totuşi inima (foarte) bună, însă ele nu-ți dau sfaturi, ci îţi 
spun (îţi...ordonă) cum trebuie să faci. Insultele lor sunt de genul „acum 
să mă ierţi că ţi-o spun pe şleau (c-aşa suni eu), dar eşti un tâmpit şi-un 
idiot”. Dacă „şi-au cerut scuze” înainte înseamnă că nu te-au insultat, ci 
au spus doar lucrurilor pe nume. ” (www: cafeneaua. com, 26. 07. 2006) 


Din legile lui Murphy: 


„ Buna-creştere constă în arta de a ascunde ce bună părere 
avem despre noi înşine şi ce părere proastă avem despre ceilalți. ” 
„Secretul de a fi plicticos constă în a spune absolut totul.” 
„Nu te contrazice niciodată cu un prost: s-ar putea ca oamenii să nu 
observe diferenţa dintre tine şi el.” 
„Potenţialul de neînțelegere într-o conversație cu un membru aparti- 


nând sexului opus variază direct proporțional cu numărul cuvintelor şi 
gesturilor folosite. ” 


2. CONVORBIREA TELEFONICĂ 


NORME OBIȘNUITE 
ȘI (APROAPE) IMPERATIVE 


e Cel căutat, ridicând receptorul, foloseşte 
binecunoscutul „A/o!” (varianta cu ,„ Da!” capătă un 
accent de comodă superficialitate, iar „Cine-i (la 
telefon)? ” sună aproape agresiv, deci e bine să re- 
nunţăm la ele — mai ales la a doua ). Cel care cheamă 
va saluta şi se va prezenta. (În Occident se obiş- 
nuieşte ca apelatul, în momentul în care ridică 


receptorul, să-şi spună numele.). Cel căutat va răspunde salutului cu 


amabilitate (obligatoriu!). Dacă apelantul cere lămuriri suplimentare: 
„Locuinţa Ionescu? ”, „Sunteţi domnul Ionescu? ” etc. vom răspunde cu 
aceeaşi amabilitate. 

e Nu deranja pe nimeni dimineaţa foarte devreme, după prânz 
(13 — 17), seara (după ora 21/22, cu excepţia urgențelor şi a persoanelor 
foarte apropiate, care cunosc obiceiurile casei) şi în timpul meselor. 
De evitat şi apelurile de duminică. 

e Convorbirea telefonică trebuie să fie, de regulă, scurtă şi la obiect. 
Se încheie firesc, printr-o formulă de despărţire adecvată situației şi 
persoanei cu care vorbim. 


+ Închiderea intempestivă sau brutală a telefonului (pe parcursul discu- 
tiei sau înainte de cuvântul de rămas bun) este o impoliteţe extrem de gravă, 
ca şi cum ai întoarce spatele unei persoane în timp ce ți se adresează. 
Convorbirea o încheie de obicei cel care cheamă (cu eventuale mulțumiri), 
dar o poate face şi persoana prioritară (cea căreia îi datorăm mai mult respect). 

e La un apel telefonic se cuvine să răspunzi imediat (chiar dacă 
tocmai urmăreşti telenovela preferată). Dacă nu ai putut răspunde. pe 
moment, din motive serioase, fă-o în cel mai scurt timp sau lasă mesaj 
când şi unde să fii reapelat sau găsit. | 

e Apelând în mod repetat o persoană (chiar iubită), în chestiuni 
neesențiale, îți vei construi, în cele din urmă, o imagine de om plicticos, 
sâcâitor sau zăpăcit. lar dacă o faci pentru a te „distra”, fără să-ţi divulgi 
numele, dai dovadă de bădărănie. | | 

e La un telefon public scurtează convorbirea cât poţi de mult. Trebuie 
să mai vorbească şi alţii. Şi fii răbdător când îţi aştepţi rândul. 

e Regulile generale ale unei discuții civilizate se respectă şi aici 
(a nu vorbi cu gura plină, a nu discuta cu alte persoane din apropiere, a nu 
întrerupe pe interlocutor, a nu folosi termeni de argou, a folosi o voce clară 
şi un ton cu inflexiuni amabile etc). 

e Nu interveni în discuţia pe care persoana de lângă tine o poartă la 
telefon, sugerând sau completând ceva (decât dacă o cunoşti foarte bine şi 
demersul tău are caracter de urgenţă). 

o Nu e cazul să îi spui interlocutorului că l-ai căutat de mai multe ori 
(şi că nu l-ai găsit!); e ca şi cum i-ai reproşa nerespectarea unei înţelegeri. 

e Invitaţiile, felicitările sau anunţurile speciale (nuntă, aniversări 
importante, înmormântări etc.) nu se fac prin telefon (mai ales când ne 
adresăm unor persoane respectabile). Şi nici atunci când ştim că într-o 
familie este cineva foarte bolnav. În schimb, vizitele pot fi (şi chiar 
trebuie) anunțate telefonic. 


e Dacă eşti rugat să chemi la telefon o persoană din imediata apro- 


piere, fă-o cu amabilitate (,, Cu plăcere, aşteptaţi, vă rog, un moment. ”), iar 
dacă nu este de faţă, reține mesajul de transmis sau indică ora la care 
persoana poate fi găsită. 

e Când eşti oaspete: nu da impresia că tragi cu urechea la discuția 
telefonică a persoanelor din apropiere; a întreba cine a fost la telefon este 


aproape o grosolănie; e jalnic pentru educaţia ta dacă profiţi de telefonul 
gazdei pentru a face economie de bani la tine acasă. 

* În calitate de gazdă, răspunsul la un eventual apel trebuie să fie cât 
mai scurt sau chiar amânat (cu scuzele şi, poate, cu justificările de rigoare, 
atât faţă de apelant, cât şi faţă de oaspeţi). | 

e Dacă cineva a greşit numărul, răspunde politicos (nu nervos sau 
iritat) şi, dacă este cazul, oferă-i o informaţie ajutătoare, fără să-i comunici 
numărul tău de telefon. Dacă tu însuţi ai format greşit un număr de apel — 
se întâmplă oricui, nu-i aşa? —, nu ezita să te scuzi: „Îmi pare rău/mă 
scuzati, am greşit numărul!” 

e Un om ordonat şi practic îşi întocmeşte o agendă cu numerele de 
telefon importante (prieteni, cunoscuţi, dar şi poliție, salvare, pompieri etc.). 

e Lucrurile extrem de importante nu se rezolvă telefonic. Poţi fixa 
O întâlnire în acest sens. ` 

In cazul telefoanelor mobile: este elementar să le închidem în timpul 
desfăşurării unor activităţi colective: la ore de curs, la masă, în biserică, în 
muzee şi săli de spectacole, la spital, la festivități sau ceremonii etc. (dar putem 
seta celularul pe mesagerie vocală); folosirea telefonului mobil la volan este 
periculoasă (Chiar şi când sunt montate dispozitive speciale care ne permit 
să vorbim fără să luăm mâna de pe volan); un apel neaşteptat, în timp Ge 
vorbeşti în fața unei adunări sau în timpul unui interviu, creează momente 
penibile sau poate chiar să-ţi pericliteze şansele de reuşită; dacă îți sună 
telefonul în timpul unui interviu de angajare, poți chiar să pierzi jobul. 

Nu putem interzice nimănui să vorbească la telefonul mobil pe stradă, 
dar cei care vorbesc în mers şi în gura mare, uneori la modul ostentativ, 
dau dovadă de — hai s-o spunem eufemistic — lipsă de stil şi de un fel de 
snobism pueril. Într-o asemenea situație, dacă ai fost apelat, este indicat să 
alegi un loc cât mai retras, de unde să răspunzi cu ton coborât sau, dacă nu 
este o urgenţă, să amâni răspunsul. Trebuie să recunoşti, totuşi, că a vorbi 
la telefon pe stradă te expune privirilor celorlalți (uneori ironice sau deza- 
probatoare), pericolelor (dacă, de exemplu, traversezi strada vorbind) şi te 
obligă să renunţi la discreția atât de necesară când te afli între persoane 
necunoscute. Aşa că abţine-te cât mai mult. 

Telefonul mobil este un instrument util al civilizației moderne, cu 
condiţia să-l foloseşti când şi cum trebuie. Şi încă ceva: nu-l lăsa să-ți 
invadeze fiecare clipă a vieții! 


e Se extinde cu repeziciune interfonul. Două reguli mi se par 
importante: dacă vrei să intri, prezintă-te scurt şi clar; dacă eşti apelat, cere 
suficient de multe lămuriri, pentru a nu fi păcălit de persoane neavenite. 


w 


Din legile lui Murphy: 
„Când formezi un număr greşit, nu sună niciodată ocupat. ” 
„Telefonul sună întotdeauna când eşti în baie sau în fata uşii de la 
intrare sau când îți cauţi cheile ca să descui uşa. ” 
„ Telefonul nu sună niciodată când nu ai nimic de făcut.” 


CUM SĂ PROCEDEZ? 


Întrebare: Mă aflu în mijlocul unor prieteni, undeva, în afara 
casei. Sună telefonul mobil. Ce trebuie să fac? 

“Răspuns: Te rog să te gândeşti la următoarele variante: 

a. îi părăseşti, retrăgându-te fără nicio explicaţie; 

b. răspunzi de faţă cu ei, fără să te sinchiseşti, cu voce tare; 

c. închizi telefonul, pentru a răspunde mai târziu; 

d. verifici numărul apelantului sau mesajul şi, dacă socoteşti că este 
necesar, îţi ceri scuze şi te retragi din mijlocul prietenilor; 

e. răspunzi, dar îl rogi pe apelant să revină peste câtva timp sau îi promiţi 
că îl vei suna tu. Varianta corectă: d (mai ales dacă te afli lângă persoane 
necunoscute), în cazul prietenilor, poţi lua în calcul şi celelalte variante. 


Sunt apelat şi răspund, dar interlocutorul meu se lungeşte la vorbă 
şi eu mă grăbesc (sau sunt agasat de insistența sa). Cum e bine să procedez? 

Adevărat sau nu, găseşte o scuză plauzibilă şi forțează întreruperea 
convorbirii. Ceva de genul: „Îmi pare rău, dar peste zece minute trebuie 
să plec în oraş...” sau „Regret, dar trebuie să fiu mai scurt, pentru că 
aştept nişte musafiri.” 

Copiii pot răspunde la telefon? 

Cei mici (până la circa şapte ani) nu. Ceilalți, mai mărişori, ar trebui 
să răspundă doar dacă „cei mari” nu sunt acasă sau dacă li se permite. Se 
cuvine să fie instruiți treptat asupra regulilor cuvenite în asemenea situații. 
(„Sunt fiul/fiica. Vă rog să aşteptaţi câteva momente, cât să-l anunt pe tata...) 

Dacă cel care te-a apelat nu se prezintă („Alo, cu Vasile!”), ba 
chiar îți pretinde ţie să-ți spui numele, eşti obligat să continui 
convorbirea? Mai sunt şi situaţii în care o cunoştinţă, cu care nu ai 
avut niciun contact de foarte multă vreme, se joacă cu tine prelungit 
de-a „ghici cine-i?”, punându-ţi nervii la încercare. | 

Eşti, desigur, pe deplin îndreptăţit să-i ceri să se prezinte, deoarece el 
te-a sunat. Dacă tot nu se conformează, nu-i cazul să-i faci prea multă 
morală prin telefon. Poţi întrerupe convorbirea, dar tot politicos (,, Vă rog 
să mă scuzati, dar nu pot vorbi cu persoane necunoscute. ”) Pe de altă 
parte, dacă tonul persoanei în cauză dovedeşte că este bine intenționată şi 
subiectul abordat este serios (doar că n-a asimilat prea bine toate manierele!), 
poţi continua discuţia, cerându-i ceva mai încolo să-şi dezvăluie identitatea, 
eventual cu o nuanţă vesel-ironică în glas („Aş fi foarte fericit(ă) să ştiu 
totuşi cu cine vorbesc”). Când eşti însă rugat(ă), după ce s-a prezentat, să 
chemi o anumită persoană din familia ta la telefon, nu e cazul să ceri relaţii 
suplimentare. Dacă refuză să se prezinte, nu eşti obligat(ă) să-i îndeplineşti 
dorinţa. (Excepţie face situaţia în care eşti gazdă şi eşti rugat să chemi o 
persoană din afara familiei tale.) 

Unii bădărani se amuză dându-mi telefoane obscene ori alarmiste 
sau deranjându-mă la ore târzii din noapte. Cum îi pot opri? 

Ar fi mai multe posibilități: 

a. pune receptorul la loc, fără nicio vorbă, sperând că nu va reveni sau 
că, în cele din urmă, se va plictisi; 

b. scoate telefonul din priză; 

c. anunţă poliţia pentru a depista numărul recidivistului; 

d. dă-ţi numărul telefonului „la secret” şi atunci vei fi sigur că îţi vor 
telefona doar cei cărora le-ai comunicat cifrele respective. 

Poţi pune punct unei discuţii şi în situaţia în care un interlocutor 
cunoscut depăşeşte limitele bunei-cuviinţe. 


De câte ori lăsăm aparatul să sune atunci când chemăm pe cineva? 

Dacă după al patrulea sau al cincilea „apel” nu răspunde nimeni, nu-i cazul 
să insişti. Poţi reveni după puțin timp, dar nu suna la nesfârşit. Este cu totul 
deplasat să-i reproşezi apoi supărat: ,, Unde-ai fost? Te-am sunat de trei ori! ”. 

A lăsa sau a fi lăsat pe fir este un gest acceptabil? | 

Nu este prea plăcut, dar suntem nevoiţi s-o facem uneori (numai când 
este absolut necesar, pentru a chema pe cineva, pentru a căuta ceva etc. şi 
doar pentru scurt timp — să zicem cel mult un minut). 

Ce formule introductive ar putea înlocui prea uzatul „Ce mai faci? ? 

Greu de spus, pentru că „formula” pe care ai putea s-o alegi ţine de 
factori diverşi: natura relației, vârstă, moment etc. Ai mai putea folosi 
enunțuri ca: „Aş putea să-ți răpesc două minute din timpul tău? ” sau „Mă 
bucur că pol să schimb două vorbe cu tine... ”. 

Dau cuiva un telefon, dar persoana respectivă este ocupată pe 
moment şi îmi cere să revin ceva mai târziu. Este corect? 

Nu. Persoana apelată care se declară indisponibilă momentan este 
„vinovată”, fiindcă ea e cea care a provocat amânarea convorbiri, deci ea trebuie 


“să revină cu un telefon. Există şi excepții care ţin de regulile priorităților. 


De exemplu, nu este potrivit ca dirigintele — ocupat pe moment — să revină, 
dând telefon elevului care dorise anterior să-i comunice ceva. 

Vecinul meu nu are telefon şi m-a rugat să-i îngădui să vorbească 
de la mine cu cunoștințele sale. l-am permis, dându-i numărul meu de 
telefon, dar a devenit un obicei care începe să mă deranjeze. Cum pot 
corecta această situaţie? | 

Cred că cel mai bine e să vorbeşti cu vecinul, atenţionându-l politicos 
să se limiteze doar la urgenţe. Dacă acesta abuzează de politeţea ta, se poate 
recurge la o soluţie drastică: în cazul în care eşti rugat să-l chemi la telefon, 
poţi să-i spui apelantului (cu „regret”) că vecinul nu mai poate fi chemat 
la acest număr. 

Unul dintre invitaţii mei a vorbit ceva mai mult la telefon şi, la un 
moment dat, a vrut să-mi lase o anumită sumă de bani. Eu am refuzat, 
dar a insistat atât de mult încât, până la urmă, i-am acceptat. Am 
procedat corect? 

Absolut corect. Fiind oaspete, gestul său nu putea fi acceptat, însă 
penibilul unui asemenea moment explică foarte bine de ce ai fost nevoit să 
cedezi şi să primeşti banii: pentru a scăpa de el. 

Pot vorbi la telefonul mobil dacă mă aflu în autobuz sau tramvai? 

Cel mai bine ar fi să-l închizi şi să recepționezi mesajele în căsuță. 
La fel şi atunci când te duci cu prietenii la o pizzerie sau la o cofetărie. 
Dacă totuşi aştepţi un telefon important, nefiind posibilă deplasarea ta 
într-un loc retras, răspunde concis şi cât mai discret. 

Mă aflu în lift şi primesc un telefon confidenţial şi urgent. Trebuie 
să răspund în prezenţa celorlalți? 

De cele mai multe ori nu, pentru că deplasarea cu liftul nu poate dura foarte 
mult timp, aşa că amână puţin răspunsul. Dacă totuşi convorbirea are loc, 
după aceea (sau chiar înainte de a începe discuția) se cuvine să-ţi ceri scuze. 

Îmi vine să strănut sau să tuşesc. Ce fac? 

Strănută şi tuşeşte liniştit, dar îndepărtează receptorul de la gură şi 
apoi scuză-te. 


3. CORESPONDENTA 


d S-a răspândit opinia conform căreia tele- \ 
fonul sau e-mail-ul pot înlocui cu succes 

scrisoarea tradiţională. În bună măsură este 
adevărat, însă niciodată aceste mijloace moderne 
nu vor putea fi atât de personale şi nu vor putea 
influența atât de puternic (prin căldura senti- 
mentelor şi prin satisfacţiile de ordin estetic pe care le procură) 
precum o scrisoare bine făcută. Când e vorba de mesaje speciale, 
ocazionate de aniversări, zile de naştere, nunţi, înmormântări etc., 
cu greu se poate accepta ideea folosirii telefonului, a faxului sau 
a e-mail-ului. Scrisoarea poate fi totodată şi o modalitate de expri- 
mare a unor opinii, argumentări sau explicaţii mai mult sau mai puţin 
dezvoltate sau nuanţate. Sau o modalitate „discretă? de motivare a | 
unui refuz sau a unei despărţiri. Scrisoarea poate fi, în cazul vostru, 
al tinerilor, o ocazie minunată de exprimare liberă, sinceră şi confi- | 
denţială a opiniilor şi a sentimentelor de iubire, ferită de eventualele | 
blocaje produse de timiditate. Felul cum arată scrisoarea depinde de | 
| cultura, caracterul şi educația celui care o scrie. Pi 

NORME OBIȘNUITE 
ȘI (APROAPE) IMPERATIVE 


e Unei scrisori primite trebuie să-i răspunzi în cel mai scurt timp. 
A face altfel e ca şi cum nu ai răspunde la timp salutului cuiva. | 

e Ai obligaţia de a arăta consideraţie față de destinatar, oricine ar fi 
acesta (chiar dacă se află printre persoanele cu care nu esti în relații prea 
bune). Aceasta se vede din calitatea hârtiei de plic şi din felul cum ai notat 
adresa, din formulele de adresare şi de încheiere, din felul de alegere a 
cuvintelor, din calitatea scrisului şi din timpul consacrat scrierii scrisorii. 
Scrisul cu creionul sau cu cerneală roşie; hârtia colorată strident, pătată cu 
grăsime sau cu „purcei” de cerneală; scrisul pe colţuri, pe margini sau în 
diagonală etc. trădează lacune importante la capitolul maniere epistolare. 

e Scrisoarea nu trebuie să fie lungă — nici măcar scrisoarea de dragoste! 

e Nu vorbi prea mult despre tine, nici de rău, nici de bine. 

e Adoptă, în general, o atitudine pozitivă şi binevoitoare. 

e Nu deschide corespondenţa altuia (chiar dacă îţi este frate!). 

e Nu scrie anonime decât în situaţii excepţionale. Şi nici „la nervi”! 


e 


e Ilustratele sau telegramele nu trebuie transformate în scrisori. Dar 


nici scrise pe genunchi, la repezeală. 

e Nu uita să trimiţi o scrisoare de mulţumire pentru cadoul primit 
(inclusiv flori). | 

e Subiectele „delicate” (divorţ, boli grave, lipsuri materiale, handicapuri 
etc.) trebuie evitate sau abordate cu maximă precauţie. | 

* În cazul unei scrisori de condoleanţe, transmite compasiunea ta, amin- 
teşte meritele celui decedat şi asigură persoana îndoliată că eşti alături de ea. 

e Respectă acuratețea formală a scrisului (ortografie, caligrafie, 
aşezare în pagină, punctuație). Nu fi neglijent. O greşeală de ortografie, 
ştersăturile sau, şi mai rău, o pată de cerneală (mai ales într-o scrisoare de 
dragoste) vor arăta mult mai rău decât „dulcismele” sau eventualele 
afirmaţii prozaice. În loc să invoci mereu felul tău de a scrie ca pe o scuză, 
mai bine fă eforturi susținute pentru a-ţi îmbunătăţi caligrafia. Nu ezita, 
când e cazul, să apelezi la dicţionare şi la alte surse de informaţie! 

e Cel mai bine e să scrii scrisorile (mai ales pe cele de dragoste, de 
condoleanţe, felicitările şi mulțumirile) de mână (nu cu ajutorul 
calculatorului). Atenţia şi afecțiunea ta vor fi mult mai evidente. Ai grijă 

însă să scrii lizibil! Dacă sunt şi elegante, cu atât mai bine. Dacă optezi , 
totuşi, pentru calculator, semnătura trebuie să fie de mână. 

e Uneori, dorind să obţinem o slujbă, e nevoie să ne prezentăm oferta 
printr-o scrisoare. În acest caz, impresia pe care o va face scrisoarea ta va 
conta foarte mult în decizia angajatorului, aşadar urmează cu maximă 
atenţie regulile privind „forma” şi „conţinutul” scrisorii. 


CUM SĂ PROCEDEZ? 


Întrebare: Sunt obligată să răspund nenumăratelor scrisori ale 
unui îndrăgostit ale cărui sentimente nu le împărtășesc? 

Răspuns: Trebuie să te gândeşti la o modalitate prin care, cu mult tact, 
să-l faci să înţeleagă că trebuie să renunţe la insistenţă. Un gest lipsit de 
delicateţe şi înţelegere din partea ta ar putea să-i producă multă suferinţă. 


Îmi place prietenul meu, dar mă sufocă prin abundența scrisorilor 
şi a dulcegăriilor. Uneori chiar parfumează hârtia! Ce să fac? 

În cazul acesta e mai simplu. Lasă-l să-ţi scrie. Pasiunea epistolară se 
va atenua de la sine. Poţi, în funcţie de gradul de apropiere dintre voi, dar 
cu suficientă prudenţă, să-i spui că îi împărtăşeşti sentimentele şi că nu este 
nevoie să facă exces de scrisori sau de cuvinte pentru a şi le „demonstra”. 

Tin foarte mult la prietenul meu, dar, de câte ori citesc scrisorile 
pe care mi le trimite, dau peste greşeli supărătoare de ortografie şi de 
punctuație. Pot să-i spun să fie mai atent? 

Se pare că prietenul tău a avut note cam mici la limba română. Pe o anu- 
mită treaptă a evoluţiei legăturii voastre, eventuala ta intervenție e posibilă, 
cu multă grijă şi cu ajutor din partea ta. Dacă ține mult la tine, va încerca 
să-şi îndrepte greşelile, recunoscându-şi cinstit dificultăţile de exprimare. 

Îmi puteţi face câteva recomandări privind modul de alcătuire a 
unei scrisori de dragoste, în aşa fel încât să fie convingătoare? Ia 

Înainte de orice, trebuie să reţii că o scrisoare de dragoste este destinată 
confesiunilor sentimentale. Fiind atât de intimă, aceasta nu trebuie să 
respecte regulile general cunoscute. Totuşi... 


Pentru a fi convingător, prima condiţie e să trăieşti profund şi sincer 
sentimentul iubirii. Numai aşa vei avea răbdarea necesară pentru a-l cunoaşte 
încetul cu încetul pe celălalt şi a te face cunoscut, la rândul tău. Altfel, 
relația voastră nu este decât un flirt sau o aventură. Adică un „foc de paie”. 

O scrisoare de dragoste trebuie redactată cu infinită grijă, atât pentru 
conținut, cât şi pentru formă. Este locul unde doreşti să-ţi etalezi într-un 
mod convingător personalitatea, nu-i aşa? În ciuda pasiunii tumultuoase, 
se cuvine să păstrăm mereu un echilibru în folosirea diminutivelor, în for- 
mularea complimentelor, în explicații sau citate celebre, în alcătuirea poeziilor 
(de dragoste, bineînţeles), în tentativele de impresionare a partenerului. 
Încercările repetate de a părea „hazos” sau „băiat de gaşcă” te pot conduce 
destul de repede la un eşec. E cu totul altceva să fii spiritual! Mai bine 
scrie despre preocupările şi idealurile comune, despre viaţa ta obişnuită, 
frământările tale sufleteşti şi marile întrebări ale filozofiei. Renunţă la 
formulele „definitive”, stereotipurile grafice sau verbale precum: „Și ca 
semn că te iubesc, /Colo jos mă iscălesc”, „Te iubesc f. f. f. f fff mul, 
„Suntem suflete pereche şi nimeni nu ne poate despărţi ”, „Eşti soarele 
meu”, inimioare roşii străpunse de săgeata lui Cupidon etc. Nu cerşi 
iubirea şi nu fi insistent sau extrem de pretentios. 


4. COMUNICAREA PRIN E-MAIL 

Răspândisea largă a internetului aiee N 
folosirea frecventă a poştei electronice, atât pentru 
convorbiri individuale, cât şi pentru discuţii colective 
(chat-ul). Este doar un alt mod de comunicare, nu un 
A înlocuitor al celorlalte. | 
In cea mai mare parte, normele corespondenţei sunt aplicabile 


| şi aici. 
Există şi o etică (nescrisă) a utilizatorului de internet (netiquette). 
| Principiul de la care ar trebui să plecăm este acela de a nu întreprinde 
nimic ce ar putea dăuna altuia: să nu intrăm în fişierele altuia, 


| să plătim ceea ce am comandat, să nu furăm produse intelectuale, să 
| urmăm bunele maniere etc. j 

e Mulţi cred că, ascunşi în spatele monitorului (ba chiar în anonimat), 
îşi pot permite libertăţi absolute în exprimare, debitând opinii fără valoare, 
vulgare, injurioase sau licenţioase, aflându-se în treabă şi amuzându-se din 
te miri ce. Rezultatul va fi invariabil discreditarea şi eliminarea lor din 
agenda cu adrese a partenerilor de discuție. Ba s-ar putea chiar ca adminis- 
tratorul de rețea să le interzică accesul. S-a răspândit totodată părerea că 
pe internet nu mai e nevoie să respectăm atâtea reguli de scriere corectă şi 
frumoasă, întrucât esenţial e să comunicăm rapid şi liber (necenzurat). Aşa 
că deseori asistăm la absenţa alineatelor, la eludarea majusculelor, a sem- 
nelor diacritice şi chiar a celor de punctuație şi de ortografie, la saltul peste 
formulele de prezentare, de încheiere şi semnătură. Alteori, pretenţia de 
originalitate se traduce prin formule „şic”, (chipurile „haioase”, dar de un 
gust deseori îndoielnic, producând totodată impresia de neseriozitate şi de 
infantilism), prin formulări stereotipe şi simboluri ş. a. Fals. Nu văd cum 
ai putea să-ţi demonstrezi „cultura” (instruirea şi educația) altfel decât 
respectând şi aici normele învăţate în şcoală şi în societatea civilizată. 

e Nu abuza de acronime (de tipul TRR = Te rog răspunde) sau de 
abrevieri. 

e Alege litere potrivite ca dimensiune şi stil, lasă spaţiu suficient între 
rânduri. 

e Nu da adresa de e-mail a unui cunoscut altei persoane, fără permi- 
siunea acestuia. 

e Nu deschide mesaje de la necunoscuţi. Şterge-le. Ele pot ascunde 
binecunoscutul spam (mesaj publicitar) sau intenţii răuvoitoare. 

e Nu folosi e-mailul atunci când poți să-ți rezolvi problemele direct, 
faţă în faţă cu „destinatarul”. E un semn de slăbiciune care se răzbună mai 
târziu. Tot atât de nepotrivit este să transmiţi condoleanţe cuiva pe această 
cale. 

e Formulează succint, la obiect şi, dacă se poate, expresiv „subiectul” 
(titlul mesajului), pentru a atrage atenția şi a face o primă impresie pozitivă. 

e Mesajele prin e-mail trebuie să fie mai concise decât într-o scri- 
soare, într-un format simplu şi cu un minim de ataşamente (pentru a fi 
siguri că, din punct de vedere tehnic, scrisoarea ta în format electronic 
ajunge cu bine la destinație). 

* Înainte de a te lansa într-un grup de discuții, începe prin a citi toate 
intervenţiile (pentru a te convinge că este vorba de o discuţie serioasă); 


menţine-te în cadrul subiectului şi străduieşte-te să fii constructiv şi 


pertinent (nu doar să te afli în treabă). Nu-i apostrofa aspru pe începători. 
Fu răbdător şi sfătuieşte-i. 

e E-mailul nu asigură confidențialitate totală, aşa că atenţie la inti- 
mități şi secrete! 

* În situația în care încerci să faci cunoştinţă cu cineva prin inter- 
mediul internetului, ai grijă cum te adresezi: foloseşte persoana a Il-a 
plural — dacă nu conveniţi altfel! —, nu te lansa prea repede în familiarisme 
şi emoticoane, fii prudent şi serios când faci propuneri directe de întâlnire 
(nu la mişto). Spun „prudent(ă)” pentru că spaţiul virtual are şi el ticăloşii 
săi: sub aspectul onorabilității se pot ascunde persoane vicioase sau 
corupte care vă pot pricinui mult rău. În tot cazul, nu acceptaţi în ruptul 
capului o întâlnire într-un loc necunoscut sau într-un spațiu particular. 


5. RELAȚIILE CU VECINII 


e De îndată ce v-aţi mutat într-o nouă 
locuință, se cuvine să faceţi cunoştinţă cu ve- 
cinii din imediata apropiere, ajutându-i să se 
integreze cât mai repede în noul habitat. 
Inițiativa poate să aparțină şi celorlalți (ba chiar 
e mai indicat aşa). Vă puteți imagina cât de 
neplăcut ar fi să trecem unii pe lângă alții, 
luni şi ani în şir, fără măcar să ne salutăm, ca şt când am fi invizibili! 

e Regulile esenţiale de bună convieţuire între vecini se pot concentra 
în câteva cuvinte şi propoziţii: respect reciproc, curăţenie, linişte, achitarea 
obligaţiilor ce ţin de întreţinerea, repararea şi înfrumusețarea utilităţilor şi 
spațiilor comune (uşi, geamuri, scări, lift, boxe, zone verzi etc), ocrotirea 
mediului ambiant. 

e Ajutaţi-vă vecinul la nevoie, sprijiniţi-l la necaz. Respectaţi-i con- 
vingerile şi deprinderile — unele poate ciudate pentru voi. Cu condiţia să 
nu le deranjeze nici el pe ale voastre. 

e Nimic nu contrazice mai evident ideea de civilizaţie decât dovezi 
precum: gunoiul abandonat undeva în drumul către container, certurile 
familiale, jocurile zgomotoase, sonorul tare sau petrecerile (dese) în miez 

de noapte, uşile trântite, nerespectarea orelor de odihnă de după-amiază, 
rivalitățile (uneori din nimica toată) dintre colocatari/vecini ş. a. 

e Nu scuturaţi covorul sau preşurile peste balcon, chiar dacă ştiţi sigur 
că vecinii nu sunt acasă. 

e Nu vă faceţi un obicei din a face mici ionita de la vecini: 
o linguriţă de ulei sau de zahăr, o şurubelniţă, un CD sau câţiva lei etc. 
În afară de faptul că vă creaţi o imagine de om nechibzuit sau zăpăcit, mai 
puteţi să fiţi puşi şi în situaţia deloc plăcută de a fi refuzaţi/respinşi 
(mai ales dacă aţi „uitat” să vă achitaţi datoria la timp). Nu merită. 

e Chiar dacă ai fost invitat, nu sta/nu te juca la nesfârşit în curtea sau 
în apartamentul vecinului, obligându-l să te trimită acasă. Şi nici pe casa 
scărilor sau sub fereastra lui. 

e Dacă cineva sună la uşă, nu te grăbi să deschizi până nu stabileşti 
identitatea persoanei şi bunele sale intenţii (priveşte pe vizor, poartă un 
dialog politicos, cerând date şi informaţii suplimentare, roag-o să revină 
mai târziu etc.) 

e E urât şi periculos să te dai pe balustrada scărilor. Să nu mai vorbim 
că-ţi poţi murdări sau rupe hainele. 

e Dacă cresteti şi îngrijiţi animale, nu uitaţi de vecinii voştri! Dacă 
vecinii au animale care vă deranjează sau care vă produc daune (latră, 
scurmă, sar la voi ş. a. — animalele, nu vecinii!), încercați mai întâi o rezol- 
vare amiabilă a problemei. Soluţii se găsesc întotdeauna. E mai bine aşa 
decât să aveţi lângă voi un „duşman” cu care să vă certaţi mereu. De-abia 
după aceea, dacă nu se poate altfel, adresaţi-vă oficialităților (o plângere 
către poliţie sau la primărie). 

e Există spaţii comune deja ocupate atunci când te-ai mutat în noul 


-cartier (de exemplu, locuri de parcare)? Respectă dreptul primului venit, 


n-ai ce face! 

e Este deosebit de neplăcut să constaţi că eşti pândit de după perdele 
de către vecinul prea curios. Nu face şi tu la fel. 

e Respectaţi vârsta înaintată a vecinilor voştri nu numai printr-un 
salut respectuos, ci şi prin ajutorul pe care îl puteți oferi acestora. 

e Înaintea uşii de la intrarea în bloc sau de la lift: respectă regulile 
priorităţii;, indiferent de sex sau vârstă, dacă e nevoie, ţine uşa până intră 
persoana următoare, mai ales dacă are mâinile ocupate (ca să n-o lovească). 
În lift: dacă tu eşti cel mai aproape de panoul de comandă, întreabă-i pe 


cei prezenţi la ce etaj coboară, apoi fă comenzile necesare; ocupă locul 
potrivit, ca să poți ieşi cât mai uşor afară când îţi vine rândul; dacă întâm- 
plător blochezi fără voie ieşirea celorlalţi, e bine să părăseşti pe moment 
liftul, până ies ceilalţi. Dacă există liftier, salută-l la intrare şi mulțumeşte-i -i 
la plecare (mai ales când te afli doar tu cu el). În lift (ca şi în alte locuri 
strâmte) conversaţia nu este o necesitate; abţine-te de la discuţii cu caracter 
personal sau de la efuziuni faţă de o persoană cu care tocmai te-ai întâlnit. 
Este o măgărie să blochezi liftul (ca să nu-l pierzi), pentru a te întoarce, să 
zicem, în apartament, întrucât ai uitat ceva. 

e Pe scări, dacă este loc suficient, bărbatul şi femeia merg alături; în 
locurile mai înguste, la urcare, bărbatul merge înainte; la coborâre, regula 
de mai înainte nu se mai aplică, dar mi se pare normal ca bărbatul să 
meargă înainte, pentru a-i fi de ajutor la nevoie. Când apare cineva în faţa 
noastră, are prioritate persoana care coboară. Când urcăm sau coborâm 

alături de persoane în vârstă, mi se pare indicat să le urmăm, pentru a putea 
respecta ritmul de mişcare al acestora. Ajută persoana aflată în dificultate. 


6. DESPRE (CÂTEVA) FORMULE DE ADRESARE 


e Este trist să constaţi cum oameni care au fost 
respectați câtă vreme erau în putere sunt trataţi 
acum, la vârsta neputinței, în termeni lipsiţi de res- 
pect sau de condescendenţă. A te adresa acestora 
cu „fu sau cu dezagreabilul (de fapt neruşinatul) 
„bătrâne "/, măluşă "(chiar dacă sunt cu totul 
neputincioşi fizic sau psihic), dovedeşte carente 
majore de educaţie din partea celui care le rosteşte. 

° „Tu” se rosteşte în împrejurări variate: între cei de rang şi vârstă 
egale; de către cei superiori prin rang, vârstă sau funcţie; atunci când o 
relație (cunoştinţă) ajunge la nivelul unei prietenii; când interlocutorii îl 
acceptă rapid în discuţie. 


Nu te grăbi să foloseşti persoana a doua singular sau numele mic, 
chiar dacă celălalt are doar cu câţiva ani mai mult decât tine. Aşteaptă 
să-ţi ceară/permită el însuşi s-o faci. Ca regulă generală, dacă rangul sau 


“liarul şi nivelatorul , tu 


prenumele cât şi pe ,„ tu” 

e Diminutivele sau dulcegăriile (cum ar fi: „Jubițel”, „„Drăguţo”, 
„Pupic! ") pronunţate în împrejurări sau momente inadecvate pot suna 
extrem de rău, penibil sau ridicol. 

+ „Dânsul'7/, Dânsa”, în ciuda eforturilor unora de a-l considera doar 
un echivalent regional (moldovenesc) al lui „e/”, a avut şi tinde să capete 
conotaţie generalizatoare de politeţe, ca intermediar între , el” şi „dumnealui ”. 
Nu văd nimic rău în asta. 

* În relaţiile dintre părinţi/bunici şi copii există variaţii semantice 
destul de bogate. „ Dumneavoastră” este prea formal, de aceea a cedat 
(aproape) în totalitate teren în favoarea lui „tu. Ar fi fost potrivit un 
cuvânt cu sens intermediar între recele „dumneavoastră ” şi prea fami- - 
”. Moldovenii sunt avantajaţi din acest punct de 
vedere, avându-l la îndemână pe „mata ”, un cuvânt cald şi prietenos, cu 
parfum străvechi. Mi se pare cu totul nepotrivit ca părinții sau unchii/mătușşile 
să le permită copiilor să li se adreseze cu numele mic. Ca să nu mai vorbim 
de ridicolul şi stupiditatea unei scene în care Gigel s-ar adresa tatălui cam 
în felul următor: „Ioane, diriga te cheamă până la şcoală...” Sunt con- 
vins că formula de adresare trebuie să fie nu doar un simplu apelativ, ci și 
(sau mai ales) un mijloc deloc lipsit de importanţă pentru a comunica 
respectul datorat superiorilor noştri. 

Dacă la vârsta primei copilării cuvinte ca „,mămico "/,, mami” sau 
„tăticule "/, tati” sunt explicabile, (pre)adolescentul nu le mai acceptă, 
înlocuindu-le treptat cu binecunoscutele „mamă ” şi „tată. Foarte bine! 

e „Domnişoară” se adresează persoanelor feminine necăsătorite. In 
cazul celor trecute de prima tinereţe, astăzi se foloseşte, din ce în ce mai 
mult, cuvântul , doamnă”, pe bună dreptate, statutul matrimonial pierzând 
din interes, în favoarea respectabilităţii. 

Unii tineri consideră termenul ,„ domnişoară” cam depăşit, prea preţios 
şi romantic pentru vremuri atât de pragmatice ca cele pe care le trăim în 
prezent. Dacă ar fi după ei, umanitatea ar trebui probabil să arunce tot ce 
ține de delicateţe, afectivitate şi eleganţă. Nu e bine. Ar dispărea tocmai 
liantul sine qua non care consolidează bunele relaţii dintre oameni, 
dându-le totodată farmec şi frumuseţe. Gândiţi-vă o clipă numai ce grosier 
şi superficial sună „păpuşico ” sau „gagico ”, în comparație cu ,„ domnişoară! 


e Dacă sunteţi copii sau preadolescenţi, nu trebuie să vă simțiți 
deranjaţi de „tu ”-ul pe care vi-l adresează cei mai în vârstă (chiar cu puțin 
mai în vârstă). Sună cam nepoliticos, dar nu există o altă soluţie 
(„dumneata” sau „mata” încep să vi se potrivească ceva mai târziu, 
începând cu vârsta adolescenței). | 

e Şefii adevăraţi n-ar trebui să permită subalternilor adresarea cu: 
„Patroane” sau „„Șefule” (prea familiari, care îi scad din autoritate şi 
credibilitate). Nici „Domnule Patron” nu este o soluţie prea grozavă (prea 
pretenţios şi cam fals). Folosirea numelui mic, în caz de bune relaţii, sau a 
binecunoscutului „ Domnule/Doamnă...” urmat de nume ni se pare mult 
mai indicată. Există însă şi destui şefi care uită să fie politicoşi cu 
„supuşii” lor. Le vine greu să spună „Dă-mi, te rog, dosarul acela” sau 
„Mulţumesc, Dane. ” | 

Faţă de oamenii bisericii se folosesc termeni consacraţi: 

a. în mod curent: „părinte”, pentru preotul parohiei; , părinte” sau 
„preacuvioase părinte” pentru călugări etc.; 

b. în corespondență (dar şi în afara e1): , (Prea)cucernice Părinte ” ca 
formulă de adresare din titlu, pentru preotul paroh; „ Sfinția Voastră” sau 
„Cucernicia Voastră” etc. în cuprinsul scrisorii. 

IV. VIZITA ŞI ALTE FORME DE ÎNTÂLNIRE 
ORGANIZATĂ ÎN COLECTIVITATE 


1. INVITAȚIA (ÎN OCAZII FESTIVE) 
(aniversări, onomastică, nunţi, recepții, reuniuni, mese speciale) 


ȘI pe AR EQ AS LARA SA e E N 66 E AR ASR OR A EIAN EIER RE a ROALD ARRAES E REAREA o. 

În ciuda dezvoltării rapide a mijloacelor b 
moderne de difuzare a ştirilor şi informaţiilor (telefon, | 
e-mail etc.), există destule situații protocolare în care | 
singura manieră adecvată de invitaţie este cea în formă 
scrisă. Cine nu se bucură atunci când primeşte o 
invitaţie ceremonioasă şi scrisă frumos? (Nu discutăm 

aici despre invitaţiile neprotocolare — informale, curente, amicale — la | 
|o cafea, la un joc, la mese obișnuite între prieteni, ori despre cele de | 
curtoazie elementară.) | | 
Programa şcolară include şi lecţii despre „invitaţie”, aşa că nu | 

i vom intra nici aici în detalii tehnice şi nici nu vom oferi modele. J 


i set 

NORME OBIŞNUITE 
ȘI (APROAPE) IMPERATIVE 


e Se înmânează personal (modul cel mai indicat), prin mesager sau 
prin corespondenţă şi se trimite în timp util (cu câteva zile, săptămâni, iar 
uneori, ca în cazul nuntilor, chiar cu câteva luni înainte). 

* În situaţia, destul de frecventă, când invităm o persoană tânără şi 
necăsătorită, putem menţiona că poate veni cu prietenul/prietena sau că 
vor mai veni şi alte persoane fără partener. 

e Pentru a fi siguri de prezenţă, se obişnuieşte ca invitaţia să fie însoțită 
de menţiunea: „Vă rog să răspundeţi. ” (se înțelege, afirmativ sau negativ) 


la invitaţie (confirmarea sau refuzul participării tale) e obligatoriu (nu şi 
acceptarea ei) şi trebuie dat în timpul cel mai scurt, cel mult în câteva zile. 

e Dacă persoana invitată are un traseu complicat de parcurs până la 
locul de desfăşurare a evenimentului, nu uita să oferi informații exacte, 
chiar şi o schiță. 

e Invitaţiile scrise trebuie să fie cât mai frumoase ca aspect, dacă se 
poate, chiar elegante. Invitaţii tăi vor recunoaşte bunul tău gust, grija ŞI 
atenția pe care le-o acorzi. 

e Odată ce ai acceptat invitaţia, decizia nu mai poate fi schimbată, 
decât în cazuri de forță majoră. Ar fi extrem de neplăcută şi situaţia în care, 
în ciuda faptului că ai anulat invitaţia, te răzgândeşti, prezentându-te apoi 
neanunţat. 

e Nu aduceți cu voi persoane neinvitate. 

e Nu invitaţi în acelaşi timp persoane între care ştiţi că există relaţii 
încordate sau de antipatie. 

e Chiar dacă nu este obligatoriu, invitaţia ar trebui întoarsă. Nu uita 
că şi gazdei tale i-ar plăcea să fie invitată. 

e Dacă ai acceptat invitaţia, ai grijă să fii punctual, respectând ora 
indicată pe invitaţie. Mai ales când eşti într-o poziție de inferioritate față 
de alții (femei, persoane mai în vârstă etc.). Gândeşte-te la supărarea gazdei 
în situaţia în care bucatele se răcesc sau la iubita ta, care te va crede neserios, 
aşteptându-te cu nerăbdare la întâlnire. Dacă ajungi mai repede, aşteaptă 
ora prestabilită. Pe de altă parte, o întârziere cu mai mult de 15 — 20 de 
minute este condamnabilă. În cazuri deosebite, nu uita să foloseşti 
telefonul mobil, pentru a-ţi anunţa întârzierea. 

e Eşti bolnav. Chiar dacă doreşti enorm să onorezi o anumită 
invitaţie, abţine-te. Nimeni nu este prea fericit să-ți suporte nasul înroşit şi 
puseele de tuse şi strănuturi. La fel trebuie să procedezi şi dacă urmezi o 
anumită dietă pe care n-o poţi întrerupe. 


ii RP eo do ol 


iii pb teo panic 


CUM SĂ PROCEDEZ? 


Întrebare: Am fost invitat la prietenii mei, am acceptat, dar, în 
ultimul moment, a intervenit ceva ce mă împiedică să particip. Ce fac? 

Răspuns: Pune repede mâna pe telefon sau, dacă mai e timp, scrie o 
scrisoare scurtă, în care să-ți exprimi regretul că nu poţi onora invitaţia, 
explicând motivul. | 


Am primit o invitaţie cu două zile înainte de eveniment. Mi se 
pare nepotrivit că s-a procedat aşa. 


Într-adevăr. Impresia firească este că ai fost ales drept personaj de 
umplutură, pentru a ocupa un loc rămas vacant. Ai tot dreptul să refuzi 
(politicos, desigur) o asemenea invitație făcută la repezeală. Totuşi, în 
cazul unor prieteni vechi, lucrurile se pot explica mai uşor. 

Am făcut invitaţia doar pentru maturi, dar m-am trezit î în casă și 
cu copiii acestora. Cine a greşit? 

Desigur, persoanele invitate. Gazda este singura în măsură să fixeze 
termenii invitaţiei şi oaspeţii trebuie să i se conformeze. În afara faptului 
de a pune gazda în mare dificultate, neavând locuri sau spaţiu adecvat, 
copiii mici pot provoca dezordine sau pot indispune asistenţa prin prezența 
lor inoportună. 

Aş vrea să întorc invitaţia, dar nu am spaţiu, stau într-un cartier 
periferic etc. Cum aş putea să-mi arăt totuşi atenţia şi recunoştinţa 
faţă de prietenii mei? 

Găseşte o alternativă viabilă, de exemplu, o invitaţie la restaurant sau 
la un spectacol deosebit. 

Sunt o persoană singură. În această situaţie cum aș putea să întorc 
vizita pe care am făcut-o unei perechi în vârstă? 

În cazul de faţă se acceptă excepția, dar buna-creştere se poate dovedi 
pe diverse alte căi: mulţumiri şi urări scrise, buchete de flori, un cadou, 
o invitaţie la un spectacol sau făcându-le un anumit serviciu etc. 


Am primit de două sau trei ori persoane care nu s-au gândit, la 
rândul lor, să mă invite ca oaspete în casa lor. Să-i mai invit? 

În mod obişnuit, nu. Dar depinde şi de natura raporturilor dintre voi. 
Dacă oaspeții de care vorbeşti sunt, de exemplu, şefii tăi (ei dorind, în felul 


acesta, să te cunoască mai bine), poţi să-i mai inviţi la ocazii deosebite, dar 


la distanță ceva mai mare în timp şi nu la nesfârşit. Altfel... 

Odată, prietenul meu m-a invitat într-un club unde se plătea la 
intrare, iar când am ajuns acolo m-a întrebat: „Ai bani la tine?”. 
Eu n-am făcut caz pe moment, am scos banii şi am intrat, dar după 
aceea mi-am dat sema că n-a procedat corect. Am dreptate? 

Modul de formulare n-a fost în niciun caz manierat. În rest, există ŞI 
situaţii în care cei doi se înțeleg să plătească nemțeşte (pe jumătate) sau pe 
rând, mai ales dacă se cunosc foarte bine. Nu acelaşi lucru se poate spune 
când eşti la prima întâlnire. În cazul tău, neexistând o înțelegere prealabilă, 
prietenul tău n-a procedat corect. 

Cum trebuie să procedez în situaţia în care nu am primit nicio 
confirmare sau refuz de participare din partea invitatului? 

Normal ar fi să reînnoieşti invitaţia, mai ales dacă este foarte 
important pentru tine să cunoşti exact numărul participanţilor. Nu insista 
în a-l convinge să participe. 

Am o familie de prieteni care întârzie premeditat cu 10 — 15 minute 
de fiecare dată când îi invit la masă. Îi suspectez de snobism sau poate 
îşi închipuie că cei prea punctuali dau dovadă de naivitate? Se cred 
oare persoane importante în raport cu noi, ceilalţi? Cum aş putea să-i 
vindec de această deprindere? 

Nu văd altă modalitate decât de a începe masa fără ei, punându-i astfel 
într-o poziţie jenantă. Nu e nevoie să le reproşezi întârzierea. Ca regulă 
generală, nimeni nu este obligat să aştepte musafirii întârziaţi. Cel venit cu 
întârziere nu va fi servit retroactiv, ci va intra în rând cu ceilalți. 

Fiind invitat la o cină festivă, întâlnirea s-a prelungit în noapte. 
Prietenii mei m-au invitat să dorm la ei, dar eu am refuzat. Trebuia 
să accept? 


Depinde de felul relaţiei şi de împrejurări. Dacă părinţii tăi au fost 


anunțați şi sunt de acord, nu e nicio problemă. E bine, totuşi, ca aceste situaţii 
să fie prevenite. Dacă eşti invitat să dormi peste noapte, trebuie să fii sigur 


că eşti pregătit pentru aşa ceva. Nu încerca să fortezi nota, schimbând 


pico eu o ; 


cata maici 

À obiceiurile casei, nu te complace în scene pasionale cu iubita/iubitul cu 


care ai venit, foloseşte doar obiectele şi spațiile care ți-au fost indicate, 
încearcă să-ți oferi ajutorul pentru treburile casei, lasă totul în ordine când 
pleci (mai ales patul în care ai dormit!). a 

Fac o petrecere de ziua mea şi vreau să-i invit pe toți colegii mei 
de clasă. Trebuie să fac o invitaţie pentru fiecare sau e suficientă una 
colectivă? | 

E nevoie de invitaţie individuală, chiar dacă vrei să inviţi numai un 
grup restrâns de prieteni apropiaţi. Astfel, fiecare se va simți luat în seamă 
şi va putea arăta invitaţia părinţilor săi. Dacă nu îl agreezi pe vreunul 
dintre colegii tăi, se cuvine să nu faci, în cazul acesta, discriminări. S-ar 
putea ca, astfel, sentimentele tale să se mai schimbe. 


Sunt o tânără/un tânăr fără prieten(ă). Este greşit dacă întreb 


cine mai vine la evenimentul la care am fost invitat(ă)? 

Poţi întreba (mai ales dacă persoanele care te-au invitat îţi sunt cunos- 
cute), dar numai după ce ai acceptat invitaţia. A. 

Părinţii mei nu acceptă ideea de a mă lăsa singur cu invitații mei, 
la petrecerea dată de mine. Cum pot să-i conving? | 

Rolul părinţilor, la o asemenea petrecere ar trebui să se reducă, în 
opinia ta, la întâmpinarea oaspeţilor şi la servirea mâncării. Ei nu pot fi 
însă siliţi şi nici nu se cade să-şi părăsească domiciliul (dacă nu Vor sau 
nu pot), dar prezenţa lor permanentă alături de voi „ar strica”, într-adevăr, 
atmosfera. Dorinţa lor de a ţine sub control mersul evenimentelor este 
oarecum de înţeles, totuşi, o discuţie anterioară (sau mai multe) în legătură 
cu discreția pe care trebuie s-o manifeste poate (pot) lămuri lucrurile. 
La urma urmei, dacă rugăminţile şi argumentele nu ţin, poți să-i „āmeninți” 
că eşti gata să renunţi la petrecere. Să fim înţeleşi: pornim de la premisa că 
suntem oameni serioşi şi nu înţelegem petrecerea ca un prilej de a ne face 
de cap. În acest ultim şi nedorit caz, părinţii tăi ar avea tot dreptul să fie 
prevăzători şi circumspecţi. Pe de altă parte, dacă petrecerea evoluează 
normal, apariţia agreabilă a părinţilor tăi, când şi când, pentru a aduce vreo 
gustare sau pentru a spune vreo glumă, nu poate deranja prea mult, nu 
crezi? 


Egee 


heflectează, te rog! 


„Am avut un coleg de liceu, Liviu mi se pare că se numea, care a avut 
curajul să treacă de clopotul de sticlă în care stăteam. La inceput a fost o sur- 
priză plăcută, era primul băiat care mă invita la film. M-am dichisit în oglindă, 
am băgat mâna în parfumul scump al mamei, mi-am aranjat părul şi m-am 
dus la intrarea în cinematograf Băiatul a venit la tanc, ducea biletele în mână, 
la vedere. Mi-a fost suficientă o privire ca să mi se taie cheful de film şi de 
tot. Liviu venise într-o ținută uşoară, sport, cu pantaloni şi tricou. Tinuta mea 
pretențioasă contrasta tare cu a lui şi m-am simțit cumva umilită. Mi-a fost 
teamă că mă vede cineva în compania lui. Am răsuflat uşurată când am ieşit 
de la film şi era deja seară. Am pretextat oboseala şi am refuzat plimbarea 
în parc, pe care mi-o propunea cavalerul meu” (www.astromantic.eva.ro) 


2. COMPORTAREA LA MASĂ 


NORME OBIȘNUITE 
ȘI (APROAPE )IMPERATIVE 


2. 1. Masa (de duminică) în familie 

Viața modernă ne îndepărtează deseori n 
de binefacerile meselor în familie. Reuniunile 
duminicale în jurul mesei contribuie la întărirea 
(3 legăturilor dintre membrii familiei, dau prilejul 
de a dărui şi a primi, de a se bucura de darurile 
prieteniei, ale înţelegerii, ale sufletului. 

Mesele familiale nu se conformează unor reguli prea rigide, dar acest 
lucru nu presupune că ne putem permite neglijenţe şi libertăţi cum ar fi: 
mâinile nespălate, ținuta în pijama, faţa de masă pătată sau pâine ruptă 
şi răspândită pe masă. Masa de duminică este, astfel, şi un excelent 
prilej de a exersa bunele maniere la masă, sub îndrumarea părinţilor, 
| bunicilor sau a fraţilor mai mari. Mai târziu vei constata foloasele 
N acestui exercițiu pentru viitoarea ta prezență în societate. 

e Ori de câte ori te aşezi la masă pentru a mânca, spală-te pe mâini şi 
pe față (nu numai când vii de la joacă!). | 

* Nu aştepta ca mama sau tata să te cheme de două ori la masă. De fapt, 
ar trebui să-ţi oferi ajutorul din timp la aranjatul mesei, tăind pâinea etc. 

* Ținuta. Nu face mişcări dezordonate sau inutile, coatele nu stau pe 
masă (mâinile pot să se sprijine în zona încheieturii lor). În timpul mesei 
învaţă să nu mişti decât mâinile şi antebraţul, ca şi cum ai avea nişte cărți 
sub braţe. Totuşi, nu trebuie să fii rigid. Străduieşte-te să te comporţi cât 
mai relaxat. 

e Dacă la voi în casă se obişnuieşte a se rosti la masă o rugăciune, 
fă-o cu seriozitate. 

e La începutul mesei, furculița se aşază în 
stânga farfuriei, cu dinţii în sus; lingura în 
dreapta, cu scobitura în sus; cuțitul în dreapta 
(dar în stânga lingurii), cu tăişul spre interior; 
linguriţa în fața farfuriei şi înaintea paharelor, cu 
scobitura în jos. Tacâmurile se folosesc treptat, 
dinspre exterior spre interior. i 

e Furculița sau lingura se ridică încet la gură, cu o aplecare uşoară a 
capului şi a trunchiului. a i 

e Şervetul (de pânză), găsit lângă/pe farfuria ta/într-o cupă, se desface 
pe genunchi, dar nu complet, fie când te aşezi la masă, fie când gazda face 
acest lucru; la sfârşitul mesei se strânge şi se pune lângă farfurie, de 
preferință în dreapta tacâmului (dar nu mototolit). Cel de hârtie tinde să-l 
înlocuiască pe cel de pânză (dar nu se aşază pe genunchi). Se foloseşte cu 
discreție şi cât mai rar cu putință (în timpul mesei, înainte şi după ce bem, 
înainte de a vorbi şi la sfârşitul mesei), nu prin frecare, ci tamponându-ne 
uşor. Dacă eşti nevoit să te ridici de la masă, şervetul de pânză se pune pe 
scaun. Nu folosi şervetul de la masă pentru a te şterge de transpiraţie. 

e Locul paharului/paharelor este în fața farfuriei, în dreapta (ca toate 
lichidele). Ea i 

e Nu te grăbi să mănânci înainte de a fi prezenți toți la masă. | 

* În timpul mesei trebuie evitate (pe cât posibil) sau suprimate: 
suflatul nasului, tusea şi strănutul, căscatul, râsul în hohote, sugerea dinților 
(pentru a scoate resturile de mâncare), sorbitul şi clefăitul, scărpinatul în 
cap, scobitul nasului, râgâitul şi eliminarea gazelor, scuipatul, mestecarea 


gumei, certurile, îmbrâncelile sau discuțiile aprinse, mofturile şi preten- 
tiile, înfulecatul, deplasarea la W. C. Te poţi stăpâni! Dacă totuşi unele 
gesturi sunt inevitabile, cum ar fi strănutul, învaţă să le faci cât mai discret, 
aplecându-ne rapid într-o parte sau/şi scuzându-te (vezi şi D. 4. 1: ) 

e Nu încărca excesiv lingura sau furculita. 


e Nu mesteca nici prea repede, dar nici prea încet; nu introduce pica 


multă mâncare în gură. Mănâncă cu gura închisă! 

e Nu bea şi nu vorbi cu gura plină. 

e Furculiţa se ține tot timpul în mâna stângă, tăind carnea bucată cu 
bucată, pe măsură ce o consumăm. Dacă eşti mic, exersează zilnic, la 
început cu ajutorul părinților, până devine obişnuință. 

e Tacâmurile se apucă bine (nu cu tot pumnul) de partea potrivită, 
nici prea sus, dar nici prea jos. Nu le ridica prea sus, nu gesticula cu ele. 
La sfârşitul mesei se pun în farfurie, paralel, cu mânerul înspre dreapta ta: 
furculiţa în stânga (cu dinţii în jos), cuțitul în dreapta (cu ascuţişul către 
tine). | 

e Farfuria nu se ţine cu mâna şi nu se aşază prea departe de tine. 


e Când servim supa (ciorba), lingura se apucă cu mâna dreaptă, ca pe- 


un creion, iar supa se introduce, în modul cel mai firesc, cu partea inter- 
mediară a lingurii (deci nici cu vârful, nici cu partea laterală), fără s-o 
sorbim zgomotos şi fără să băgăm toată lingura în gură; tăițeii se fărâ- 
mițează înainte de a-i băga în gură; dacă-i fierbinte, nu suflăm în ea, ci 
luăm din margine, câte puţin, sau aşteptăm să se răcească; dacă vrei 
neapărat să consumi şi ultima picătură (ceea ce nu-i de dorit), apleacă 
puțin farfuria, fără a insista şi fără să freci lingura de farfurie; după ce ai 
terminat de mâncat, lasă lingura în farfurie. 

e Feliile de pâine sau chiflele mai mari se iau cu mâna din coşul 
special, se aşază în stânga farfuriei şi se rup apoi treptat (pe măsură ce 
mâncăm) cu amândouă mâinile, în bucăţi potrivite. La supă nu se consumă 
pâine. Dacă cineva ne cere pâine din coşul aflat în apropierea noastră, nu 
punem mâna pe feliile de pâine sau pe chifle, ci îi oferim coşul. 

e Sandvişurile mici sau mari se iau cu mâna, folosind, de regulă, 
şerveţelul de hârtie, dar cele mari se taie cu cuțitul pe farfurioară. 

e 'Tartinele, dacă nu sunt deja pregătite, se ung cu unt, brânză etc. în 
farfurie, ţinute cu mâna. 

e Sarea aflată în solniţă nu se ia cu ajutorul cuţitului personal, ci cu 
unul special. Niciodată cu degetele! (Ar trebui ca solniţa clasică, deschisă, 
să fie înlocuită cu cea tip „stropitoare”.) 

e Carnea de pasăre nu se mănâncă cu mâna (deci nici puiul!), decât, 
poate, în cadrul meselor de familie sau între cunoştinţe foarte apropiate. 
De fapt, ar trebui să fie adusă la masă gata tranşată. Totuşi, sunt şi situaţii 
(dar trebuie să fie cu titlu de excepţie!) când e nevoie neapărat de mână 
dacă nu vrem să lăsăm bunătate de mâncare în farfurie. Atenţie: nu „torturați” 
oasele până nu mai rămâne niciun gram de carne pe ele! 

e Cartofii nu se taie cu cuțitul şi nu se zdrobesc (la fel şi mâncărurile 
din ouă şi salata). 

e Sarmalele mari se taie, de regulă, cu cuțitul (ca şi sandvişurile 
mari), mai ales dacă învelişul lor este tare. 

Și pizza se mănâncă cu furculita şi cuțitul. 

e Pastele făinoase se mănâncă numai cu furculiţa (poate ajutându-ne 
uneori cu lingura), eventual rulându-se pe furculiță. 

e Linguriţa cu care am amestecat zahărul nu se ţine în ceaşca cu ceai 
sau cu lapte în timp ce bem. Se ridică doar ceaşca la gură. Farfurioara pe 
care se află linguriţa se ţine în mâna stângă, nu pe masă! Se soarbe fără 
sonor. 

e Nu întinde mâna pe sub nasul celor din jur, pentru a lua sarea sau 
pâinea. Cere, mulțumind apoi. 

e Ajută-ţi mama sau sora ori de câte ori este nevoie (cumpărături, 
spălatul vaselor, debarasarea mesei, ducerea gunoiului etc.). 

e Este deosebit de neplăcut pentru mama, după ce s-a străduit atât, 
să te audă spunând dezgustat: „Iarăşi orez?” sau „Asta nu-mi place! ”. 
Ar fi trebuit să nu-ţi umpli burta cu dulciuri sau suc înainte de masă, 
iar dacă nu-ţi prea place sau te-ai săturat să mănânci un anume fel de 
mâncare, ar fi politicos să guşti înainte de a-ți manifesta nemulțumirea şi 
să găseşti cuvinte şi un ton (mai) potrivite, ba chiar propuneri şi soluţii 
(„ Bunico/mama, ce-ar fi dacă duminica următoare am încerca o ruladă cu 
carne... Te ajut şi eu dacă vrei! ”). 


2. 2. Masa festivă (protocolară) 

Această masă este o petrecere 
de durată, organizată la prânz sau seara, 
de obicei cu un scop (aniversări, nunți, 
succese importante etc.), cu un număr 
mare de persoane (de la 10/12 la câteva 
sute), aşezate la mese fixe; fondul 
muzical este facultativ. 

Înainte de masă 

* Înainte de sosirea oaspeţilor, gazda va face un plan al aşezării lor la 
masă (după vârstă, preocupări etc.). Gazdele, ar fi de preferat, să se aşeze 
într-o poziţie din care să poată ieşi uşor. Nu este indicat să invităm la masă 
sau la petrecere: persoane fără pereche, doar cu intenţia de a le face 
cunoştinţă (s-ar putea ca lucrurile să nu decurgă aşa cum am vrea noi); 
persoane despre care se ştie că sunt în relaţii încordate; persoane de la care 
aşteptăm vreun folos; prea multe persoane din aceeaşi sferă profesională. 

e La intrare, după ce ne ştergem bine pe picioare, se procedează 
astfel: bărbatul deschide uşa, lăsând fata/femeia să intre; în casă, băiatul/ 
bărbatul îşi va scoate haina, apoi o va ajuta pe parteneră să facă acelaşi 
lucru. Nu trebuie să te descalți decât dacă există un puternic obicei al casei 
şi al locului. Dacă, totuşi, vrei să păstrezi intact covorul alb al gazdei, 
soluţia ar fi să speli pantofii la baie şi apoi să-i reîncalți. 

e Prezenţa copiilor (dar nu sub cinci ani) este acceptată numai în 
situaţia în care gazda a făcut o invitaţie specială în acest sens. 

e Gazda nu trebuie să fie agitată, deoarece starea ei se transmite şi 
invitaţilor. 

e Nici nu vreau să mă gândesc la gazdele care îşi întâmpină oaspeții 
în trening, şi în papuci. 

e Pentru ca oaspeţii să se simtă într-adevăr bine, gazda trebuie să se 
străduiască să facă nu numai curăţenie, dar să asigure şi confortul necesar: 
să acrisească locuinţa (eventual s-o parfumeze discret), să asigure loc 
pentru haine în cuier, la baie să pună prosoape speciale pentru oaspeți, să 
schimbe săpunurile şi hârtia igienică etc. 

e Este inadmisibil pentru un om bine-crescut să facă public, după o 
vizită, ceea ce ţine de intimitatea familiei vizitate (obiceiuri ale casei, 
incidente neplăcute etc.). 

e Dacă spargi sau strici ceva, nu ascunde fapta. Scuză-te şi, dacă este 
ceva de valoare, grăbeşte-te cu prima ocazie sau mai devreme să procuri 
un „cadou” identic sau similar cu obiectul deteriorat. Pentru a preveni 
asemenea „pozne”, nu există decât o soluţie: să fii atent la mişcările tale. 
Dar şi gazda trebuie să prevină, pe cât posibil, aceste „catastrofe”, 
aranjând „strategic” obiectele. 

e Locuinţa (camera/camerele) în care intră cei invitaţi trebuie să arate 
impecabil (curăţenie, ordine, aerisire, elemente decorative etc.). 

* În privinţa invitaţilor, ar trebui să fie un echilibru între bărbaţi/băieți 
şi femei/fete. 

* În calitate de gazdă, nu fi prea expansiv şi dominator. Evită şi fami- 
liarismele, cum ar fi gestul de a-l bate pe umeri pe un prieten sau de a-l lua 
de după gât sau de talie. 

În timpul mesei 

e Oaspetele de vază sau sărbătoritul va sta la loc de frunte. În situaţia 
în care este o masă restrânsă (de 8 până la cel mult 12 persoane), locul 
fiecăruia este indicat de gazde. Când sunt mai mulți invitaţi, cel mai bine 
este să folosim cartonaşe cu numele oaspeţilor. Dacă nu există reguli 
prestabilite, ne aşezăm unde este loc liber (nu-i de dorit!) sau consultăm 
gazda. La capete sau la mijloc stau gazdele, soțul, respectiv soția (niciodată 
alături, cu excepţia mesei de nuntă). Deşi nu (mai) are prea mare impor- 
tanţă, cea mai însemnată femeie de la masă stă la dreapta bărbatului-gazdă, 
iar cel mai important bărbat va sta în dreapta femeii-gazdă. În situaţia în 
care participă şi copii (tineri), e bine ca aceştia să fie grupaţi; se vor aşeza 
sau ridica de la masă după ce acest lucru a fost făcut de către adulți sau 
după ce au cerut permisiunea. 

e Între scaune trebuie să existe spaţiu suficient (circa 50 de cm). 

e Nu sta prea departe de masă, nici prea aproape. 

e Nimic nu poate egala distincţia unei fețe de masă de culoare albă, 
imaculată. Oricum, culoarea trebuie să fie uni, foarte deschisă. 

e Nu se recomandă punerea scobitorilor la masă (poate doar într-un 
singur loc, de unde, în caz de mare nevoie, la sfârşitul mesei, poţi lua 


discret o scobitoare pe care s-o manevrezi, potrivit rostului ei, la baie sau 
în alt loc invizibil”). | 

e Florile, scurtate de tijă, se pun în vaze joase şi în număr redus, 
pentru a nu-i împiedica pe meseni să se vadă. 

* În spaţiul unde se serveşte masa nu au ce căuta pisici, câini, păsări etc, 


e Copiii sub 12 — 13 ani mănâncă, de regulă, într-o cameră alăturată, 


mai ales când nu este loc destul în sufragerie (dar şi împreună cu maturii — 
de obicei la o masă alăturată, cu veselă nepretențioasă şi fără cuțite! —, mai 
ales când cei prezenţi se cunosc destul de bine). 

e Gustările (eventual murăturile, roşiile, brânza şi fructele) se aduc pe 
masă înainte de sosirea invitaţilor. 

e Nu apucaţi paharele de partea superioară sau, doamne fereşte!, din 
interior. 

e Mâncarea se serveşte prin stânga persoanei, începând cu musafirul 
de onoare sau cu cel sărbătorit, în sens invers acelor de ceasornic. 
Tacâmurile şi farfuriile folosite se strâng prin partea dreaptă. 

e Peştele se serveşte cu două furculițe (întâi se detaşează capul şi 
scheletul), iar cuțitul (fie el şi special) se foloseşte cu zgârcenie. 

e Când friptura se taie la masă, gazda este cea care va face această 
operaţie, cu un tacâm special. E posibil (şi chiar e mai bine) ca feliile de 
friptură să fie tăiate din timp. 

e Nu sâcâi gazda cu diverse cereri sau observat critice, dimpotrivă, 
trebuie să-i faci pe plac, cu remarci politicoase şi laudative. 

e Toți cei prezenți (nu numai gazda) trebuie să se străduiască să creeze 
o atmosferă destinsă. Persoanele singure trebuie tratate cu atenție sporită 
şi încadrate într-un grup. 

e Odată ce ai ocupat un loc, nu este politicos să ţi-l schimbi cu 
altcineva. 

e Nu este politicos, ca invitat, să refuzi mâncarea. 

e Străduieşte-te să mânânci tot din farfurie (în afara unor interdicții 
medicale — dar şi atunci poţi gusta (foarte) puţin —, sau când în farfurie ai 
avut cantități excedentare). Pe de altă parte, nu fi lacom, alegând bucata 
cea mai mare (ia-o pe cea din dreptul tău!), punându-ţi prea multă mâncare 
(mai ales la petrecerile cu bufet rece) sau întinzându-te după altă portie. 
Oasele şi alte resturi se aşază într-un singur loc, pe farfurie. Mai poți cere 

o porție din felul dorit, dar cu măsură. Şi mai bine ar fi să te abţii sau să 
aştepţi să fii întrebat dacă mai doreşti. 

e Cu mâna se servesc de obicei, racii, sedea mici, pateurile, 
tartina, plăcinta şi gogoşile, crenvurştii fierți, saleurile, prăjiturile reci, 
fructele ş. a. 

e Salata se serveşte dintr-o farfurie specială, dar şi direct, din farfuria 
cu mâncare (mai ales în familie), fără a se amesteca cu mâncarea. Nu se taie. 
Gazda are, desigur, datoria de a o împărți din timp în porţii potrivite. 

° Este o greşeală gravă să lingi cuțitul de sos sau să-l foloseşti pentru 
a lua ceva de pe platoul comun. Pentru a depune în propria farfurie untul sau 
muştarul, există un cuțit special. Numai după aceea poţi folosi cuțitul tău. 

e Paharul cu apă se serveşte numai pe farfurioară sau pe tavă. 

e Sticlele cu băuturi se pot aşeza pe masă, pe servantă sau pe o măsuță 
specială (nu pe Jos, chiar dacă sunt puse pe o tavă!). 

e Băuturile alcoolice se servesc, de regulă, la mesele de prânz şi la 
cină, de către gazda bărbat sau de către un alt bărbat/băiat desemnat. 

e Nu umple paharul până sus. Lasă cel puţin un centimetru. liber. 

e În timp ce se toarnă băutura, paharul stă pe masă (cu excepția cupei 
de şampanie). Uneori, când masa e prea încărcată sau când cel care toarnă 
nu este suficient de înalt, e mai bine să-l ajutăm, ridicând puţin paharul, 
decât să verse lichid pe masă. 

e Băutura se bea cu înghiţituri mici, fără zgomot. Ai grijă să nu bei 
înainte de a înghiți mâncarea din gură şi înainte de a te şterge la gură 
(ca să nu laşi urme pe pahar). 

* Gazdele sunt cele care dau semnalul de începere a mesei, după ce 
toți mesenii au fost serviţi: „Vă rog/Vă rugăm să serviţi”. Urarea ,„ Poftă 
bună!” este facultativă şi se potriveşte mai ales între apropiaţi. Şervetul de 
pânză se aşază pe genunchi (fără să fie obligatoriu) cu puţin timp înainte 
de a începe masa sau după ce gazda a făcut prima acest gest. 

| e Nu se ciocnesc decât paharele în care se află băuturi alcoolice. 
| * În calitate de gazdă, nu insista pe lângă oaspeţi să mănânce. 
| e Este aproape grotesc să te clăteşti prin gură cu ultima înghițitură 
(sau oricare alta) de băutură. 

e Nu folosi pâinea pentru a absorbi un sos gustos sau pentru a şterge 
farfuria ori cuțitul. 

e Tortul se taie numai la masă şi se serveşte cu linguriţa. 


e Respectă „legile” conversaţiei civilizate (vezi A. III. 1.). Nu ezita 
să faci complimente gazdei atunci când le merită (fără excese!). Nu face 
comentarii asupra felurilor de mâncare şi mai ales nu explica cum ai fi 


preparat tu vreun fel de mâncare (decât dacă gazda ţi-o cere e expres). 
Străduieşte-te să fii atent cu cei din jur şi bine dispus. 


e Nu deranja vecinii cu muzică intensă (chiar dacă sunt preveniţi) 


şi nu prelungi petrecerea (nici în calitate de gazdă, nici ca invitat) peste 
ora 12 noaptea. | 

e Nu părăsi petrecerea nici prea repede, nici prea târziu. Momentul 
plecării se stabileşte în funcție de mai mulți factori: genul de masă (eveni- 
ment), locul de desfăşurare, numărul bucatelor, starea de oboseală a gazdelor 
ŞI, nu în ultimul rând, după dispoziția existentă la masă. (Se consideră că 
momentul de sfârşit al mesei — nu şi al petrecerii — îl dă gazda, fie în 
momentul în care şi-a pus pe masă şervetul pe care îl avea pe genunchi, fie 
când s-a ridicat de la masă, făcând o propunere. „Să vă fie de bine!” se poate 
rosti în cadrul meselor de familie.) Trebuie să existe totuşi o oră limită, 
chiar dacă toți par să se simtă excepțional. Iar dacă petrecerea are loc la bloc, 
respectarea unor înțelegeri preliminare este imperios necesară. Gazdă fiind, 
nu ezita să sugerezi invitaţilor, într-un mod cât se poate de diplomatic, faptul 
că petrecerea s-a încheiat. Ca invitat, nu abuza de generozitatea gazdei, care 
mai are încă multe de făcut după ce pleacă musafirii şi mai trebuie să se ducă 
şi la serviciu a doua zi. În calitate de gazdă, nu stărui, încercând să-i mai 
reții pe musafirii tăi, iar ca invitat nu-ţi anunţa plecarea cu voce tare, obli- 
gându-i şi pe ceilalţi să te urmeze. Dacă vrei să pleci mai repede decât ceilalți, 
fă-o discret, neuitând să mulţumeşti şi să-ți iei rămas bun de la gazde. 


CUM SĂ PROCEDEZ? 


Întrebare: În calitate de gazdă, m-am trezit la uşă cu un musafir 
nepoftit. Cum să procedez? 


Răspuns: În mod obişnuit, politeţea elementară îţi spune că nu trebuie 
Sa respingi, dar totul depinde de situaţia în care te afli şi de relaţia cu 

persoana respectivă. Dacă, de exemplu, îți este rudă apropiată sau amic 


devotat şi mai ai locuri la masă, poți să-l inviți. Dacă nu sunt locuri, îi 


explici cum stau lucrurile şi stabileşti o altă oră de întâlnire sau îl inviţi în 


altă cameră. În asemenea situaţii, vina este a celor care nu şi-au anunţat 
vizita, aşa că nu ai de ce să te scuzi. Dacă vizita inopinantă se justifică prin 
factori de urgență, cere scuze invitaţilor tăi şi rezolvă problema cât mai 
repede cu putință. 


Intrând în casă, am observat că unii oaspeţi s-au descălțat la uşă, 
alții nu. Cum e bine să procedez? 


Nimeni n-ar trebui să se descalţe. Poate la mesele duminicale în fami- 
lie sau dacă există o convenţie între musafiri. Chiar şi în această ultimă 
situaţie e cel puţin ciudat să fii îmbrăcat elegant şi să stai sau să dansezi în 
ciorapi. Atenţie! Nici gazda nu are voie să te întâmpine în papuci! i 

Cum trebuie să răspund dacă gazda are pretenția sau sugerează 
să mă descalț? 

O asemenea solicitare mi se pare cu totul deplasată, chiar dacă afară e 
zăpadă sau noroi. Totuşi, dacă se întâmplă, trebuie să ne conformăm. 
Gazda ar trebui însă să aibă pregătite pentu invitați mai multe perechi de 
papuci de casă. 

Pâinea se poate pune şi lângă farfuriile oaspeților? | 

Nu. Pâinea se aşază într-un coş special care, inițial, este acoperit cu un 
şervet imaculat. Nu se ia pâinea din coşuleț cu furculița, ci cu mâna. 

Ce fac dacă, din greşeală, am m scăpat furculiţa pe jos sau am pătat 
faţa de masă? | E 

Îţi ceri scuze fără lamentări şi dramatizări. Gazda trebuie să intervină 
imediat şi să salveze situația, aducând rapid un alt tacâm, găsind cuvinte 
potrivite, de genul „Nicio problemă, se rezolvă imediat”. Ceilalți oaspeți 
ar trebui să se comporte ca şi cum nu s-a întâmplat nimic deosebit. Mai 
grav este când te pătezi pe costum sau bluză. În această situaţie trebuie să 
părăseşti masa, scuzându-te, pentru a încerca să remediezi problema. Gazda 
trebuie să fie pe fază, ajutându-l cu amabilitate pe nefericitul neîndemânatic. 

Cine trebuie să servească la masă? Debarasarea sau strângerea 
fărâmiturilor cine le face? 

Asta e o problemă! Dacă nu avem posibilitatea de a angaja personal 
specializat (la mesele mari şi ceremonioase), mama este cea care se 


sacrifică”, eventual ajutată de fiică/fiice, poate chiar şi de doamnele şi 
domnişoarele invitate (dacă e volum mare de muncă şi gazda n-are nimic 
împotrivă). Între tineri sau când oaspeţii sunt în relaţii strânse de amicitie 
cu gazda, e mai simplu:gazda va fi ajutată de invitați. cc. 

Am pătat haina vecinului/vecinei de masă şi, în același timp, faţa 
de masă. | 

Ocupă-te întâi de persoana în cauză (cu scuzele de rigoare) şi numai 
după aceea de faţa de masă. 

Încercând să „capturez” o boabă de mazăre sau o măslină, mi-a 
sărit din farfurie pe masă. O iau de acolo sau o las? 

O iei cu lingura şi o depui pe marginea farfuriei tale. Dacă a căzut pe 
jos, o laşi acolo. 

Cum trebuie să procedez dacă, în timp ce mânânc un peşte, 
constat că am un os în gură? | 

Se poate folosi mâna stângă, cu multă discreţie, punând osul/oasele pe 
marginea farfuriei. Dacă osul buclucaş nu iese cu una cu două, ne cerem 
scuze şi ne retragem în baie. În tot cazul, atât gazda (prin felul cum a ales 
peştele pentru masă), cât şi oaspetele (prin felul în care curăţă peştele de 
oase), trebuie să manifeste grijă sporită, pentru a preveni asemenea sur- 
prize neplăcute. 

„Noi, copiii şi tinerii, ce fel de băuturi alcoolice putem consuma la 
o petrecere? Dar cafea? | 

Depinde de vârstă, de tărie şi de cantitate. Problema e deosebit de 
delicată şi nu pot fi date sfaturi precise. Cei maturi ar trebui să fie pe 
aproape. Ca regulă generală, dacă ai mai mult de 14 ani, aş zice să le 
încerci cu mare prudență, în concentraţii slabe (bere şi şprițuri lungi), 
alternând băutura cu mâncarea. Atenţie, băieți! Beţia nu este un test de 
bărbăţie! Efectele unui consum nesăbuit de băuturi alcoolice nu sunt deloc 
plăcute, atrăgând după sine şi deteriorarea serioasă a imaginii tale. 

Cum trebuie să procedez în situația în care îmi vine să strănut, 
să râgâi sau dacă intestinele mele o iau razna şi încep să ghiorăie 
îngrozitor? | 

Situaţia se rezolvă prin deplasare rapidă la toaletă, cu scuzele de 
rigoare. Mai rău este când, după îngurgitarea unei cantități respectabile 
de băuturi acidulate, ne scapă din gât acele binecunoscute sunete 
dizgraţioase, tocmai când suntem în mijlocul unei conversații inteligente. 

Penibilul poate fi atenuat prin scoaterea urgentă a batistei, prin scuze 
scurte, dar mai ales prin atitudinea „înțeleaptă” a celor de față. Nu cred 
că trebuie să facem prea mult caz de asemenea „ieşiri” involuntare. Pentru 
mine este mult mai neplăcut să „admir” aerul satisfăcut al celui care 
se mângâie pe burtă, plescăie din buze şi geme de plăcere, după ce şi-a 
băut paharul, decât o asemenea „scăpare”. 

Aş adăuga un condiment la o anumită mâncare, dar nu-l văd pe 
masă. Pot să-l cer gazdei? 

Doar dacă vă cunoaşteţi destul de bine. Vina este a gazdei, e drept, dar 
simpla ta solicitare o poate pune într-o situație neplăcută şi cum tu nu 
doreşti lucrul acesta, e mai bine să te abții. 

Platoul cu friptură e destul de departe de mine. Cum să procedez? 

Roagă-l pe cel care se află lângă platou să ţi-l dea, iar tu vei putea 
lua o felie (cel mult două). Gazda trebuie să aibă grijă ca recipientele şi 
platourile comune să fie câte unul la 3 — 4 persoane. | 

Am observat că unii toarnă băutură în pahare care nu au fost cu 
totul golite. Este permis? 

Nu. Se toarnă numai într-un pahar golit în întregime. 

Mănânc fructe cu sâmburi. Cum îi scot din gură? 

Unele voci cer folosirea unei linguriţe, în care se lasă „uşor” sâm- 
burele, pentru a-l „coborî” apoi într-o farfurioară. Cred că şi în acest caz 
poți folosi liniştit mâna. Se înţelege totodată că nu sună deloc bine dacă îl 
scuipi cu zgomot sau îl pui aiurea pe masă. 

Inteleg de ce nu se pun scobitori la masă, însă nu ştiu cum se poate 
rezolva totuşi senzaţia neplăcută pe care ţi-o produc resturile alimen- 
tare rămase printre dinţi şi imposibil de înlăturat prin propriile eforturi. 

Dacă se întâmplă aşa ceva, cred că singura cale este de a te refugia 
într-un loc discret (cel mai bine în baie) unde să scapi de necaz, folosind 
eventual o scobitoare (cerută gazdei). Este dizgraţios obiceiul unora de 
a se scobi la masă, fie chiar făcând mâna căuş la gură. 

Pot să mă şterg şi cu şervetul de pânză pus pe genunchi? 

Da, dar discret, completându-l pe cel de hârtie. 

Furculiţa se poate folosi şi cu mâna dreaptă? 

Da, la felurile la care nu folosim cuțitul. Este recomandabil ca furcu- 
lita să fie introdusă în gură cu vârful în sus. 


În timpul mesei, când vreau să beau ceva, unde trebuie să aşez 
tacâmurile? | a 

Nu numai când bei, dar şi când rupi pâinea, când vrei să faci o pauză 
sau să foloseşti vreun alt obiect de pe masă, furculita şi cuțitul se vor aşeza 
în farfurie (nu alături sau rezemate de farfurie), încrucişate (cu furculita 
deasupra) semn că n-ai terminat de mâncat (valabil şi la restaurant). 

În timpul mesei este bine să se asculte muzică sau să fie deschis 
televizorul? | 

Televizorul în niciun caz (poate doar dacă majoritatea este de acord cu 
o propunere de acest fel, pentru o perioadă scurtă, de exemplu, pentru 
a urmări în direct o transmisie aşteptată de majoritatea celor prezenţi). 
Admitem doar varianta unei muzici relaxante, pe tonuri joase, care să nu 
deranjeze conversaţia. Gazda este singura care trebuie să manevreze bu- 
toanele aparatelor. 

Ce fac dacă, în timpul mesei, îmi vine să mă duc la WC? 


Trebuie să părăseşti temporar masa, cu scuzele de rigoare Ca regulă 


generală, e bine ca înainte de masă să treci pe la baie pentru a te spăla şi 
a-ţi face nevoile. 

Nu pot suferi un anumit fel de mâncare. Cum să scap de corvoada 
de a-l consuma, fără să par nepoliticos? 

Nu prea văd cum. O soluţie ar fi să apelezi la celebrele minciuni 
convenţionale, spunând că, deşi eşti sigur că este o mâncare excelentă, 
regreţi, dar ai mâncat deja prea mult sau că unele dintre ingredientele din 
compoziţie nu-ţi priesc. Buna creştere ne obligă să gustăm totuşi un pic. 

Felurile comune sunt în faţa mea, dar gazda, dintr-un motiv 
oarecare, nu poate să servească. Cine o face? 

Serveşie-o întâi pe persoana din stânga ta, apoi te autoserveşti şi după 
aceea pasează felul spre dreapta, mâncarea mergând apoi tot spre dreapta, 
în sensul opus acelor de ceasornic. 

Cum se mănâncă măslinele? 

Nu se înţeapă cu furculiţa sau cu scobitoarea, ci se iau cu furculița, ajutân- 
du-te eventual de cuţit. Sâmburele se scoate din gură tot pe furculiță (nu 
cu mâna!). Atunci când măslinele sunt mai „dolofane“ şi fug, de pe furculiță, 
ori renunţăm la ele (de frica de a nu le scăpa), ori cerem gazdei o linguriţă. 

Dacă un tacâm se păstrează pentru felul următor, unde se va aşeza? 
Pe suportul special (dacă există) sau direct pe masă. 


Am sesizat că unele gospodine se grăbesc să spele vasele imediat 
după ce s-a terminat masa. Este bine? 

Categoric nu! Musafirii trebuie să se bucure de toată atenţia gazdelor. 
Dacă e o masă pretențioasă, e bine să angajăm personal ajutător. 

Nu prea sunt sigur pe mine şi mă tem să nu greşesc atunci când 
sunt la o masă protocolară. Cum să procedez? 

„E bine să începi să mănânci puţin mai târziu, după ce ai tras cu ochiul 
la cei din jurul tău, mai ales la cei maturi. 

Am băgat o bucată de carne în gură, dar am constatat, în timp ce 
mestecam, că era un zgârci cam mare, imposibil de înghițit. 

Ca şi în cazul sâmburelui de măslină, scoate din gură bucata cu pricina 
pe furculiță şi aşaz-o pe marginea farfuriei, în sectorul „resturi”. 

Fiind în vizită la cineva, am fost foarte deranjat de câinele gaz- 
delor, prezent mereu alături de comeseni. Dacă voi mai fi invitat, cred 
că n-am să mai dau curs invitaţiei, cât timp câinele nu este îndepărtat. 

Ai dreptate. Unii posesori de câini sau pisici se „îndrăgostesc” pur şi 
simplu de animalele lor, petrecându-şi mai tot timpul alături de ele, sfidând 
chiar şi legile ospeţiei. E clar: câinele sau alte animale nu au ce căuta alături 
de oaspeți. Dar nici musafirii nu au voie să vină în vizită cu câinele după ei. 

În timpul vizitei pot renunţa la cravată sau haină? 

În principiu, nu. Mă gândesc însă la situaţia în care apartamentul în 
care ne aflăm este supraîncălzit. Ca şi în alte cazuri, natura relațiilor, genul 
de întâlnire sau vârsta şi rangul participanţilor pot determina sau influența 
comportamentul nostru într-o situaţie sau alta. | 

Oaspeţii invitaţi la prânz sau la cină trebuie să ia loc de la bun 
început la masă? 

Da, dacă nu este spaţiu sau dacă invitații au sosit toți odată. De obicei, 
oaspeţii aşteaptă invitaţia la masă în altă cameră sau grupaţi în aceeaşi 
cameră, discutând şi aşteptând să sosească toți musafirii. 

Ca invitat pot consulta colecția de CD-uri sau cărţile din biblio- 
teca gazdei? Aş putea încerca să împrumut o carte sau un CD? 

Poţi consulta şi face comentarii despre orice lucru interesant din casa 
gazdei, însă împrumutul nu mi se pare acceptabil, cel puţin în contextul 
dat, decât dacă natura relaţiilor permite aşa ceva. Nimic nu te împiedică să 
revii a doua zi cu o rugăminte în acest sens. 


Observ la un moment dat că unul dintre bărbaţi nu şi-a închis 
fermoarul sau nasturii de la pantaloni. E bine, ca fată, să-i atrag atenţia? 

Poţi, dar e jenant şi pentru tine şi pentru el, chiar dacă îl cunoşti bine. 
Indicat ar fi să foloseşti un coleg bărbat drept intermediar. 


Din legile lui Murphy: 


„ Teorema tragerii apei: 

]. Copiii trag rareori apa la toaletă. 

2. Când ai musafiri, copiii nu trag niciodată apa la toaletă. ” 

„De ce merge copilul la baie după masă? Indiciu: Intră înainte de a 
se strânge masa şi iese după ce s-au spălat vasele. ” 

„Niciodată să nu confunzi răbdarea cu ospitalitatea. ” 


2.3. La restaurant 


merație, de aceea e bine să faci rezervările din timp. 

e Tinuta va fi elegantă (de oraş) sau cel puţin 
îngrijită (dar nu în tricou şi blugi!). Depinde de 
categoria restaurantului, de oră, de natura eveni- 
mentului. 

e Bărbatul/băiatul este cel care intră primul în 
restaurant, pentru a feri femeia de şocul privirilor curioşilor din local. 
Tot el este şi cel care caută o masă liberă (în situaţia în care nu a făcut 
rezervare şi dacă personalul nu face aceste oficii). Dacă e vorba de un grup, 
primul intră un bărbat, apoi toate femeile şi, în cele din urmă, bărbaţii. 

e Dacă există cuier sau garderobă, nu ezita să le foloseşti. Întâi 
se dezbracă bărbatul, apoi o ajută pe femeie/fată să facă acelaşi lucru. 
La plecare, se procedează invers: bărbatul ajută femeia să se îmbrace, apoi 
se îmbracă şi el (cu toate că opiniile nu sunt unanime). Dacă restaurantul 
nu are garderobă, iar cuierul este plin, nu avem ce face: trebuie să punem 
hainele pe un scaun liber (nu pe spetează). Femeile/fetele pot păstra, dacă 
vor, pălăria pe cap. 


e La un local bun ne aşteptăm să fie aglo- 


e La masă se aşază întâi femeia, pe locul pe care îl doreşte. Dacă la 
masă participă şi persoane mai în vârstă, locurile cele mai bune aparțin 
acestora. 

e După consultarea meniului de către cei prezenți la masă şi manifes- 
tarea opţiunilor, bărbatul va fi cel care va face comanda şi tot el va fi 
purtătorul de cuvânt al doamnei/al comesenilor, ori de câte ori va fi nevoie. 
Dacă este oferită doar o singură carte cu meniuri, prima care o va consulta 
va fi partenera sau/şi invitaţii. În situaţia în care cei de faţă sunt invitaţii 
noştri, mi se pare potrivit să facem recomandări şi să-i consultăm, nu doar 
să achităm nota de plată pentru meniul prestabilit. 

* În orice moment al mesei, concentraţi-vă asupra invitaţilor şi nu 
deranjaţi în niciun fel pe ceilalţi din local (fixând cu privirea persoane din 
apropiere, cântând, hohotind sau vociferând). Conversaţia se va desfăşura 
pe un ton moderat, respectând regulile ştiute. 

e Nu se ia nimic de pe mesele vecine, chiar dacă nu sunt ocupate; 
se cere personalului. 

* În lipsa chelnerului, băuturile pot fi servite de către bărbat. 

e Primul pahar îl înalță bărbatul. 

e Dacă nu vă convine ceva în serviciul chelnerului, evitaţi cearta, 
adresându-vă acestuia cu glas stăpânit, dar ferm. La nevoie, căutaţi-l pe 
şeful de sală sau de restaurant. 

e Poartă-te politicos cu ospătarul, zâmbind, aprobând şi spunând 
„mulţumesc” de fiecare dată când eşti servit. 

e La restaurant nu e cazul să faci niciun gest de debarasare; asta este 
sarcina chelnerului, nu-i nevoie să-l ajuţi. 

e Semnul de plecare îl dă, de obicei, cel care a făcut invitaţia. 

e Nota de plată nu se verifică ostentativ, în faţa ospătarului sau/şi a 
invitaţilor. Plata se face punând banii pe o farfurioară sau într-un carnet 
special. Dacă suntem într-un grup, se plăteşte „nemţeşte”, fapt ce ar trebui 
convenit dinainte. Nu începem să ne târguim şi să ne scotocim prin 
buzunare. Plăteşte unul singur, socotelile fiind tranşate ulterior. 

+ Există obiceiul (nu numai la noi) de a da bacşiş chelnerului corect 
şi serviabil. Acesta echivalează, de obicei, cu 10 — 15% din contravaloarea 
consumaţiei, în funcţie de calitatea prestaţiei şi a localului. Desigur, nu 
este obligatoriu. Există restaurante unde se precizează că toate serviciile 


sunt incluse în nota de plată. Amabilitatea unei garderobiere poate fi şi ea 


răsplătită în acelaşi fel. 

e La ieşire, bărbatul merge puţin înainte, dar întors către femeia 
însoțită, deschide uşa, lăsând-o să iasă prima. Dacă afară plouă, bărbatul 
iese primul şi, după ce-şi deschide umbrela, face loc femeii lângă el sau, 
eventual, îi deschide acesteia umbrela. - | 


CUM SĂ PROCEDEZ? 


Întrebare: Se întâmplă ca ospătarul să te neglijeze. Ce fac? 

Răspuns: Întâi încearcă să-l contactezi vizual. Dacă nu reuşeşti, 
te ridici de la masă, te îndrepţi către chelner şi îi atragi atenţia să vină 
la masă (fără să strigi, fără să gesticulezi, fără scene de nervi). 


Nu ne place mâncarea, pentru că este prost gătită. Ne revoltăm? 


Nu în forme zgomotoase. Plăteşti, reclami patronului şi pleci. Dacă este 
un bun manager şi ţine la reputaţia restaurantului, va reacţiona în consecinţă. 

Ne-a plăcut foarte mult mâncarea. Pe cine să felicităm? 

Nu întotdeauna putem să-l chemăm pe bucătar, de aceea trebuie să ne 
mulțumim cu patronul sau cu ospătarul. Unele localuri au şi „condici” de 
sugestii şi reclamaţii. 

În restaurant dau peste cunoştinţe şi prieteni. E posibilă abor- 
darea lor sau trebuie să-i neglijez? 

„ Dacă ai propria masă, îi saluţi de la distanță, căutându-le privirea 
(fără stăruință, aplecând uşor capul). Dacă eşti în căutarea sau alegerea 
unei mese şi eşti invitat la masa lor, acceptă sau refuză politicos, după caz. 
Nu-i deranja dacă nu eşti invitat. 

Mă aflu într-un restaurant (sau cofetărie etc.) şi unii dintre 
invitaţii mei întârzie. Cât trebuie să mai aştept? 

Limita maximă ar fi 20 de minute, apoi poți face comanda. Dacă eşti 
în aşteptarea iubitei, lucrurile se schimbă. Se ştie, totuşi, că orice întârziere 
nejustificată serios aduce prejudicii de imagine vinovatului. 


Să 


O femeie/fată singură, de la o masă vecină, este agasată de un tip 
insistent. Intervin sau aştept s-o facă personalul localului? 

Desigur, vei încerca s-o aperi de grosolăniile individului, evitând cât se 
poate de mult scandalul. Informează imediat şi personalul/şeful restaurantului. 

Nu există cuier, nici garderobă, nici scaune libere. Unde îmi atârn 
hainele? 

Nu văd decât două variante: ori pleci, ori le aşezi pe speteaza scau- 
nului pe care stai, ceea ce înseamnă că vei fi condamnat să stai țeapăn, 
pentru a nu le şifona. 

La o grădină de vară sau la terasă e nevoie să ne dezbrăcăm? 

Nu. Nici la restaurantele cu autoservire nu este obligatoriu, dar folo- 
sirea cuierului, mai ales iarna, când e foarte cald în interior, mi se pare mai 
mult decât necesară. | 

Dacă nu este nicio masă liberă, pot sta la o masă unde. mai sunt 
locuri neocupate? 

Da, cu condiția să ceri permisiunea şi s să obţii acordul celor aflați la 
masă. Când nu este absolut necesar, e bine să eviţi asemenea contacte. Cei 
aflaţi deja la o masă vor, cu siguranță, intimitate sau discreţie, aşa că nu 
vor fi prea fericiți să împartă locurile cu alții. 

La restaurant este permisă ciocnirea paharelor? 

De regulă nu, mai ales la mesele cu mulţi participanţi. Dacă totuşi se 
practică, ciocnirea repetată transformă gestul prietenesc inițial într-un fel 
de gimnastică stereotipă şi puerilă a mâinii. 

Șervetul așezat pe genunchii vecinei mele de masă a alunecat. Mă 
aplec şi îl ridic sau îl las acolo? 

Îl laşi acolo, şi, dacă n-a observat, îi atragi atenţia pentru a-l ridica. 

Un bărbat este obligat să-şi CONU Caa partenera până la intrarea în 
toaletă? 

Da. Poate, de asemenea, s-o aştepte î în hol, pentru a o conduce la masă. 

Vreau să mă retrag în timpul mesei, dintr-un motiv oarecare, fără 
să fie o urgenţă. Când este momentul potrivit? 

Între feluri. Nu uita să-ţi ceri scuze şi să-ţi împingi scaunul la loc. 

Vecinului meu de masă i-a rămas o urmă de mâncare la gură. Pot 
să-i atrag atenţia? 

Desigur, dar într-un mod care să nu atragă atenția celorlalți. 


Să spunem că în farfuria mea s-a rătăcit o muscă sau un fir de păr. 
Cum e mai bine să procedez? | 

Nu lăsa să se vadă nici musca, nici nemulţumirea ta. Opreşte-te, mă- 
nâncă eventual altceva de pe masă sau fă puţină conversaţie, până vine 
chelnerul. În acel moment îi ceri, cât mai discret, să-ţi aducă altă portie, 
ceea ce îl va face să înţeleagă că s-a produs un incident ce trebuie corectat. 

Pot să împart un anumit fel de mâncare cu cineva de la masă? 

Doar între persoane foarte apropiate (rude) şi numai înainte de a începe 
să mănânci. Mai bine nu. 

Este „de bun-gust” să verific nota de plată la finalul mesei? 

De obicei nu este cazul. Se presupune că, venind la restaurant, ţi-ai făcut 
un calcul preliminar cu privire la cheltuială. Dacă ai îndoieli serioase cu 
privire la corectitudinea calculelor, poţi să verifici nota în gând şi cât mai 
repede (nu cu glas tare, în fața tuturor celor prezenţi). Dacă ai constatat nere- 
guli (importante), este indicat ca discuţia cu chelnerul să nu se facă la masă. 

O femeie poate intra singură într-un local? 

Nu se cuvine să intre acolo unde se servesc numai băuturi alcoolice. 


Am făcut o invitaţie prietenei mele la restaurant. Unde trebuie 


s-o aştept: în faţa localului, în hol sau în interior, la o masă? 

Oricare variantă e bună. Dacă te afli la o masă (consultând eventual 
meniul), stai cu faţa către geam sau către intrare, pentru a-i putea ieşi rapid 
în întâmpinare. Ar fi deosebit de neplăcut s-o faci să aștepte impacientată 
sosirea ta. Dacă te afli în hol sau în faţa localului (cu un buchet de flori 
în mână!), alege-ţi un colţ mai retras, dar cu o bună vedere către intrare. 
Desigur, puteţi veni şi împreună. 

Restaurantul nu are decât cuier. Femeia trebuie să se dezbrace la 
cuier sau la masă? 

Dacă este singură şi masa a fost rezervată, se va dezbrăca la cuier. 
Dacă nu are masă rezervată, întâi se va ocupa de asta. Dacă este însoţită 
de un bărbat, este preferabil ca femeia să se dezbrace lângă masa aleasă şi 
să ia loc, apoi însoţitorul se va deplasa la cuier. 

Orchestra localului cântă atât de tare, încât nu mă pot înţelege cu 
vecinii de masă. Pot să atrag atenţia patronului sau şefului de sală? 

E vina responsabililor de local pentru că nu-şi supraveghează decibelii, 
aşa că eşti pe deplin îndreptățit să-i atenţionezi. Dacă masa voastră se află 
totuşi chiar lângă orchestră, nu prea mai sunt multe de făcut. 


EET A a RP RE a OR iat a a a SEEE e AA S E Oe ORION OCR aro OR 


Unii invitaţi vor să plece mai repede. E cazul să-i conduc la ieşire? 
Da, strânge-le mâna cu căldură şi fii cât se poate de cordial. 


2. 4. Alte tipuri de „mese”, vizite şi întâlniri 


e Cocteilul — petrecere de seară (între orele 17 şi 20). Mâncarea — tip 
bufet rece: tartine, salate de fructe, sendvişuri, cafea etc. este aşezată din 
timp, pe diferite mese. Băuturile se află şi ele pe mese speciale. Musafirii 
(care nu se cunosc întotdeauna între ei) stau în picioare, se pot mişca uşor, 
dar pot sta şi pe scaunele existente. Pot fi serviţi de către ospătari sau se 
pot servi singuri, pot veni şi pleca după dorință. Ţinuta — de oraş. Conver- 
sația este uşoară, scopul acestor întâlniri fiind de a face cunoştinţă cu cât 
mai multe persoane. La o petrecere particulară de acest fel există şi câteva 
reguli ale bufetului rece: nu umple farfuria ta până la refuz, repezindu-te 
să iei din toate, ca şi cum ti-ar fi frică să nu se termine (poţi să-ți pui mai 
puțin, urmând să iei, dacă doreşti, încă o porţie);, după ce ai terminat, nu 
curăța resturile şi nu pune farfuriile altora şi pe a ta una peste alta; dacă este 
cazul, aşteaptă-ți rândul şi nu bloca accesul altora; ţine bine farfuria sau 
paharul în mână, să nu-ți scape în timp ce te deplasezi prin încăpere. 

e Recepţia — petrecere relativ scurtă, organizată de obicei seara, în 
situații speciale (de obicei oficiale): inaugurări, aniversări, sărbătorirea 
unei personalități, nuntă, botez. Se cere ţinută pretențioasă; se desfăşoară 
de regulă în picioare, cu gustări şi băuturi uşoare, prezentate pe platouri de 
către ospătari sau aşezate pe câteva mese amplasate strategic; de cele mai 
multe ori, ca şi la cocteil, invitații se mişcă, vin şi pleacă, după voie. 

e Ziua onomastică se organizează seara, fără invitaţii, cu cadouri. 

e Reuniuni sau întâlniri scurte, eterogene sau omogene, pentru copil şi 
(pre)adolescenţi, organizate după-amiaza, pentru a sărbători un eveniment 
notabil (un premiu, o aniversare) sau, pur şi.simplu, pentru a asculta un CD, 
pentru a exersa câţiva paşi de dans, a face un joc sau pentru a împărtăşi 
bucuria unei discuţii vesele. Câteva gustări şi „sărăţele” sunt suficiente. 

e Banchetul — cu ocazia unor evenimente cum ar fi logodna, reve- 
lonul, petrecerea prilejuită de încheierea unui ciclu de studii etc. 

e Dineul este o masă de seară care se supune unor pretenţii deosebite 
în ținută şi servire (mai ales în cazul dineurilor de gală). Se servesc două — 
trei feluri de mâncare, urmate de ceai sau cafea. Se organizează şi dineuri 


cu bufet rece (cu preparate mici, care se servesc de jos sau din picioare, 
mai ales când numărul participanţilor este mare). a 
e Revelionul este o noapte de petrecere excepţională, aşa că fiecare 


dintre participanți, invitat sau gazdă, trebuie să se prezinte în formă maximă . 
de eleganță şi de bună dispoziţie. Deşi se practică masa festivă „întinsă”, 


nu lipseşte nici bufetul rece, mai ales în cazul tinerilor. Nu se stabileşte o 
oră de plecare, dar se petrece, de regulă, până spre dimineaţă. Unii obiş- 
nuiesc să plece, după miezul nopţii, pe la alte case, pentru a adresa felici- 


tări prietenilor. E discutabilă această abordare, deoarece gazda s-ar putea 


simți ofensată — chiar dacă n-o arată —, după ce s-a chinuit atât cu pregă- 
tirile şi cu surprizele. E mult mai bine, în opinia noastră, să foloseşti tele- 
fonul dacă simţi nevoia să feliciţi imediat pe cineva. În cazul Revelionului, 
fiecare dintre noi trebuie să manifeste un plus de atenţie la mâncare şi 
“băutură, din motive lesne de înţeles. 

° Vizita de prietenie neanunțţată (şi nemotivată special) se practică 
între cei care se cunosc foarte bine şi-şi permit să se „deranjeze” reciproc, 
ori de câte ori au chef. Nu se formalizează deloc, ca atare vin şi stau cât 
vor. Dacă vizita durează câteva zile, ai grijă să nu fii mofturos, să răspunzi 
cu mici atenţii grijii pe care ţi-o arată gazdele (chiar dacă poate fi vorba 
numai de simplul ajutor pe care îl poţi oferi acestora în gospodărie), să ai 
bani suficienți pentru micile cheltuieli inerente, să nu abuzezi de ospitalitate. 

e Vizita de curtoazie se face unor persoane pe care le-ai cunoscut de 
curând (de exemplu, un vecin), unor persoane în vârstă sau în cazul în care 
treci prin localitatea unde locuiesc nişte prieteni de-ai tăi. Se anunţă din 
timp şi se fixează ziua şi ora întâlnirii. 

e Vizita la un bolnav (acasă sau la spital) trebuie să fie neapărat 
scurtă şi să se facă numai dacă e posibil; de asemenea, ea trebuie să-l 
însenineze pe suferind, prin cuvinte încurajatoare, fără să se insiste pe 
boală şi pe compasiune. Florile sunt potrivite doar dacă boala nu îmbracă 
forme serioase, altfel sunt de preferat o carte, o revistă, fructe sau Jucării. 
Produse alimentare pot aduce doar cei din familie. Nu râde, nu vorbi tare 
şi nu spune glume, chiar dacă persoana vizitată pare să se simtă bine. Nu 
uita că mai sunt şi alţii în salon. 

e Vizita de condoleanţe. Cuvintele de înţelegere şi de îmbărbătare 
vor fi adresate membrilor familiei. De cele mai multe ori, o strângere de 
mână şi un moment de reculegere sunt suficiente. La căpătâiul defunctului 


pe e mm m men moi vote omoare 


evită comentariile gratuite, chiar dacă le faci cu bună-intenție. A spune 


vreo glumă sau a povesti întâmplări vesele la care a participat şi defunctul 
(sub scuza că cel decedat a fost un om vesel şi nu ținea prea mult la con- 
ventili), este o dovadă crasă de proastă-creştere. In timpul înmormântării, 
participanţii poartă haine închise la culoare şi păstrează O atitudine sobră, 
vorbesc cât mai puţin şi cu glas scăzut, nu-şi manifestă ostentativ curiozi- 
tatea şi respectă tradiţiile religioase sau laice ale locului şi ale familiei. Dacă 
uneori nu ştii ce ai de făcut, uită-te la adulţii din jurul tău. Dacă îți vine să 
plângi, fă-o într-un mod cât mai reținut. Dacă asişti la ceremonia funerară, 
nu te uita cuprins de curiozitate la cei care jelesc. Dacă tu însuți faci parte 
din familia îndoliată, acceptă condoleanţele cu un simplu „Multumesc ”. 

e Vizita la muzee (vezi A. VII. 5). | 

* În biserică: trebuie să faci efortul de a te concentra asupra eveni- 
mentelor religioase: nu vorbi decât în şoaptă şi când e absolut necesar, nu 
privi curios, întorcând mereu capul către cei prezenți sau nou sosiți în bise- 
rică; stăpâneşte-ţi pe cât posibil căscatul, suflatul nasului, strănutul şi alte 
manifestări fiziologice; închide telefonul mobil; nu face exces de venerație. 
Dacă nu poți sau nu doreşti, din diverse motive, să faci plecăciuni sau 
să îngenunchezi, e bine să-ți alegi o poziție marginală; în niciun caz nu vel 
sta pe scaun, ci în picioare, respectând obiceiurile religioase şi pe cei care 
le practică. Ritualul închinării nu se face în timpul slujbei. Dacă eşti cu 
prietena/prietenul în biserică, abţine-te de la gesturi intime (îmbrățişări, 
strângeri de mână etc.), care sunt total deplasate în acest mediu spiritualizat. 

œ Logodna reprezintă anticamera căsătoriei. Nu (mai) este obligatorie 
şi trebuie înţeleasă ca o perioadă de cunoaştere (de obicei de până la un an) 
a celor doi îndrăgostiţi. Presupune totuşi un angajament (care îi ia în caicul 
şi pe părinţi) şi o promisiune (simbolizată de inelul cumpărat de bărbat), 
de aceea actul declarării ei (în cadrul unei petreceri speciale între rude şi 
prieteni apropiaţi) trebuie făcut după multă chibzuinţă, pentru că even- 
tualul eşec poate provoca nu numai dezamăgire. Dacă părinții tăi sau ai fetei 
nu sunt întru totul de acord cu decizia voastră, contraatacați cu mult curaj 
şi susțineţi-vă cauza cu argumente. Ideea de a nu vă sfătui cu părinții sau 
de a nu le cere consimţământul, considerând că sunteți destul de maturi ŞI 
că această problemă vă priveşte numai pe voi, nu este o idee bună. Părinții 
nu vor uita niciodată afrontul, chiar dacă vă iartă, şi nu merită un asemenea 
comportament din partea voastră. 


e La cununia civilă, de la primărie, participă cei foarte apropiaţi, fără 
invitație specială (doar o înştiinţare). Ținuta celor prezenți (cu excepţia 
mirilor) este deosebit de îngrijită, dar de oraş. După consumarea oficială a 
căsătoriei, primele felicitări adresate mirilor le fac părinţii, naşii şi fraţii 
acestora. Florile sunt indispensabile. Chiar dacă sunteţi (foarte) buni prie- 
teni cu mirii, nu transformați momentul felicitării într-o şuetă prelungită. 

e Nunta. Participă numai cei invitaţi. La masa de onoare stau mirii, 
la dreapta mirelui stau, de regulă, naga, tatăl băiatului şi mama fetei, iar în 
stânga miresei stau naşul, mama băiatului şi tatăl fetei. Invitaţii aduc la 
nuntă cadouri (pe care le pot oferi însă şi în avans) şi flori. Obiceiul româ- 
nesc de a da tinerilor căsătoriți bani tinde să se atenueze (semn bun, pentru 
că prea seamănă a afacere!). Nu cumva să vii la nuntă în haine de oraş, în 
blugi sau adidaşi. „Scuza” tinereții nonconformiste nu poate fi, în niciun 
caz, invocată aici. Dacă nu poţi participa la nuntă, dar faci parte din grupul 
de prieteni ai mirelui/miresei, se cuvine să le faci celor doi căsătoriți un 
cadou, însoțit de scuze (şi, eventual, explicații). Darul se trimite, de regulă, 
la mireasă acasă. 


3. CADOURI. COMPLIMENTE. LAUDE. FLORI 


NORME OBIȘNUITE 
ȘI (APROAPE) IMPERATIVE 


e Complimentele sunt binevenite întot- 
deauna, cu condiția să fie spuse cu sinceritate, la 
momentul potrivit şi fără exagerări. A cerşi 
complimente este cel puțin deplasat (,, Nu-i aşa 
că-mi vine bine?”; „Am făcut o prăjitură 
grozavă, nu-i aşa? ”). Îl pui pe interlocutorul tău 

~ fie în situația de a-ți adresa o laudă nemeritată, 
fie de a se eschiva, nedorind să facă nicio observație specială. În ambele 
situații se va simți incomod, poate chiar penibil. Calitățile tale, dacă există, 
vor fi remarcate oricum, fii sigur. 

e Un compliment trebuie întotdeauna acceptat, cu mulțumiri, chiar şi 
atunci când simți că nu este întru totul sincer. Se excud, evident, acele 


complimente” care au o conotație ironică sau batjocoritoare. Valabil şi 
pentru cadouri. Indiferența sau nemulţumirea primitorului îl pot jigni pe 
cel care le-a făcut din toată inima. 

e Laudele sau complimentele exagerate seamănă a flatare, a linguşire, 
chiar şi atunci când ai, poate, scuza de a fi îndrăgostit. 

e Efectul unui compliment poate fi pur şi simplu anulat atunci când 
ulterior faci comparații sau referiri la situaţii, trăsături sau calități ale unor 
persoane mult mai înzestrate („E bună înghetata asta, dar am avut ocazia 
să mănânc la doamna ... una excepțională”). La fel se întâmplă şi atunci 
când destinatarul complimentului minimalizează obiectul complimentului 
(„Zici că am păr frumos? Nu vezi că sunt ca o pupăză? Nu mi-a reuşit 
deloc. Am să-mi schimb coafeza! ”). | 

e Când vrei să oferi un cadou, trebuie să ştii: ce alegi (în funcție de 
eveniment, vârsta şi gusturile destinatarului), cum îl ambalezi, când şi cum 
îl oferi. | 

e Nu oferi drept cadou: kitschuri (obiecte de prost gust, reproduceri 
sau copieri) sau obiecte din casă ori cadouri primite cu alte ocazii, dar care 
nu-ți mai plac. 

e Nu uita: pe copii nu (prea) îi interesează cadourile conţinând obiecte 
utile. 

e Nu justifica lipsa ta de atenţie debitând scuze ieftine: că nu ai găsit 
deschis la florărie, că n-ai găsit ce-ai fi vrut etc. | 

e Cadourile prea scumpe sunt suspecte (făcute din interes, pentru 
a mitui, a corupe sau a influenţa, pentru a produce un angajament etc.) ŞI 


„pot avea chiar efecte contrare celor aşteptate. De multe ori, un buchet de 


flori de câmp sau un obiect mic dar simbolic, oferite la momentul oportun, 
au un ecou mult mai puternic. 

e Un cadou nu trebuie să semene a pomană şi nici să jignească sau 
să amintească de situaţii neplăcute (cum ar fi un medicament pentru o per- 
soană în vârstă). 

e Cu ocazia unei vizite în cuplu, cadoul este purtat şi înmânat întot- 
deauna de către bărbat. La fel şi florile. 

e Nu oferi drept cadouri alimente, bani, articole de toaletă prea perso- 
nale (doar în familie), jucării periculoase, instrumente sau aparate despre 
care presupui doar că ar fi bine primite, fără să te pricepi la ele; 


e În calitate de gazdă, e deplasat să spui: „Vai, dar de ce v-aţi deran- 
jat, nu era nevoie! ”. Să nu mai vorbim de adaosul: „De ce ați dat atâția 
bani?!” no 

+ Simbolistica florilor, pe scurt: roşul — pasiune; galbenul — pelozie; 


verdele — speranţă; albul — inocenţă, sinceritate; albastrul — suferință. 
+ Numărul florilor este fără soţ, cu două excepții: dacă vrem să 


marcăm numărul anilor celui sărbătorit şi la înmormântări. Regula nu se 
aplică în cazul florilor de câmp şi a celor mărunte, cumpărate sau culese 
în mănunchi. 

e La ocazii speciale se oferă flori deosebite: cale, trandafiri, crini, 
orhidee etc. 


+ Florile se înmânează cu tija în jos, fără ambalaj, iar cel care le 


CUM SĂ PROCEDEZ? 


Întrebare: Florile se oferă fără ambalaj, dar ce facem cu | 
ambalajul? | | 
Răspuns: Ambalajul se scoate cu puţin timp înainte de a intra în 
locuinţă sau înainte de întâlnire şi se aruncă la coş sau se „ascunde” pe 
moment în buzunar sau în poşetă. În ciuda părerii tradiționale, nu cred că 


e o mare greşeală dacă (uneori) păstrăm ambalajul florilor: când e greu sau 
aproape imposibil de desfăcut fără să se strice florile, când potenţează 
frumuseţea buchetului prin „lucrătura” lui artistică sau atunci când desti- 
natarul trebuie să le ducă în altă parte. 


primeşte le va pune imediat într-un vas cu apă. 

e Nu se combină flori din specii diferite (cu excepția florilor de 
câmp). Florile cumpărate „cu firul” trebuie să fie de aceeaşi culoare. 

e Un cadou minunat şi foarte preţios este cel făcut de mâinile tale. 

e Dacă primeşti un cadou prin poştă sau printr-un comisionar, nu uita 
să mulțumeşti în scris sau telefonic. 

e Nu oferi flori artificiale! 

e Preţul sau etichetele de pe cadouri vor fi înlăturate. Cartea oferită 
poate purta o dedicație, dar mai indicată este strecurarea unei felicitări 
speciale între paginile cărții. | 

e Unii tineri nu oferă flori fetelor, considerând că transmit un mesaj 
prea sentimental, care nu-i reprezintă prea bine. Alţii zic că nu e cazul să 
apeleze la asemenea „mofiuri”, atâta vreme cât se cunosc între ei atât de 
bine. Mai există şi persoane cărora le este ruşine să meargă pe stradă cu un 
buchet de flori în mână. Greşesc profund. Florile aduc nu numai bucurie, 
dar transmit şi sentimente de respect, admiraţie, adoraţie, iubire, dezvă- 
luind noblețea celui care le oferă. 


O fată poate oferi altei fete flori? Dar unui băiat? 

Desigur, pentru că florile sunt bine primite întotdeauna, dar între 
fete/femei. sau între băieți/bărbaţi nu se obişnuieşte. Cât priveşte florile 
pentru un băiat, nu văd de ce ar fi deplasat un gest de acest fel în situația 
în care fata este îndrăgostită de un băiat. Uneori, chiar şi un băiat/bărbat 
poate oferi flori altui bărbat, de exemplu, cu ocazia aniversării unei per- 
soane venerabile, pentru un profesor sau cu ocazia unei vizite la spital. 

De 1 Martie fetele/femeile pot da mărţişoare băieților/bărbaţilor? 

Nu se obişnuieşte, poate doar între îndrăgostiți. La şcoală, desigur, 
fetele pot să le dăruiască profesorilor. Mărţişorul nu este însoţit de flori. 
Poate fi însoţit de o felicitare. Nu mi se pare potrivită înlocuirea mărți- 
șorului tradiţional cu alte obiecte „drăguțe”. 

Aș vrea să ştiu ce cadouri se pot oferi în diverse ocazii. 

Ne mărginim să înşirăm cadouri la care ne gândim, presupun, mai rar: 
abonamente, jocuri electronice, aparate (foto, playere etc.), patine cu rotile, 
dicţionare, cărți de joc, tablouri, ochelari de soare, port-ochelari, mape 
de scris, truse de scule, albume, bani sub formă de cec, talismane, set 
de ustensile, obiecte de anticariat etc. Alegerea îţi va aparţine, dar nu uita 
un principiu capital: darul trebuie să placă înainte de toate celui care i le 
oferi, nu ţie. 


De ce nu se oferă drept cadou flori în ghiveci? 

- Probabil pentru că florile tăiate sunt mai uşor de transportat. Sau 
ghiveciul nu este prea rafinat. Totuşi, nu ne împiedică nimeni să oferim 
drept cadou şi ghivece splend 
familiale sau amicale. | 

Este greşit să-l inviți pe sărbătorit în oraş pentru a-și alege singur 
cadoul? | 
Da, pentru că darul ales de tine trebuie să fie o surpriză, tocmai în asta 
constând farmecul şi ineditul lui. În familie este totuşi posibil. Gândeşte-te, 
de exemplu, la situaţia în care ştii că fratele îşi doreşte foarte mult un MP3 
player, dar tu nu te pricepi să-l alegi chiar pe cel dorit de sărbătorit. 

Cadoul trebuie desfăcut în faţa musafirului? 

De regulă da, pentru a ne putea exprima bucuria sau încântarea. 
Lucrurile se complică atunci când sosesc dintr-o dată mai mulți musafiri, 
cu diferite cutii. a 

Cadoul poate fi însoțit de flori? | 

Desigur, iar când e vorba de femei/fete, este (aproape) indispensabil. 

În loc de cadou pot oferi o sumă de bani? 

Nu. E de prost gust. Doar în familie, bunicii 
aşa ceva când e vorba de nepoții sau de fii lor. 

Părinţii elevilor pot face cadouri învăţătorilor şi profesorilor? 

Să facem diferenţa între „cadou!” oferit de părintele unui elev pasibil 
de corijență sau pentru a primi note mari şi cel oferit la sfârşitul unui ciclu 
de învățământ sau cu ocazia zilei de 8 Martie. Cele mai convenabile sunt 
cadourile venite din partea colectivului clasei. 

Dacă te-ai certat şi te-ai despărțit de cel care ţi-a fost prieten(ă), 
cadourile trebuie înapoiate? 

Mi se pare cu totul inacceptabil gestul de a pretinde înapoierea unor 
cadouri, fie ele şi foarte scumpe. Putem însă să le acceptăm dacă 
returnarea lor se face de comun acord (de exemplu, un inel de logodnă). 

În ce alte situaţii se poate refuza un cadou? Este o situaţie foarte 
delicată şi aș vrea să ştiu cum să procedez. 

O greşeală gravă nu se poate repara printr-un cadou (de exemplu, 
o iubire trădată). Ori de câte ori cadoul este deturnat de la sensul său 
generos, delicat şi dezinteresat, el nu mai poate fi numit ca atare ci şpagă 

sau mită, în consecință, poate fi refuzat. 


ide cu flori, mai ales dacă e vorba de relaţii | 


sau părinții pot să facă 


Reflectează, te rog! 


i O tânără forumistă spune ce crede ea despre cadouri şi arta seducţiei: 
„Îmi place să mi se facă cadouri. Dar mai presus de toate să mă sur- 
prindă, să-mi creeze sentimentul că îi sunt prezentă mereu în minte. Cred 
că unele chestii țin de femeie. Iar plăcerea asta de a te trezi că îți aduce 
flori, că îți cumpără o eşarfă, că îţi aduce trei variante de cremă de față 
(ca să alegi), dar toate sunt pentru ten gras, că îți cumpără cerceii pe care 
tu i-ai dărui de fapt mătuşii tale, toate astea îmi spun că mă ştie, că îmi 
iubeşte feminitatea, că l-am învăţat să fie al meu, că sunt fata lui pre- 
ferată... Şi îmi place să fie caraghios, să nu se priceapă de cele mai multe 
ori (exceptând cărțile), dar să-mi aducă mereu ceva, chiar şi păpădii. ” 
(www.radiodada.ro) | 

O alta afirmă: „Reproşez băieților că nu ştiu să demonstreze 
persoanei de lângă ei că o iubesc... au o concepție greşită cum că o 
bijuterie sau ceva de valoare e ceea ce vrem ca să ne facă fericite... gestul 
simbolic e cel care atinge... de exemplu, cel mai frumos cadou pe care 
l-am primit de la iubitul meu a fost un CD făcut de el cu un concert sade... 
i loved it” (www.radiodada.ro) 


4. DANSUL 


NORME OBIȘNUITE 
ȘI (APROAPE) IMPERATIVE 


* Invitaţia la dans cere o atitudine respectuoasă: 
cuvinte potrivite („Ími acorzi dansul acesta 
(următor)? ”, „Imi permiteți să vă invit la dans? ”, 
„Vrei să dansezi? ”) o uşoară înclinare a trunchiului, 
haina închisă, privirea în ochii celei invitate, ges- 
turi protectoare). Invitaţia pe care o fac unii stând 
pe scaun, prin gesturi şi cuvinte repezite sau prea ' 
amicale (,, Hai să dansăm! ”) — deoarece, spun ei, între cei care se cunosc 
foarte bine nu mai e cazul de formalităţi —, nu poate însemna purtare cavalerească. 


îles oi note 


e Sărutul mâinii înainte sau/şi după dans nu este obligatoriu. În disco- 
tecă pare chiar inadecvat. | o 

e După ce dansul s-a terminat, bărbatul/băiatul îşi conduce partenera 
la locul ei şi îi mulţumeşte. Ca fată/femeie nu este potrivit să spui, pe la 
jumătatea drumului: „Mulţumesc, de aici încolo mă descurc singură. 

+ De comun acord, dansul se poate întrerupe în timpul desfăşurării lui. 

e Femeia/fata nu trebuie să refuze invitaţia la dans decât dacă a 
promis deja dansul respectiv altui bărbat („,„ Mulţumesc, dar am fost deja 
invitată. Poate dansul următor... ”), nu dansează deloc (se mai întâmplă!), 
este obosită (, Mulţumesc, dar aş vrea să mă odihnesc un pic. Poţi/puteți 
reveni? ”) sau are o indispoziție şi speră să-i treacă. Sunt şi situații spe- 
ciale în care refuzul se impune de la sine: cel care invită este sub influența 
alcoolului, condiţiile de dans au devenit improprii pentru dans (este prea 
întuneric, spaţiu insuficient pentru dans etc.) ş. a. 

e Bărbatul/băiatul care şi-a luat obligaţia de a-şi însoți partenera la o 
reuniune dansantă, o va conduce obligatoriu înapoi, acasă, la terminare. 

o Într-un grup: a. fiecare bărbat/băiat trebuie să danseze cel puțin 
odată cu fiecare femeie/fată (dacă grupul nu este foarte numeros), bineîn- 
teles, după ce a dansat, înainte de toate, cu partenera sa; 

b. dacă partenera ta este invitată la dans de un coleg, se cuvine să 
dansezi şi tu cu partenera acestuia; | | 

c. chiar dacă ai venit cu iubita/iubitul, asta nu înseamnă că trebuie 
să dansezi toată seara cu ea/el şi să-i faci scene de gelozie dacă a dansat 
(prea mult) cu alți membri ai grupului. 

e Nu se dansează cu nasturii de la cămașă sau de la haină descheiați 
mai mult decât trebuie. 

* Dacă în timpul dansului se produce vreo atingere mai pronunțată sau 
chiar vreo ciocnire neintenţionată, bărbatul va cere scuze celuilalt cuplu. 

e O regulă imperativă: Mai bine nu dansați dacă nu sunteți într-o formă 
maximă de curăţenie corporală (este valabil atât pentru fete, cât şi pentru băieți), 

e Mişcările dizgrațioase, prea intime sau pătimaşe, ca şi exhibiționis- 
mul, fac impresie (foarte) proastă; nu fă paradă cu „talentul” tău, chiar 
dacă este autentic şi stârneşte aplauze. 

+ Acordă atenţie partenerului/partenerei de dans. Nu da impresia 
că dansezi din obligaţie. Iar dacă eşti timid(ă) fă efortul de a te comporta 
mulțumitor. 


| 


e Nu fluiera, nu conversa cu alţii în ring, nu fredona melodia dan- 
sului, nu privi cu ochii ieşiţi din orbite la vreo pereche sau la vreun 
participant la dans. 

e A abandona partenerul/partenera pe ring este o impoliteţe de neiertat. 

e Nu este indicat (uneori se consideră chiar o greşeală) să inviţi la 
dans persoane aflate la alte mese (mai ales la restaurant!). Poate în situații 
speciale: când vă cunoaşteţi foarte bine, când ai/a rămas singur(ă) la masă 
(de nedorit!) etc. Dacă totuşi vrei să dansezi cu o fată necunoscută şi singură, 
te apropii şi îi ceri permisiunea, cu un zâmbet cât mai plăcut. Dacă este 
aglomeratie, mergi înaintea ei către ring (fără s-o ţii de mână, poate nu-i 
place!). Înainte de a ajunge pe ring sau chiar pe ring, se cade ca cei doi să 
se prezinte scurt (mai întâi băiatul/bărbatul). 

e Dacă invitaţia la dans îţi este refuzată, nu face mare caz. Dacă 
respecţi bunele maniere, nu ai niciun motiv să te simţi nici vinovat, nici 
furios. Spui doar: „Vă rog să mă scuzaţi/Te rog să mă scuzi ” şi te retragi 
(chiar dacă ai o nemulțumire în suflet). 

e Este incalificabil pentru un bărbat/băiat să danseze cu capul aco- 
perit, cu ţigara în gură, cu paharul sau cu sticla de băutură în mână (cu sau 
fără chiuituri!). 

e Discoteca prost organizată poate distruge plăcerea unui dans 


adevărat (prea mulţi decibeli, jocuri obositoare de lumini, fum de ţigară, 
urlete, agitație euforică etc.). 


CUM SĂ PROCEDEZ? 


Întrebare: Eu fac eforturi disperate ca partenera mea de dans să 
se simtă în centrul atenţiei, dar nu primesc niciun semn că aș fi „bine 
primit”. Continui? | 

Răspuns: Dacă atitudinea partenerei arată un dezinteres evident faţă 
de tine, te poţi declara jignit, aşadar nu mai ai decât obligaţia de a duce 
dansul până la capăt şi de a-ţi conduce partenera la locul său. E posibil ca | 
„vina” să-ţi aparţină şi ţie (eşti plicticos sau insistent, foloseşti insinuări 


nelalocul lor sau pur şi simplu ai forțat partenera să accepte dansul 


respectiv). 


Fetele/femeile pot invita băieţi/bărbaţi la dans? 

Nu. Foarte rar, în cazul unor comenzi speciale (damen — tangou, damen — 
vals) sau când fata/femeia vrea să încurajeze la dans băieţii prea timizi (mai 
ales când se dansează în grup). O asemenea invitaţie nu se refuză. 

Nu ştiu să dansez prea bine, dar circumstanţele îmi cer să dansez 
cu o fată expertă în mişcări de dans, aproape o vedetă. Pot s-o refuz 
sau să mă abţin de la a o invita? 

Niciuna, nici alta. Ai putea, cel mult, s-o faci atentă că nu eşti chiar un 
as al ringului şi ea va înţelege. Apropo: dansul se învaţă, nu te naşti cu el 
în sânge, aşa că străduieşte-te să înveţi cât mai mult, încă de la o vârstă 
fragedă, mai întâi sub îndrumarea celor pricepuţi (părinţi, fraţi, amici), 
apoi exersând în diverse împrejurări. 

După terminarea dansului, tânărul poate reînnoi invitaţia pentru 
dansul imediat următor? 

Da, însă dacă partenera ezită, nu e cazul să insişti şi nu repeta invitația 
la nesfârşit. Uneori, a forța nota presupune o lipsă gravă de tact. 

Stiu că nu-i indicat să dansăm cu haina descheiată, dar dansul 
este extrem de dinamic şi haina e cam strâmtă. 

Cred că în asemenea situații excepția confirmă regula. 

Prima dată invitaţia mea la dans mi-a fost refuzată. Pot să mai 
încerc o dată? 

Desigur, dar numai după o studiere atentă şi discretă a „terenului”. 
Ori nu eşti agreat — şi atunci ar fi bine să te evaluezi mai bine —, ori nu ai 
ştiut să alegi momentul potrivit. Un refuz ostentativ şi nepoliticos, fără 
explicații, indispune şi arată grave lipsuri în manierele fetei/femeii. Ca să 
nu mai vorbim despre situaţia în care, imediat ce te-a refuzat, acceptă invi- 
tația făcută de alt băiat/bărbat. 

Vreau să dansez cu soţia unui bărbat de la masa mea. Trebuie să 
cer permisiunea acestuia? 

Obligatoriu. După primirea acceptului, adresezi invitaţia doamnei. 
Trebuie să observi şi dacă soţul nu rămâne singur după eventuala acceptare 
a invitaţiei tale; această situaţie poate fi un motiv pentru a fi refuzat.) Dacă 
bărbatul îți este bun prieten, lucrurile se (mai) schimbă. Când fata/doamna 


“a venit la dans cu un partener (frate, prieten), solicitarea permisiunii de la 


acesta devine facultativă, totuşi e indicat să priveşti totodată şi către înso- 
titor, înțelegându-se că aştepţi şi de la el o aprobare tacită. 

În timpul dansului se poate discuta cu partenera(ul) de dans? 

Nu este interzis, dar nu uita că eşti pe ring pentru a dansa, aşa că 
bucură-te din plin de ocazia pe care o ai. 

Știu că nu-i politicos să întrerup dansul, dar partenerul meu s-a 
dedat, în ciuda nemulțumirii mele declarate, la mișcări dezarticulate şi 
la gesturi lascive. L-am părăsit în mijlocul ringului. Am procedat corect? 

Sunt convins că ai făcut bine. Băiatului/bărbatului care depăşeşte li- 
mitele decenţei şi care nu respectă partenera de dans, merită să i se dea o 
lecţie de bună purtare. Există însă şi situaţii în care dansul modern ne 
obligă să executăm mişcări mai curajoase. Dacă nu eşti prea talentat(ă) la 
capitolul acesta, e preferabil să te mişti mai lent, cu (oarecare) prudență. 
Riscul de a deveni penibili sau de a stârni râsul condescendent al celor din 
jur poate fi înlăturat prin autocontrol. Ca regulă generală, trebuie să fim 
mereu atenţi în mai multe direcţii şi să ne adaptăm rapid şi cât mai bine 
situațiilor ivite: la partenerul de dans, la tipul de dans, la genul de petrecere 
şi la ceilalți invitaţi etc. | 

Mi-a plăcut băiatul care m-a invitat şi aş vrea să-l cunosc mai 
bine. Aş putea să-l prezint prietenilor mei? 

Da, mai ales dacă nu ai „obligaţii”. Ar fi de preferat ca noua relaţie să se 
consolideze în alte împrejurări. Nici băiatul nu trebuie să forțeze lucrurile 
(alăturându-se neinvitat grupului din care face parte fata), chiar dacă sunt 
semne evidente că este agreat şi acceptat. 

Am observat prezenţa a două fete care au venit împreună la dans. 
Cum aș putea s-o invit pe una dintre ele la dans, fără ca cealaltă, 
rămânând singură, să fie pusă într-o situaţie neplăcută? 

Nu prea văd cum, cu excepţia situaţiei în care cele două fete sunt 
invitate la dans simultan, de către doi pretendenți. Trebuie totuşi să spunem 
că fetele şi-au asumat de la bun început riscul de a fi puse în această 
situație, nu prea dorită, prin urmare n-ar trebui să-ți faci prea multe griji. 

M-am apropiat de fata pe care vreau s-o invit la dans şi, în ciuda 
evidentei atitudini prietenoase față de mine, însoţitorul ei nu răspunde 
afirmativ cererii mele politicoase. Ce-i de făcut? 


S 


Cu toate că nu vei fi prea încântat, trebuie să te supui acestei convenții 
şi să te retragi, cerându-ţi scuze. Nu încerca să revii cu o nouă solicitare, 
în acelaşi context. Rezultatul este imprevizibil. 


5. ÎNTÂLNIREA DE DRAGOSTE, 
IUBIREA ȘI ... BUNELE MANIERE 


important, totuşi, să ne referim, măcar în treacăt, 
la „substratul” determinant al întâlnirilor de acest gen. 

ca emoțiile năvalnice şi pornirile instinctuale să vă întunece rațiunea. 
ȘI nici nu vă grăbiţi să proclamați drept iubire profundă un sentiment de 
admiraţie pentru un om pe care îl socotiți pe moment „interesant”. Cu un 
dram de prudență, necesară pentru a stabili suficiente „compatibilităţi” 
între voi doi (de gânduri, aspirații, prețuire a unor valori comune, 
respect), multe urmări neplăcute, unele dezastruoase, vor putea fi evitate. 
E vorba de acele situaţii când fata sau băiatul, din inocență — să-i spunem 


„Credulitate”? —, din graba de a trăi o experienţă la care se gândeşte de 
! mult sau pur şi simplu pentru a nu mai fi ţinta ironiei unor colegi mai 


avansați, își „pierde capul” cu o regretabilă uşurinţă. 


i a 

NORME OBIȘNUITE 
ȘI (APROAPE) IMPERATIVE 


e Întâlnirile vă ajută să petreceţi plăcut timpul liber, să vă cunoaşteţi 
reciproc, să vă „descărcaţi sufletul”, să faceţi primii paşi în „arta amo- 
rului”. Unii colegi se laudă cu întâlnirile lor, pe când tu nu ai „la activ” 
niciuna. E un motiv de nemulțumire, ba chiar deznădejde, nu-i aşa? 
Lăsând gluma deoparte, nu dispera! Întâlnirea este un lucru serios, nu un 
motiv de întrecere între voi. Doar n-ai vrea ca începutul întâlnirilor să se 


Deşi nu ţine de sfera bunelor maniere, este 


E absolut natural ca indivizi de sex diferit, aflați la 

vârsta maturității, să manifeste atracţie unul faţă de | 
| celălalt. Dar, pe când atracţia sexuală e explicabilă | 
biologic, iubirea este motivabilă în plan uman şi social. Nu lăsaţi aşadar | 


mii 


dea prin start comun sau să se declare periodic un anumit sezon al lor! Ai 
răbdare, fă-te remarcat(ă) şi e imposibil să nu vină şi clipa mult aşteptată. 
e Oricare întâlnire se pregăteşte cu (mare) grijă: locul şi momentul 
întâlnirii, cât şi cum va decurge, vestimentația şi alte aspecte exterioare 
etc., toate cu scopul de a face o impresie cât mai bună partenerului ales. 
Prima întâlnire n-ar trebui să fie, cel puţin la vârsta voastră, prea „compli- 
cată”, deoarece grija pentru derularea ei perfectă vă poate îndepărta de la 
scopul principal: cunoaşterea reciprocă. Un amănunt nu chiar lipsit de im- 
portanță: astăzi nu mai este deplasat, ca altădată, ca fata să lanseze o 
invitație pentru întâlnire. îi 
e Refuzul unei invitaţii se produce în mai multe situaţii: când invitația 
este imprecisă sau s-a făcut în pripă (,, Mulţumesc, dar în seara asta nu e 
posibil. Sper să mă inviti cu altă ocazie, când am mai mult timp = J; când 
părinții nu sunt de acord, caz în care trebuie să-i spui direct motivul („Îmi 
pare rău, dar părinţii mei nu-mi permit... "când pur şi simplu nu doresti 
să ieşi cu persoana în cauză (,, Mulţumesc, dar mi-am propus altceva”). 
Cel care face propunerea şi este refuzat mai poate încerca o dată, dar 
trebuie să fie foarte atent, deoarece, dacă este refuzat din nou, poate fi şi 
ultima oară. Când inițiatorul este o fată, insistența ei neîndeplinită poate 
însemna o gravă lezare a amorului propriu. Prudenţa înseamnă a încerca să 
tatonezi terenul, pentru a afla dacă locul la care aspiri nu este cumva 
ocupat sau, dimpotrivă, pentru a constata (prin semne indubitabile) dacă 
receptivitatea persoanei invitate n-a crescut cumva între timp. In situaţia în 
care părinții sunt singurul obstacol între voi doi, încercaţi următoarea 
metodă: unul dintre voi poate fi prezentat părinților celuilalt, ceea ce poate 
fi un bun prilej de a-i convinge de seriozitatea şi firescul prieteniei voastre. 
e Băiatul are rolul determinant în propunerea şi organizarea detaliilor, 
încercând să ţină seama de „felul de a fi” şi de opţiunile partenerei sale. 
e În această fază de început, când doriţi să vă cunoaşteţi mai bine, nu 
sunt recomandabile vizitele la rude, participarea la vreun meci sau la orice 
eveniment social care v-ar îndepărta (prea mult) de obiectivul vostru. 
e În ceea ce priveşte conversațiile dintre voi, e greu de dat sfaturi, 
totuşi e recomandabil să alternezi subiectele, într-o tonalitate predominant 
veselă şi optimistă, să eviţi subiectele „savante” (menite doar să facă im- 
presie), bârfele, „gargara” (adică „naraţiunile” insipide legate de banalele 
evenimente ale vieţii curente) şi bancurile spuse de-a valma şi fără oprire. 


e Pe lângă seriozitatea cu care trebuie să priveşti orice legătură de 
prietenie/iubire — fără de care nici n-am aborda un asemenea subiect —, ar 
fi bine să te păstrezi, pe cât posibil, în limitele unui romantism bine tem- 
perat (fără scrisori înlăcrimate, fără (prea multe) inimioare, diminutive şi 
poezioare, fără promisiuni măreţe şi altele de acelaşi fel). | 

e Un autentic sentiment de iubire nu este de conceput fără discreție. 
Eu aş socoti discreţia ca un test de seriozitate în dragoste. Ea presupune 
implicit grija elementară a omului civilizat de a nu-şi stânjeni semenii. Şi încă 
ceva. Omul manierat (bine-crescut) se vede şi prin decenţa cu care tratează 
o iubire eşuată (fără puseuri de „ură”, fără să se laude cu „performanţele” 
sale de amorez, fără dezvăluirea unor aspecte intime din trecuta legătură). 

e În numele unei false viziuni despre viaţa modernă, unii tineri şi ti- 
nere confundă libertatea de gândire şi de mişcare cu libertinajul: coche- 
tează nepermis de mult cu alții/altele, se sărută şi se giugiulesc în spațiile 
publice, transformă intimitatea în demonstraţii de „elocinţă” senzuală şi 
verbal-trivială, fac „mişto” de cei care obişnuiesc să ofere iubitei un buchet 
de flori sau cadouri, poartă rochiţe prea scurte şi cu decolteu mai mult 
decât generos etc. Dacă vă tentează un asemenea stil de viață sentimentală, 
să ştiţi că la capătul drumului nu vă poate aştepta decât eşecul. 

e Certurile şi scenele mai mult sau mai puţin violente de gelozie nu 
prea fac casă bună cu bunele maniere. lar când aceste scene îl dezvăluie pe 
bădăranul ascuns până atunci sub o pojghiţă de politeţe, nu-ţi mai rămâne 
decât să tragi concluziile cuvenite. 

e Sentimentele de iubire împărtăşite nu înseamnă renunţarea sau 
abordarea mai lejeră a normelor de politețe. Dimpotrivă, politeţea accen- 
tuează gingăşia iubirii şi cel care o practică trece cu brio examenul politeţei 
autentice, asumate conştient şi integral. 

e Aş mai adăuga ceva: păstrează-ţi demnitatea. Nu tolera la nesfârşit 
partenerului tău manifestări care demonstrează cu prisosinţă că nu ţine 
la tine, ba că este şi prost-crescut (de exemplu, vine ameţit de băutură la 
întâlniri, este uşuratic(ă), se complace în tovărăşii dubioase, dar tu le 
accepți doar pentru a fi împreună cu el/ea; este posesiv, dorind să-i faci 
toate poftele şi să nu-i ieşi din cuvânt; te părăseşte, dar tu îl rogi în 
genunchi să n-o facă etc.). În cazul în care despărţirea este iminentă, 
o discuţie scurtă şi curajoasă, față în față (nu la telefon sau pe altă cale 
indirectă) este cea mai indicată. 


CUM SĂ PROCEDEZ? 


Întrebare: Câte întâlniri sunt necesare pentru a accepta sau 
„fura” primul sărut? 

Răspuns: La o asemenea întrebare — legitimă (şi nu numai pentru 
„începători”) —, putem să spunem doar că totul va veni de la sine, în 
momentul în care cei doi vor simţi că a sosit momentul în care şi unul, şi 
celălalt vor dori să se întâmple acest „eveniment”. 


Prietenul meu este extrem de timid. L-am îndrăgit şi îl respect, dar 
aş vrea să „avansăm” în relaţia noastră, însă nu pot să fac eu primul 
pas mai departe. Nu mi-ar sta bine, ca fată, în plus, prietenul meu ar 
putea crede că am „experienţă” şi s-ar putea supăra. Se poate face ceva? 

Câtă vreme nu ai ce să-ți reproşezi în conduita pe care ai avut-o, 
nu văd de ce ţi-ai face atâtea gânduri. Puţină îndrăzneală din partea ta 
(o strângere de mână prelungită, o aranjare a unei şuviţe de păr, chipurile 
rebele, un sărut rapid la despărţire, o sugestie bine formulată pot să pro- 
ducă efectul dorit de tine. 

Sunt la a treia întâlnire cu prietenul meu şi de fiecare dată a întâr- 
ziat. E drept, s-a scuzat de fiecare dată, dar mie mi-a făcut o impresie 
nefavorabilă. Ce să fac dacă întârzierile se repetă? Să-l mai aştept? 

Nu, categoric nu. Lecţia îi va prinde bine şi, dacă ţine la tine, îşi va 
revizui urgent comportamentul. 

Îmi place de el/ea, dar nu mă împac deloc cu ţinuta şi cu manie- 
rele pe care le are. Se pot corecta? 

Probabil că da, însă lucrurile acestea cer tact şi timp. Propria ta 
comportare poate cântări greu în această ecuaţie. Inteligența şi dorinţa de 
schimbare a partenerului tău vor completa restul. 

Îndrăgostiţii pot să se sărute pe stradă? 

Categoric nu! Sărutul este un act de mare intimitate, în plus, nu 
trebuie să ne expunem ironiilor, bârfelor sau curiozităţii celorlalți. Iar teri- 
bilismele sunt apanajul naivilor şi sunt jenante. 


Am acceptat o primă întâlnire, dar s-a dovedit un fiasco. E cazul 


să mai accept o altă întâlnire? Pot să-i spun ce nu mi-a plăcut? 

Mai întâi gândeşte-te dacă găseşti ceva care să-ţi placă la partenerul 
tău şi dacă instinctul îți spune să continui (dacă te simţi atrasă). Analizează 
apoi atent şi obiectiv succesiunea „evenimentelor” şi comportarea priete- 
nului tău (dar şi pe a ta), pentru a afla cu cât mai multă precizie motivele 
insatisfacţiei tale. Vei putea găsi, astfel, mai uşor răspunsul pro sau contra 
la întrebarea ta. Dacă nu găseşti răspunsuri convingătoare înseamnă că 
poți să-i mai acorzi o şansă, ca să te lămureşti. Cu această ocazie, vei putea 
să evidenţiezi, cu delicateţea necesară (te simţi în stare?), ceea ce n-a mers 
prea bine prima oară. Ar fi bine să punctezi mai ales ceea ce ține de factorii 
„exteriori” (vreme, muzică ş. a.), ca să-i menajezi sensibilitatea. Dacă-i de 
înțeles, va înţelege. 

Cum trebuie să procedez în situaţia în care „fostul/fosta” nu 
acceptă în ruptul capului despărțirea devenită inevitabilă pentru mine? 

O hotărâre definitivă trebuie să rămână definitivă, fără reveniri, spe- 
ranţe, sentimente de milă, lacrimi sau elemente de compromis. Dacă nu 
reuşeşti să „scapi”, ai putea să încerci mai multe variante: propune, pentru 


început, o pauză în relaţia voastră, roagă-ţi un prieten să te susţină în 


demersul tău, simulează o altă relaţie, apelează (eventual) la părinţii per- 
soanei în cauză, părăseşte pentru un timp localitatea (şcoala) etc. Pe de altă 
parte, dacă tu însuţi/însăți eşti părăsit(ă) şi suferi: nu-ţi face iluzii de 
împăcare; alungă-ţi din gânduri omul de care tocmai te-ai despărțit şi toate 
amintirile comune (nu-i uşor, dar trebuie să încerci), lansează-te în preo- 
cupări care să-ţi distragă atenţia; confesează-te, dar numai în faţa celor în 
care ai deplină încredere. 

La început mi-a plăcut mult de Laura. Cu timpul, pasiunea mea 
pentru ea a scăzut. Cum aş putea să mă despart de ea fără să-i rănesc 
sentimentele? 

lată o întrebare într-adevăr grea! Deziluziile sunt greu de suportat şi 
lasă uneori răni adânci, greu de vindecat. De aici ne dăm seama de respon- 
sabilitatea celor care se implică într-o relaţie sentimentală. Din păcate, cu 
toată pasiunea năvalnică şi tulburătoare, marea şi unica iubire din adoles- 
cenţă rareori ajunge la căsătorie, iar căsătoriile timpurii se soldează deseori 
cu eşec. Nu vrem să spunem decât că orice relaţie serioasă ar trebui să 
includă şi componenta luciditate, ceea ce înseamnă să te gândeşti tot timpul 


- la oportunităţi şi repercusiuni: E momentul?, Sunt pregătit?, Cât investesc?, 


Unde să mă opresc?, Ce mă aşteaptă? Ia în serios şi părerea părinţilor tăi. 
Nu te răzvrăti împotriva lor. Au fost şi ei tineri odată şi cunosc mai bine 
decât tine „problematica” relaţiei băiat-fată. lar dacă nu sunt de acord cu 
tine, s-ar putea să mai aibă şi ei dreptate. 

Dacă încerc să-i atrag atenţia unui băiat asupra mea prin anumite 
vicleşuguri încalce bunele maniere? Este imoral? | 

Depinde. Între a urma un anumit traseu de jogging (pentru a mări 
şansele unei întâlniri cu respectivul) şi a-l săruta cu înfocare după ce l-ai 
atras în vreun colț de încăpere este o oarecare diferență, nu-i aşa? Dacă 
priveşti din punct de vedere „moral”, ţi-aş recomanda să-i atragi atenția 
printr-un look şi printr-o vestimentaţie care să-ți pună în valoare trăsături le 
„pozitive”, propune-i să faceți ceva nou împreună (o lucrare, să vă înscrieţi 
la un curs de dans etc.), interesează-te pentru a afla preocupările, pasiunile 
(hobby-urile) lui şi încearcă să abordezi şi tu una dintre ele; remarcă-te 
prin reuşite la învățătură sau la sport, invită-l la o petrecere cu ocazia 
aniversării zilei tale de naştere, apelează la o colegă de-a lui pentru a vă 
face cunoştinţă; vezi ce medii frecventează (biserică, bibliotecă, ştrand, 
discotecă etc.) pentru a te abate şi tu pe acolo cu totul întâmplător, inven- 
tează un pretext cât mai plauzibil pentru un prim contact (de pildă, trucul 
clasic: ai „scăpat” o carte) etc. Aceste „investigaţii” preliminare pot să 
ducă la succes, dar ar putea să-ți dezvăluie şi fațete dezagreabile ale 
personalităţii sale (cum ar fi constatarea că este un „cuceritor” notoriu, 
deci un neserios), având drept consecință stoparea sau suspendarea tentati- 
velor tale de apropiere. Abordarea (şi propunerea directă) nu țin de bunele 
maniere — ca să nu mai vorbim de riscul de a-ți rata definitiv şansele, 
printr-o respingere explicită şi deloc măgulitoare pentru tine. In privința 
„metodelor” de cucerire, nimeni nu poate fi un profesor îndeajuns de bun. 
Am citit undeva că cine vrea să învețe dragostea rămâne toată viața un 
simplu școlar. | | 

Aş profita de întrebarea ta pentru a aduce în discuţie şi manierele 
băieților, atunci când încearcă să cunoască şi să curteze o fată. Pentru 
bărbaţi/băieţi este natural să fie curtenitori cu femeile/fetele. Cei mai mulți 
o fac într-un mod nobil, punându-și la bătaie toate calitățile şi atuurile. Nu 
văd însă nimic „nobil” în încercările acelor „băieți de băieți” de a-şi 
„recruta” iubitele pe stradă, aţinându-le calea cu formule ca „Parcă ne-am 


mai cunoscut undeva” sau , Hai să ne cunoaştem mai bine! ”), făcându-le 


propuneri (unele prea îndrăznețe sau de-a dreptul idila în timp ce 
mestecă gumă ori îşi etalează muşchii „magnifici”. | 

În timpul unei petreceri am făcut glume, am dansat şi am făcut 
complimente unui băiat inteligent, plăcut la vedere şi foarte amuzant. 
Ne-am simţit bine cu toţii (eram într-un grup), numai că, la sfârşit, bă- 
iatul de care vă spun mi-a şoptit o propunere scandaloasă. Am rămas 
siderată. Nu i-am dat nicio atenţie și am plecat foarte supărată acasă. 
Cu ce am greşit? Ce motive i-am dat să mă trateze ca pe o uşuratică? 

Ceea ce tu ai considerat că a fost un simplu flirt (adică o formă de 
relaționare care are la bază o simpatie reciprocă şi care se manifestă printr-un 
schimb de complimente şi de amabilități), partenerul tău de moment 
a socotit că este o invitație explicită la o relație amoroasă. Maniera grosieră 
cu care a îndrăznit să-ți facă această propunere nu mai merită discutată, dar 
e posibil ca şi tu, fără să vrei, să-i fi dat „idei” datorită comportamentului 
tău prea sugestiv. Altădată, dacă nu vrei să ajungi într-o situație similară, 
ține seama de câteva reguli: evită să rămâi prea mult singură cu „el” şi 
fereşte-te să te laşi atinsă; nu răspunde avansurilor sale (apropiindu-te prea 


tare de el, stând pe genunchii lui, folosind un ton sexy sau uitându-te 


insistent la el); nu-l lăuda din cale-afară; nu bea mai mult decât trebuie; 
stăvileşte-i avântul, făcându-l să înțeleagă că nu te poți întâlni « cu el; la 
plecare, aranjează cu o prietenă să te însoțească. 

Pot (am dreptul) să iubesc un partener mai în vârstă? Dar pe 
profesorul meu de română? 

Se spune că iubirea e oarbă, pentru că e dificil de controlat. Un răs- 
puns tranşant nu se poate da. Sentimentele trebuie de multe ori temperate, 
chiar înăbuşite pentru totdeauna, atunci când evoluţia lor îți poate aduce 
prejudicii în plan social, moral, familial. Când eşti într-o asemenea situaţie, 
mi se pare normal să te întrebi dacă o astfel de relaţie este „normală”. Dacă 
primul impuls este să spui da, întreabă-te, în continuare, dacă și cât timp 
va ţine şi ce consecințe ar putea avea pentru tine sau pentru celălalt. 

Am doar 16 ani şi am avut deja trei prieteni „buni”. E mult, e 
puţin? 

Întrebarea ta ar putea suna şi altfel: De câte ori poţi iubi în viață? Ideal 
ar fi să putem trăi, intens şi constant, o singură dragoste, pe parcursul 

întregii existențe. Viaţa a demonstrat că nu întotdeauna se întâmplă aşa. 


A avea zeci şi zeci de „iubiţi/iubite” într-o viață înseamnă,. eufemistic 

vorbind, frivolitate, cu toate consecințele ei. Cultivă prieteniile, dar fă 
pasul spre iubire (care presupune sinceritate, dăruire şi credință) după o 
serioasă chibzuinţă. E de dorit să nu ajungi niciodată în faza în care viața 
te va pedepsi pentru greşelile făcute în tinerețe. 

Cum ar trebui să reacţionez dacă îmi surprind prietena(ul) în 
intimitate cu altă persoană? Să mă îndepărtez fără nicio reacție, cu un 
aer de superioritate, evitând orice discuţie? Să încep să țip, cerând 
explicaţii? Să-i insult, ameninţându-i pe cei doi? E 

În condiții normale, surprinderea celor doi nu poate avea pentru tine 
decât o singură urmare: despărțirea. De aceea, un om serios nu poate lua 
în seamă decât prima variantă. 


Reflectează, te rog! 


„Băieților le reproşez în general (nu tuturor) că îşi ascund senti- 
mentele şi fac pe durii. De exemplu, eu, dacă l-aş găsi pe EL (politicos, 
sincer) pe bune că nu l-aş mai lăsa să plece. Din păcate, până acum nu 
am găsit niciun băiat care să mă facă să spun „trebuie să fie al meu”. Nu-mi 
plac băieţii neglijenţi, adică şi ei trebuie să se mai uite în oglindă. Bine, 
nici să stea toată ziua, dar măcar un picuj.... 

Un alt sfat pentru băieţi ar fi să nu se mai laude cu aventurile lor 
sexuale, că pot să le facă rău. Adică, dacă ai fost cu o fată şi ea are acum 
alt prieten şi acesta află, asta poate să le distrugă relaţia. Dacă are ea 
chef să-i spună, bine; dacă nu, e problema ei, poate vrea să nu i se pună 
eticheta. Eu, de exemplu, n-aş minţi, i-aş povesti prietenului meu totul, dar 
prefer să-i spun în felul meu, nu să audă cine ştie ce poveşti. Cam atât, dar 
voi reveni... ” (www.radiodada.ro) 

„Băieților le reproşez că şi-au pierdut manierele... nu ştiu de ce cred 
băieții că dacă sunt nesimţiţi par mai interesanți. Prietenul meu e foarte 
politicos, aşa a fost de la început. E un scump şi mi-ar părea rău dacă 
I-aş pierde. Din fericire, eu l-am găsit pe cel pentru care merită să spun 
„trebuie să fie al meu”. (www.radiodada.ro) 


Din legile lui Murphy: V. ÎN ORAS 


„Un gram de practică valorează cât un kilogram de teorie. ” - 

Sărutul este o modalitate de a apropia doi oameni atât de mult încât 
nu-şi mai văd unul altuia niciun defect. ” | 

„Şansele să întâlneşti un tip arătos se măresc atunci când: 

1. porți ochelari în locul lentilelor de contact; 

2. părul tău e o mizerie; 

3. tocmai te-ai îngrăşat cu două kilograme şi jumătate. f 

„Oamenii care se îndrăgostesc la prima vedere trebuie să meargă la 


oculist. ” | 
„Probabilitatea de a întâlni pe cineva cunoscut creşte atunci când eşti Ținuta civilizată presupune respectarea unor condiţii general valabile: 
cu cineva cu care nu vrei să fii văzut. ” curăţenie corporală, simplitate, comoditate, bun gust, eleganță. 


Deşi pare o obligaţie de la sine înţeleasă, curăţeniei trupului, mai 
ales la vârsta voastră, nu îi este acordată întotdeauna importanța pe care o 
merită. E deosebit de neplăcut să vezi cum frumuseţea fizică şi vigoarea 
vârstei (pre)adolescentine se asociază antagonic cu unghii netăiate, cu 
miros de transpiraţie, cu pantofi neînerijiți sau chiar cu dinți şi mâini 
nespălate. Unul dintre aspectele esenţiale care ţine de curăţenia corpului 
este duşul/baia zilnic(ă) sau de câte ori este nevoie. Oricum, dacă foloseşti 
un deodorant, aplică-l numai pe corpul curat, pentru a împiedica — nu 
pentru a masca! — mirosul de transpiraţie. La vârsta ta, săpunul, şamponul 
şi apa sunt suficiente pentru a asigura curăţenia şi mirosul natural al 
corpului. Tinereţea, prin prospeţimea şi frumuseţea ei, este de-a dreptul 
ultragiată de vreun parfum (ieftin şi greu), fard, ulei/gel de păr sau de mai 
ştiu eu ce creme, fie ele scumpe şi de calitate foarte bună. La vârsta ta e 
normal ca înfăţişarea fizică să te preocupe. Dacă faci un capăt de țară din 
faptul că eşti un pic cam plinuț(ă) sau slăbuţ(ă), că linia nasului nu este cea 
ideală sau că eşti prea mic(ă)/înalt(ă), preocuparea obsesivă poate duce la 
izolare şi la pierderea respectului de sine. Nu te lăsa „modelat(ă)” de alții, 
luându-te exclusiv după revistele de modă, manechinele de la televizor sau 
după gusturile prietenilor. Fă îmbunătăţiri acolo unde se poate, (culori, tip 
de coafură etc.), iar unde nu e posibil, lasă timpul să-şi spună cuvântul. 


iile, * 


1. TINUTA NOASTRĂ 


NORME OBIȘNUITE 
ȘI (APROAPE) IMPERATIVE 


1. 1. Consideraţii generale 


Corpul trebuie să aibă o poziție cât mai naturală, dreaptă, dar 
nu rigidă, iar gesticulația trebuie supravegheată permanent. Nu „bălăbăni” 
mâinile pe lângă trup şi nici nu merge „voiniceşte”, ca şi cum te-ai pregăti 
de o trântă cu un duşman imaginar. Fetele trebuie să manifeste atenție 


sporită la poziţia picioarelor şi, în general, la mişcările corpului. 


(vezi şi D. 2. 2.2) 

Mimica (expresia feţei) înseamnă şi ea foarte mult în societate. Face 
impresie proastă mimica slugarnică, obraznică, veşnic râzătoare sau indi- 
ferentă. Cultivă expresivitatea senină, izvorâtă din respect, bună dispoziţie 
şi calm. 

Bunul-gust se referă la: a evita excentricităţile şi ipostazele fistichii, 
materialul de proastă calitate şi/sau rău lucrat, imitațiile, excesul de machiaj 
şi de ornamente; a ţine seama de particularitățile corpului şi de trăsăturile 
chipului tău; asortarea (coloristică) a pieselor vestimentare şi a încălță- 
mintei; un mod armonios de a-ţi construi look-ul, ţinând seama de exigen- 
tele modei, în acord cu persoana (şi personalitatea) ta. Presupune inteli- 
genţă, informare şi cultură. 

Moda (adică preferințele sau gusturile care se manifestă la un 
moment dat în societate) nu poate fi neglijată, cu atât mai mult repudiată. 
Lumea ar fi extrem de cenuşie şi de plicticoasă dacă nu ne-am schimba din 
când în când. A fi elegant nu înseamnă a fi (neapărat) la modă (vezi mai jos). 
Înainte de a te lăsa influenţat(ă) de tendinţele modei, ţine seama la ce şi 
cum îţi vine ţie bine! 

Eleganţa în sine nu valorează prea mult (nu-ţi conferă distincție) dacă 
nu se asociază cu bunele maniere şi, mai ales, cu trăsături superioare de 
caracter. 

Părul se aranjează ținând seama în principal de configuraţia feţei, 
desimea, culoarea şi lungimea părului. Nu experimenta variante noi de 
tunsori până nu ai prefigurat efectele, studiindu-ți fizionomia în oglindă, 
consultând reviste de modă şi persoane cunoscătoare. Altfel, rişti să arăţi 
ca o paiaţă sau să sperii lumea. Este valabil atât pentru fete, cât şi pentru 
băieți. Obişnuieşte-te să-ţi razi părul de pe față (în cazul băieților) şi de 
sub braţ, în mod regulat. În alte zone, scurtează-l sau epilează-l fără 
rezerve. Mătreaţa căzută pe guler arată oribil, ia măsuri pentru a scăpa 
urgent de ea. 


lată câteva aspecte (din cele întâlnite mai des) care agresează 
bunul-gust şi simțul decenţei. La fete: unghiile prea lungi şi/sau cu oja 
cojită, hainele prea strânse pe formele trupului şi decolteul larg, machiajul 
strident, mirosul puternic de parfum (mai ales dacă este de calitate proastă 
şi amestecat cu miros de transpiraţie); fire fugite la ciorapi. La băieţi: 
etalarea ostentativă a muşchilor, cu tricouri mulate pe corp; părul silit să 
stea „arici”; parfumul (care n-are, de fapt, ce căuta la băieți!). Şi la băieţi, 
şi la fete: unghiile netăiate, cu negru sub ele (respingător!); mirosul 
neplăcut al gurii şi al trupului transpirat; urechile murdare (!); încălțările 
(excesiv) de uzate; blugii prevăzuţi cu găuri zdrenţuite. 

Despre ţigară prefer să păstrez tăcerea (şi aici, şi în altă parte), pentru 
că totul, începând de la gestul aprinderii și până la mirosul gurii, 
distonează cu bunele maniere — oricâte fiţe sau gesturi „rafinate” ar 
„comite” practicanţii acestui sport al mâinii şi al buzelor. 


1. 2. Îmbrăcămintea 


za asiaa arinaa ao 


A te îmbrăca bine înseamnă a respecta N 
mai multe „legi”, dintre care amintim: legea | 
decenţei, legea bunului-gust, a culorilor, a (cali- | 
tății) materialului, a funcţionalităţi, a orei, a ano- | 
timpurilor, a curăţeniei, a împrejurărilor, a vârs- | 
tei, a personalizării. Ele presupun, totodată, 
îngrijire permanentă: călcare, coasere, periere, | 

păstrare (în ordine, pe categorii, în spaţii aerisite), înlăturarea petelor. 
| Eleganţa aduce în plus rafinament şi distincţie, prin cunoaştere şi | 
| interiorizare, prin particularizare şi discreţie. E adevărat că nu hainele 
| ne fac mai deştepţi sau mai proşti, mai buni sau mai creştini, dar nu 


| putem nega faptul că ele spun ceva despre personalitatea noastră, 


| despre ceea ce există în interiorul nostru. 


? ODNEHA OIOI KES NONN ANIRAA ASEAS IOANA NEA ORAR AVAS OOSARSSAANAOO N AAASAOEAN 


e Nu-ţi umfla buzunarele cu nimicuri sau cu obiecte ce nu-ți sunt utile 
pe moment. Şi nu ține mâinile în ele! 

° E preferabil să porți haina încheiată la (unii) nasturi. Când te aşezi, 
poți s-o deschei. 


+ Cămaşa rămâne „componenta eternă a confortului şi farmecului 


personal.” Pentru că „se vede” şi pentru că este piesa numărul unu pentru 
bărbaţi/băieţi, o cămaşă trebuie să fie curată şi bine călcată. În consecinţă, 
schimb-o zilnic (sau cel mult la două zile, în situaţia în care n-ai purtat-o 
prea mult în prima zi şi nu ai transpirat). N-o lăsa pe tine mai mult decât 
trebuie, spunându-ţi că e de culoare închisă şi nu se cunoaşte. Valabil şi 
pentru lenjeria de corp. E 

e Maioul e în pierdere de teren. Unii spun că protejează împotriva 
transpiraţiei. Părerea mea este că, de fapt, transpiri acum în două piese, 
nu numai în cămașă. Alţii zic că, purtându-l, cămaşa stă mai bine. Cămaşa 
stă bine în primul rând datorită materialului de bună calitate, când e bine 
călcată şi când ţi se potriveşte. Altădată poate ţinea de cald, dar astăzi... 
Dacă îl (mai) porţi, fă tot posibilui să nu se vadă prin cămaşă! 

* Nu este-nimic mai dizgraţios, chiar respingător, decât mirosul ciora- 
pilor neschimbaţi la timp (pe cât posibil, zilnic). Evită ciorapii din fibre 
sintetice. Nu e rău deloc să te obişnuieşti să-ţi speli singur batista şi ciorapii 
(nu la un loc!), începând chiar de la vârsta claselor primare. 


ə 


ə Poartă-te curat în orice loc şi împrejurare, nu numai când ieşi în 


lume. 
* “Ține seama de sănătatea, dar şi de confortul corpului tău: foloseşte 


culori deschise vara, evită materialele din fibre sintetice (mai ales când 
este cald), asigură lejeritate hainelor, lenjeriei şi încălțărilor (să nu te 
strângă!), ține seama de temperatura exterioară etc. Atenţie: comoditatea 
prea mult căutată ucide eleganța. Un exemplu „clasic” îl reprezintă blugii. 

+ Atenţie la numărul pe care îl porți la cămăși, haine, încălțăminte 
ete. Numerele mai mari purtate de unii băieţi, fie pentru că „aşa fac şi 
alţii”, fie că vor să pară mai voinici, nu provoacă o atât de bună impresie 
pe cât ai crede. 

+ Nu amesteca piesele vestimentare scumpe şi/sau de bun gust cu 
altele ieftine, demodate şi/sau de prost gust. 

e De reținut un adevăr care, deşi nu este absolut, îşi păstrează 
categoric valabilitatea: „Niciodată mai mult de trei culori deodată. 
(Edmonde Charles-Roux) 

© În interiorul casei tale adoptă altă ținută vestimentară decât în afara 
ei. Şi aici ar fi de reţinut câteva reguli (deprinderi): poartă haine uşoare; 
foloseşte papuci de cameră; când ai de făcut treburi „murdare”, îmbracă 


haine potrivite pentru acest scop (inclusiv mănuşi, dacă e cazul); în bucă- 
tărie: capot scurt sau pantaloni comozi, bluză de bumbac, păr strâns. De 
reţinut: capotul se foloseşte numai în casă, iar pijamaua numai la culcare! 

e Câteva sfaturi pentru fete: la tenul foarte deschis nu se poartă 
galben sau verde (decât dacă vrei ca paloarea să-ți fie accentuată); dacă ai 
ceva kilograme în plus, evită dungile orizontale şi carourile, iar dacă 
depăşeşti binişor înălțimea obişnuită, evită-le pe cele verticale. Corpul 
prea slab trebuie „învelit” în țesătură ceva mai groasă şi mai înfoiată. 
Culorile deschise îngraşă şi cele închise subțiază. 


1. 3. Încăltămintea 


| 


e Improspătarea periodică (pentru fi în pas cu moda), 
îngrijirea curentă şi asortarea cu hainele îți asigură respec- 
tabilitate. 

e Dacă nu ai încă, procură-ţi de urgenţă un încălțător. 

e Înainte de a-ţi pune încălțămintea cu care ai venit 
de afară la locul ei, fă bine şi curăţ-o/spal-o de praf şi de 
mizeria de pe stradă (inclusiv de pe talpă). 

e Adidaşii par să reprezinte echivalentul blugilor în 
privinţa încălțămintei. Chiar dacă sunt de firmă şi extrem 
de moderni, mai poartă totuşi şi altceva. 

e Stimate domnişoare, nu cumva să vă duceţi la teatru sau la operă cu 
picioarele goale în pantofi. Puneţi-vă ciorapi eleganţi. 

e S-a extins obiceiul ca bărbaţii/băieţii să poarte vara, pe stradă, 
sandale. Deşi strada n-ar trebui vulgarizată (deoarece sandalelele sunt mai 
potrivite pentru plajă și iarbă verde), să zicem că, atunci când e foarte cald 


po A E E A a 


A OON a moare 


afară, merge. În această situaţie, trebuie să fii foarte atent la unghii (să fie 
tăiate!) şi la starea de curățenie a picioarelor. Şi încă ceva: sandalele se 


asociază doar cu o vestimentaţie uşoară, de vară, fără haină, fără cravată. 
e Dacă 'vă cumpăraţi încălțăminte de altă culoare decât negru sau 
maro, procurați-vă şi cremă potrivită la acea culoare (sau incoloră). 


1. 4. Despre accesorii 


«popor i ea ADS ODC 0 ROC OARA E PAID RANKAR 


Accesoriile, fie ele de bună calitate sau de 
prost-gust, purtate în exces (ca număr şi greutate) sau 
în momente nepotrivite, te pot pune în poziții 
ridicole. Gândeşte-te, dacă n-ai avut încă ocazia să 
vezi, cum ar arăta o tânără care iese dimineaţa în 
| lume cu pleoapele colorate şi „împodobită” cu kilograme de inele şi 
| brățări. Ori pe băieți, cu lanţuri grele la gât şi cu ghiuluri uriaşe pe 
| degete. Strasurile, de exemplu, arată bine la mare sau la o şuetă cu 


(amicii, dar nu merg la o „ocazie” festivă ş. a. m. d. 


° Tatuaje? Piercing-uri? Brăţări cu ţinte? În ceea ce mă priveşte 
sper să trecem cât mai repede prin acest trist experiment monden, care mă 
duce cu gândul la sticlele colorate şi la inelele înfipte în buzele şi urechile 
strămoşilor noştri primitivi, care ţopăiau ritmic şi halucinant în jurul focu- 
rilor şi totemurilor. | 


° Borseta (pentru bărbaţi), în ciuda utilității ei evidente (cu deosebire 


vara, când se poartă deseori doar cămaşă/tricou şi pantaloni) este perce- 


pută, cel puţin în mediul juvenil românesc, ca un accesoriu „pentru 


bătrâni”. Pe de altă parte, viața modernă ne cere să avem permanent asupra 
noastră, când evoluăm în societate, o mulțime de mărunţişuri indispen- 
sabile: chei de tot felul, portofel cu acte, portmoneu, batistă, telefon mobil, 
ochelari de soare (sau de vedere), stilou sau pix ş. a. Întrucât borseta este 
considerată demodată şi încă nu s-a descoperit un înlocuitor valabil, toate 
aceste obiecte ne umflă în continuare dizgraţios buzunarele, iritându-ne 
simțul estetic. Situaţia pare fără ieşire în momentul acesta. 

* În privința bijuteriilor, ca regulă generală, nu se poartă simultan 
aur şi argint şi nici pietre preţioase diferite. Este de un prost gust desăvârşit 
să porți inele diverse, suprapuse şi pe toate degetele mâinilor. Cerceii simpli 
vin cel mai bine la vârsta voastră. 

* Cravata nu este foarte agreată de către tineri (şi nici de mulți bărbați), 
dar sunt nenumărate ocazii în care nu ne putem dispensa de ea. Asortarea 
cravatei: la costumul gri se poate alege orice cravată; la haină deschisă se 
poartă cravate deschise sau în culori vii; la costum maro, cravată verde sau bej, 


în diferite nuanțe; la costum bleumarin se potriveşte cravata gri, roşu discret 
sau tot bleumarin. Nu se potriveşte o cravată în pătrăţele sau colorată la o 
haină în carouri şi nici cravată în dungi la o haină tot în dungi. Vârful cravatei 
trebuie să atingă cureaua. Nu uita să maschezi bine capătul celălalt al oravatei, 
evitând însă introducerea lui sub cămaşă. Nu e bine să păstrezi cravatele cu 
nodul făcut de altcineva; se va murdări, se va uza şi deforma mult mai repede. 
Învață să-l faci singur. Ca şi în alte cazuri, când vine vorba de gust şi de opțiuni 
vestimentare, cravata trebuie să-ți placă mai întâi ție, nu altora, nici măcar „ei. 

e Fetelor, dacă aţi început să purtaţi poşetă, pe lângă alte lucruri 
indispensabile (portofel, pieptene etc.), nu trebuie să lipsească din ea o 
pereche de ciorapi de rezervă şi un set de şerveţele de hârtie. Este foarte 
importantă asortarea cu piesele vestimentare ŞI cu pantofii. nee: 

e Băieți, purtați şosete suficient de lungi, ca să nu vi se vadă pielea 
piciorului când staţi jos. | F o 3 

e Ochelarii de soare ar trebui să fie scoşi atunci când te întâlneşti şi 
vorbeşti cu cineva pe stradă. Lasă-l pe interlocutorul tău să se uite în ochii 
tăi, nu la nişte lentile negre! Iar când eşti prezentat(ă) cuiva, gestul de a-ți 
scoate ochelarii de soare este obligatoriu. Dacă eşti nevoit(ă) să porți 
ochelari de vedere, în privința ramelor (culoare, model) îți recomand să ţii 
seama şi de părerea celor avizaţi. DE | 

e Când foloseşti umbrela, fii cu ochii în patru la ceilalți pietoni, 
să nu-i loveşti sau să nu curgă apa de pe umbrela ta pe ceilalți. Ridic-o sau 
coboar-o, după caz, în funcţie de înălțimea celor cu care te întâlneşti. Dacă | 
intri în autobuz sau în vagonul de metrou, ţine umbrela cu vârful în jos şi 
protejeaz-o, să nu incomodeze sau să ude pe cineva. 

e Şi ceasul trebuie să fie în ton cu ansamblul şi cureaua! i 

e Cureaua de la pantaloni trebuie să fie, de asemenea, asortată, 
suficient de lungă şi de bună calitate. O curea uzată de atâta întrebuințare 
sau cu capătul atârnând (pentru că îi lipseşte inelul de prindere sau pentru 
că e prea scurtă) denotă neglijenţă. 

e Nâcessaire-ul (sau, conform DEX-ului, neseser-ul) este termenul 


ai încă, grăbeşte-te şi cumpără-l. Face parte din şirul accesoriilor utile şi 
mereu moderne. 


CUM SĂ PROCEDEZ? 


Întrebare: De la ce vârstă pot purta fetele bijuterii? Când pot să-mi 
vopsesc părul? | 

Răspuns: La vârsta preadolescenţei, începând cu 13 — 14 ani, simţi 
nevoia să te evidenţiezi, nu-i aşa? Legile scrise sau nescrise ale şcolii, 
familiei şi societății impun restricţii de care trebuie să ţii seama. Pe bună 


dreptate, căci energiile vârstei trebuie dirijate prioritar spre învăţătură, spre 


carieră. Cât priveşte bijuteriile pe care ai putea să le porţi în şcoală (în 
afară de cerceluşii dăruiți de naşă), un inel discret şi lănţişorul de la gât mi 
se par aproape „inofensive”. Ele ţin de fapt de o cochetărie a vârstei, 
firească până la un punct, şi fac parte, de fapt, dintr-un ansamblu de 
„artificii” prin care tindem să ne subliniem (evidenţiem) noul statut de 
domnişoară: o anumită „tăietură” a părului, culori ceva mai îndrăzneţe, 
modele de pantofi, mici accesorii vestimentare la modă etc. În ceea ce 
priveşte prezenţa ta în societate, priveşte cu foarte mare atenţie în jurul tău, 
compară şi analizează, ascultă un sfat înţelept din partea părinților sau/şi 
dirigintelui, citeşte şi cărți precum cea de faţă şi vei găsi cu siguranță 
răspunsurile potrivite. Vei ajunge, de fapt, să capeţi, în afară de cunoştinţe 
şi de experiență, un fler special, care îţi va spune când este sau nu este 
potrivit să porți ceva. Observi că nu am dat un răspuns clar întrebărilor 
tale. Multitudinea şi complexitatea factorilor ce intră în discuţie (vârstă, 
mediu, educaţie, mentalități, atribute individuale etc.) fac (aproape) impo- 
sibil efortul de explicitare. 


Sunt un băiat de 13 ani şi a început să-mi crească păr pe faţă. 
Trebuie să mă bărbieresc? Nu e cam devreme? 

Dacă nu te deranjează şi nu e (prea) evident (mai ales dacă eşti 
blond), poţi să mai amâni, dar ezitările nu au niciun sens. Nu te zgârci: 
cumpără şi foloseşte ustensile şi accesorii de bună calitate, dacă vrei 
să miroşi şi să arăţi bine. Nu uita să-ţi „rezolvi” corect şi eventualele 
coşuri de pe faţă. 


Am certuri permanente cu părinţii din cauză că nu le place ceea 
ce doresc să port. Cum s-o scot la capăt cu ei? | 

E greu de răspuns. S-ar putea să exagerezi, adoptând prea mult stilul 
trăsnit, dar s-ar putea ca şi părinţii tăi să fie prea conservatori. Ascultaţi-vă 
reciproc argumentele şi încercaţi să cădeţi de acord, adică să ajungeţi la un 
compromis. Nu dispera! Timpul este de partea ta. 

Am sâni mici. Ce să fac pentru a atenua acest „defec | 

În principal, evită rochiile şi bluzele mulate, ca şi culorile închise. 

Plouă. Intru cu umbrela udă (strânsă, bineînţeles) într-o incintă 
publică. Ce fac cu ea? N 

Înainte de a intra şi de a strânge umbrela, trebuie s-o scuturi bine la 
intrare sau pe hol. În încăpere te orientezi: dacă este un cadru formal (de 
pildă, în secretariatul unei instituţii), o ţii în mână sau o aşezi de obicei sub 
cuier (într-un coş special) sau pe grătarul cu care este prevăzut cuierul, 
până termini întrevederea; dacă eşti în încăperea unde vei lucra mai mult 
timp şi este spaţiu suficient, o vei deschide atât timp cât trebuie, pentru a 
se usca; dacă nu este spaţiu sau sunt prea multe umbrele la uscat, ține-o la 
cuier sau într-o geantă. Dacă umbrela este uscată, nu o aşeza aiurea, pe 
vreun scaun sau pe masă. Pe lângă faptul că deranjează, o poți şi uita. 

Unii afirmă că la costum şi cravată trebuie să porți neapărat 
cămaşă cu mânecă lungă. E adevărat? | 

E adevărat, haina stă mai bine şi nu se vede braţul (păros) prea sus. Pe 
de altă parte, s-a cam dus şi moda care cerea să se vadă neapărat doi 
centimetri din manşeta cămăşii, aşa că nu mi se pare prea grav dacă porți 
uneori şi cămaşă cu mânecă scurtă. i 

Ce e mai elegant: să porţi la ceas curea din piele sau brățară 
metalică? o 

Cu ceva timp în urmă, răspunsul ar fi fost categoric: cureaua din piele, 

Ș 


t? 


a 


asortată cu costumul. Gradul superior de realizare, varietatea brățărilor şi 
a gusturilor (îndeosebi la tineri) din zilele noastre fac dificil răspunsul. 
Totuşi, tot cureaua e mai elegantă! 

În societate (pe stradă sau la serviciu), când e permis să ne 
scoatem haina sau încălţările? 

Haina (la bărbaţi) se scoate doar când este foarte cald sau când cel 
care este prioritar dă tonul. Încălțămintea niciodată. Excepţiile tin de 
situații cu totul speciale. Pe stradă, haina purtată pe braț sau aruncata pe 


umeri arată neglijență. Când ieşi din casă, chiar şi pentru câteva ore, e bine 


să cunoşti starea vremii, pentru a te îmbrăca adecvat. 

Cât de scurte trebuie să fie fustele? 

Dacă te referi doar la ţinuta de oraş, pentru vârsta ta fusta trebuie să 
fie puţin deasupra genunchiului. Cât priveşte minijupa, fiind o piesă 


„delicată”, trebuie să ţii seama de mentalitatea locului şi, mai ales, dacă îți 


vine într-adevăr bine. 

Pot purta în acelaşi timp, o poşetă şi o servietă/mapă? 

Da, cu condiţia ca poşeta să aibă curea, pentru a fi purtată pe umăr. 

Pot să atrag atenţia cuiva, pe stradă, dacă are o etichetă uitată pe 
haină, un fir deșirat, geanta deschisă sau pantalonii cu manşeta îndoită? 

În mod obişnuit, dacă e vorba de mici „defecțiuni”, nu. Însă dacă 
persoana respectivă, fără să realizeze, se expune ridicolului (stârnind hazul 
sau consternarea celor din jur) sau se află chiar în pericol (i s-a agăţat haina 
în uşa de la lift sau are portofelul ieşit pe jumătate din buzunar), nu e cazul 
să mai stai pe gânduri. 


2. PE STRADĂ 


* Tinuta în mers: paşi normali (şi ca lungime, şi 
ca ritm), capul sus, mişcări stăpânite ale tuturor 
părților corpului (mai ales ale mâinilor!). Omul ma- 
nierat nu ține niciodată mâinile în buzunare (cu 
excepţia celor de la geacă sau palton). Şi nici nu 
mestecă gumă. i 

e Sunt condamnabile: neglijenţa vestimentară, 
vocea ridicată, alergarea, fluierăturile şi scuiparea 
cojilor de seminţe (oribil!), ruperea florilor, călcarea gazonului, scuipatul 
pe jos (mojicie!) sau aruncarea hârtiilor şi a altor resturi la întâmplare. 

e Evită: gesticulația amplă şi nervoasă, indicarea cu mâna a unor 
repere în spaţiu, lectura ziarului, numărarea banilor din portofel, scăr- 


pinatul şi alte gesturi prea personale. Pieptănatul, legarea şnururilor desfă- 


cute accidental, consumarea unui sendviş sau a unei îngheţate se fac în 
locuri retrase sau special amenajate, nu pe stradă, în văzul tuturor. Chiar 
dacă eşti copil! Sau cu atât mai mult! | 


e Dacăte loveşti/atingi de cineva, fără voie, apelează la scuze, (,, Pardon! ”, 
„ Te rog/Vă rog să mă scuzi /scuzaţi, n-a fost cu intenție/n-am vrut să se întâmple 
aşa”) nu la ceartă, reproşuri sau invective (mai ales dacă tu eşti vinovatul 
principal!). Dacă se întâmplă să te înfurii, formule ca: „Fii mai atent, ce naiba! ” 
sau ,, Nu vezi pe unde calci? ” pot fi înlocuite cu „Ar trebui să fii/să fiţi mai atent(G)! ” 
sau ,„ Uite/Uitaţi-vă ce mi-ai/mi-aţi făcut! De ce nu eşti/sunteți mai atent(ă)? ”. 


* Deplasarea se face, în general, pe dreapta, în sensul de mers al fiecăruia. 


e Dacă aştepţi pe cineva, alege-ţi un loc retras, cât mai departe de 
fluxul trecătorilor. 

e Mersul la braţ al tinerilor îndrăgostiți nu (prea) se mai poartă. Mai 
mult de mână. Unui băiat nu-i stă bine să ţină la braţ o fată. Fetele — cu 
deosebire cele de vârstă mică —, obişnuiesc totuşi să se țină destul de des 
de mână, fără să fie nimic rău în asta. 


e Nu fixa în ochi şi nu privi după trecători /trecătoare sau persoane cu 


handicap. Gestul poate fi interpretat — pe bună dreptate —, drept grosolănie 
sau insolență. Comentariile deplasate, golăneşti (de tipul „Ce faină e 
gagica! ”), pe care le auzi uneori, caracterizează o anumită categorie de 
indivizi, împotriva cărora societatea civilizată trebuie să lupte fără încetare. 

e Nu ezita când e nevoie să ajuţi un copil, o persoană în vârstă, 
bolnavă sau accidentată. 

e Potriveşte-ţi pasul în funcţie de persoana pe care o însoţeşti. 

e Gestul de a te oglindi (admirativ şi prelung) în vitrine este cel 
puțin copilăresc. Dacă tentaţia este de nestăvilit, fă-o măcar pe furiş, cu 
coada ochiului. 

e Dacă ai nevoie de o informaţie, alege cu grijă persoana pe care vrei 


s-o întrebi (să nu fie grăbită, să pară cunoscătoare, să locuiască în zonă) şi 
modul de abordare: fără s-o sperii, folosind cuvinte politicoase şi mulțumiri. 


e Plimbarea cu bicicleta pe trotuar sfidează grosolan nu numai regulile 
de circulaţie, dar şi pe cele ale bunului simţ, ale respectului datorat concetățenilor. 

e Joaca pe carosabil şi pe trotuar este interzisă. 

e Deşi regulile nu (mai) sunt astăzi atât de rigide, mai ales în cazul 


tinerilor, mersul civilizat alături de alţii, pe trotuare, ţine seama, în general, 


de următoarele restricţii: 
a. în doi, locul de onoare este la dreapta; în trei, la mijloc; în patru nu 


se merge niciodată (excepţia: în spaţii largi, unde nu se circulă prea mult); 


în stânga merge cel mai mic/mai puţin important; 


| 
i 
| 
i 
| 


b. priorităţi de trecere: femeia/fata înaintea bărbatului/băiatului; cel 
mai în vârstă înaintea celui mai tânăr; cel de rang superior înaintea celui 
de rang inferior; în caz de dificultate sau primejdie, ordinea se poate 
schimba, pentru ca cel mai curajos/puternic să-l protejeze pe celălalt; 

c. copilul sau femeia merg pe partea opusă carosabilului (pentru a fi 
protejaţi de eventuali agresori, ca să nu fie stropiţi sau pentru a le crea 
avantajul de a privi în vitrine); 

d. copilul merge în dreapta mamei; 

e. când se întâlnesc două persoane venind din sensuri opuse, fiecare 
va urma „dreapta” lui; 

f. dacă mergi mai repede ca alţii din faţa ta, depăşeşte-i, de regulă, 
prin stânga — nu printre ei! —, cerându-ți permisiunea (când locul este 
strâmt şi există posibilitatea atingerii lor): „Vă rog să-mi permiteţi” sau 
„Daţi-mi voie, vă rog”. 

e Nu opri pe stradă o persoană însoțită decât în situaţii presante, cu 
scuzele de rigoare. 

e Chiar dacă o persoană foarte dragă, pe care n-ai văzut-o de mult, îți 
apare pe neaşteptate în faţă, fereşte-te de efuziuni sentimentale în mijlocul 
trecătorilor. Şi nu sta de vorbă în mijlocul drumului. 

+ Respectă regulile corecte ale traversării. Nu te opri în mijlocul pasa- 
jului nici măcar pentru o secundă. Dacă vrei neapărat să discuți cu o per- 
soană (singură) întâlnită chiar pe zebră, fă stânga-mprejur şi însoțeşte-o 
până pe trotuarul de pe care tocmai ai plecat. 

e Când eşti agasat de cerşetori, refuză-i categoric. Nu asta e soluţia 
cea mai potrivită pentru a-i ajuta, deşi unii dintre ei merită. Dacă insistă, 
ai mai multe alternative: spune-le că nu ai bani potriviți, fă-te că nu-i 
observi, grăbind pasul către zone mai aglomerate, apelează la cineva mai 
solid (mai ales dacă devin agasanţi sau agresivi). 

e Sună foarte prost când îl strigi pe amicul tău de la etajul cinci sau 
când îl avertizezi bătând insistent din palme. Dacă nu-ţi pasă de privirile 
celor deranjaţi sau de reproşurile pe care ţi le fac, înseamnă că ceva nu-i 
în regulă cu bunul tău simţ. 

e La W. C.-ul public: nu te târgui cu încasatorul pentru cei câțiva lei 
ceruți ca taxă; nu uita să te speli pe mâini după folosire şi să foloseşti 

foloseşti anumite utilități, nu-i nicio ruşine să întrebi. E incalificabil gestul 
unora de a murdări pereții, de a „desena” sau scrie diverse obscenități. 

e Câinii se scot la plimbare numai în lesă (iar cei mari, cu botniță), 
având grijă să nu-i deranjeze pe pietoni. Ştiu că vă vine greu să credeți, 
dar stăpânul câinelui (ca şi al cailor) trebuie să fie pregătit (cu lopățică şi 
pungă) să culeagă mizeria pe care animalul o poate face pe stradă. Nu văd 
de ce trebuie ca noi, cei „nevinovaţi”, să ne ferim sau să călcăm în 
murdăria acestuia. De fapt, ar trebui plimbaţi numai prin parcuri sau alte 
locuri speciale. 


3. PRIN MAGAZINE 


e La intrare, nu uita să declari produsele similare pe 
care le ai în sacoşă sau să le laşi în compartimentul 
rezervat bagajelor. Oricum, e bine să păstrezi bonurile 
pentru cumpărăturile făcute în alte magazine. 

e Dacă nu ai intenţia să cumperi ceva, nu pierde 
timpul şi nu forța răbdarea vânzătorilor cerând şi 
probând la nesfârşit articolele expuse. Şi nu pipăi toate 
produsele. 

e În magazinele mici se salută atât la intrare, cât şi 
la ieşire. 

e La intrare au prioritate cei care ies (pentru a elibera spaţiul din 
magazin), cu excepţia situaţiei în care afară plouă. 

e În magazin nu se mănâncă nimic (nici îngheţată!). 

e Dacă eşti nevoit să aştepţi mult la coadă, învaţă să-ţi stăpâneşti 
nerăbdarea şi nu încerca să-ţi calmezi nervii vociferând sau discu- 
tând/comentând gălăgios cu vecinii. Nu sufla în ceafa celui din faţa ta, — 
nu-l împinge şi nu te uita la ceea ce face. Temperaţi-i pe şmecherii care 
găsesc fel de fel de subterfugii pentru a trece peste rând (dar nu în termeni 
ca „Nesimţitule, treci la coadă! ”, ci atrăgându-le atenţia, în termeni mo- 
derati, că sfârşitul cozii este în altă parte). Este o dovadă de bună-creştere 
să cedezi rândul unei persoane în vârstă, bolnave, gravide sau cu handicap 
locomotor serios. Dacă ai cumpărat un singur produs şi coada este mare, 
poţi ruga pe cineva aflat mai în faţă să-ţi preia şi marfa ta, dar nu este 


iii 


atita 


de dorit: înseamnă că nu te-ai orientat corespunzător înainte de a intra 
în magazin, în plus, te expui privirilor dezaprobatoare sau reproşurilor 
celorlalţi. Nici dacă cel aflat în faţă îți este o rudă apropiată nu se cade 
să fortezi regula (mai ales dacă ai făcut multe cumpărături). Când îți vine 
rândul, nu-i ţine pe ceilalți în loc până scoţi tu banii sau cardul din buzu- 
nare. Pregăteşte-le din timp. | 

e Pe scările rulante se merge cu prudență (se pot întâmpla şi 
accidente!). Nu te juca, nu te aşeza şi nu sări peste trepte ca să urci mai 
repede. | 

+ Adresează-te politicos când ceri ceva vânzătorului şi mulțumeşte-i 
pentru serviciul făcut (chiar dacă nu ai cumpărat nimic). Nu-l certa pentru 
nereguli de care nu se face el vinovat. Pentru reclamaţii, observaţii şi 
sugestii ai alte căi de urmat. Dacă eşti nemulțumit doar de serviciile 
vânzătorului, te poţi adresa mai întâi lui (cu. observaţii şi recomandări 
judicioase, susținute politicos) şi de-abia după aceea, dacă nu se rezolvă, 
şefului său. În sfârşit, mai ai o soluţie: nu mai călca în magazinul acela. 

e Dacă ai stricat ceva din greşeală, plăteşte fără comentarii dauna 


produsă. Dacă faci parte dintr-un grup, să plătească cel vinovat (nu te lăsa 


învinuit, la grămadă, pentru ceva ce nu ai făcut tu sau numai tu). 

+ Când eşti nemulțumit de calitatea produselor — dar nu şi atunci când 
eşti excesiv de mofturos! —, nu-l certa pe vânzător. Apelează la condica de 
reclamaţii, la şef sau la O. P. C. (Oficiul pentru Protecţia Consumatorului). 

e În magazinele mari, copiii mici au spaţii rezervate pentru joacă, sub 
supraveghere. Cei mai mari pot să-şi facă propriul program de petrecere a 
timpului, în perimetrul magazinului, convenind cu părinții asupra orei şi 
locului de întâlnire. 


VI. ÎN MIJLOACELE DE TRANSPORT 


1. ÎN AUTOBUZ/METROU 


NORME OBIŞNUITE 
ȘI (APROAPE) IMPERATIVE 


e Ia bilet din timp, compostează-l (transmi- 
țându-l eventual din mână în mână) sau ţine-l 
pregătit pentru control. Este extrem de ruşinos 
să fii prins fără bilet. În caz că ţi se întâmplă, 
nu invoca fel de fel de explicații şi scuze; plăteşte 
amenda şi trage concluziile. 

e La urcare — şi urcă-te cu vioiciune! —, dă prioritate femeilor, 
persoanelor în vârstă şi superiorilor. Dacă este aglomeraţie, regula nu mai 
poate funcţiona decât limitativ. Dar călătorii ar trebui să respecte cu stric- 
tete „regulile” cozii. La coborâre se procedează invers. Cei care coboară 
au prioritate față de cei care urcă. 

e Locul de onoare al femeii este lângă fereastră. Se cedează locul 
femeilor/fetelor, bătrânilor sau infirmilor, folosind o formulă cât mai 
amabilă („„Doamnă/Domnule, îmi permiteţi/Daţi-mi voie să vă ofer/Vă rog 
să ocupați locul meu”, „Dacă doriți/doreşti... etc. În aceste condiţii, 
chiar şi o tânără se cuvine să-şi cedeze locul. Este o gravă impoliteţe ca 
bărbaţii sau tinerii să se uite în altă parte sau să citească, prefăcându-se că 
nu au observat ce se întâmplă în jurul lor. Dacă însoțim o persoană care 
trebuie să stea jos (de exemplu, o gravidă), ne putem adresa politicos unei 
persoane (mai) tinere pentru a-i ceda acesteia locul. Este de-a dreptul 
necioplit, nu gentil tânărul care îşi cedează locul unei tinere seducătoare, 
când ceva mai încolo stă o biată bătrânică gâfâind de oboseală. În situația 
dată, nici tânăra nu se cade să accepte o asemenea favoare. 

e Respectă toate regulile interne de comportare afişate în mijlocul de 
transport pe care îl foloseşti. 


* În momentul în care a sosit autobuzul sau garnitura de metrou, 
dacă vrei să urci, aruncă la coşul de gunoi sau într-o sacoşă înghețata, 
punga de chipsuri sau sendvişul din care tocmai mâncai. 

e Fă tot posibilul să nu deranjezi şi să nu împiedici deplasarea 


călătorilor. Dacă, din greşeală, ai atins/lovit pe cineva, scuză- -te. Şi celălalt 


ar trebui să spună: , Nu-i nimic, se mai întâmplă”. 


° Fă-ţi loc din timp (cu atenţionările, scuzele şi mulțumirile de rigoare) | 


şi deplasează-te încet către ieşire, pe măsură ce te apropii de staţia ta. Dacă 
femeia/fata este însoţită de un bărbat/băiat, acesta va fi cel care deschide 
calea către ieşire, coborând primul şi ajutând-o pe partenera sa la coborâre. 

e Dacă citeşti un ziar, ai grijă să nu te întinzi peste vecin şi să nu de- 
ranjezi coafura femeii din faţa ta. Dacă vecinul citeşte ceva, nu încerca să citeşti 
şi tu odată cu el (îngrămădindu-l). Şi nici nu te apleca peste cel din față. 

e Ascultă muzică fără să superi pe cineva. Foloseşte un player cu căşti. 

e Dacă lângă tine se află o persoană necunoscută, nu eşti obligat să 
faci cunoştinţă cu ea (mai ales dacă parcurgi un drum scurt), dar nu se cade 
nici să fii morocănos şi distant. 

e Respectă regulile de bună purtare care se aplică în orice colecti- 
vitate referitoare la salut, limbajul civilizat, conversaţie, evitarea/aplanarea 
disputelor, păstrarea liniştii şi curăţeniei, etc. Aş puncta obligaţia elemen- 
tară de a nu strănuta sau tuşi în faţa tovarăşului de călătorie. 

e Nu împrumuta vecinului sticla, termosul sau paharul personal, 
pentru a bea direct din ele! Câteva pahare de plastic ar rezolva situația. 
În caz de necesitate, te poţi descurca şi cu pahare/cornete din hârtie. 

e Dacă împrumuțţi vreun ziar, carte sau revistă — numai după ce stăpâ- 
nul lor le-a citit! —, consultă-le cu grijă şi nu uita să mulţumeşti la înapoiere. 


2. CU MAȘINA PERSONALĂ 


e Autoturismul personal este un fel de prelungire 
a casei tale, aşadar felul în care arată te caracterizează 
destul de bine: aspect, întreținere tehnică, dotări etc. 
e Când vrei să intri în maşină, întâi aşază-te, apoi 
©? trage picioarele, cu genunchii lipiti (atenție, fetelor!), 
printr-o rotaţie uşoară. Procedează invers la coborâre. 


+ Cel aflat în interiorul maşinii îl va saluta pe cunoscutul din afară. 
e Locul de onoare este în dreapta celui care conduce. 

e Nu-l/o sâcâi pe şofer/şoferiță cu observaţii privind maniera în care 
conduce. 

e Dacă conduci, caută să impresionezi fetele din maşină şi din afara 
ei cu calmul, prudenţa şi îndemânarea pe care le ai, nu cu manevrele ris- 
cante, viteza nebună şi scrâşnetele înfricoşătoare de frână. 

e Nu trânti portiera — deranjează şi sperie. 

e Autoturismul personal nu trebuie împrumutat. Dacă o faci totuşi, 
într-o situaţie specială, trebuie să fii convins că nu vor fi urmări neplăcute. 
Nu da persoanei respective o mie de sfaturi. Se va simți prost constatând 
că n-ai făcut gestul cu toată inima şi că nu ai încredere în capacitățile ei de 
conducere. 

e Se întâmplă şi accidente de circulație. Uneori cu consecinţe tragice. 
Frica, mânia sau durerea se cumuicaza. întunecând mintea participanților 
şi provocând uneori „ieşiri? necontrolate, în care bunele maniere sunt 
complet uitate. Nu e bine. Un strop de stăpânire de sine înlătură complicarea 
unei situații şi aşa dificile. 

e Vrea cineva să te depăşească cu orice preț? Foarte bine: încetinește 


puţin şi fă-i loc să treacă. Chiar dacă ai o maşină mult mai puternică. 


* Înainte de a ajunge la „zebră”, încetinește treptat şi invită-i pe 
pietoni să treacă făcând un gest politicos şi vizibil cu mâna. 

e Manifestări condamnabile: aruncarea unor resturi de tot felul pe 
geamul maşinii, neatenţia la condus (care duce la stropirea cu apă şi noroi 
a pietonilor), pătrunderea nepermisă cu maşina pe spațiile verzi, insultele 
la adresa celor care, în opinia unor şoferi „înnăscuţi”, de-abia se mişcă, 
neacordarea de ajutor celor aflaţi în dificultate pe şosea, orbirea celui din 
față cu faza mare. 

e De evitat: claxonarea de atenţionare sau din nerăbdare (pentru 
a chema sau grăbi pe cineva), sonorul radioului dat la maximum sau 
neadaptat dorinței „oaspeţilor” aflați în maşină; a mânca în timpul 
conducerii; demarajul în trombă, în scrâşnet de roți, parcarea prin 
ocuparea unei porţiuni importante din trotuar, defilarea prelungită prin 
localitate, pentru a stârni curiozitatea şi admirația cunoscuților pentru 
maşina proprie etc. 


3. CU TRENUL 
* În compartimentul unui vagon de tren: salută la 


dacă este noapte şi parcurgi un drum lung); respectă 
dorinţa majorităţii de a dormi, stingând lumina; 
străduieşte-te să nu-i deranjezi (deschizând geamul, 
manevrând valiza sau aparatul de radio) decât în caz 
de nevoie; poți lua o gustare (fără ceapă sau băuturi tari!), discret, evitând 
etalarea unor bunătăți apetisante etc. 

e Arată foarte rău gestul unora de a introduce sau scoate bagajele 
în/din compartiment pe fereastra vagonului. | 

° Locul cel mai bun este lângă geam. Ca bărbat/băiat, dacă s-a nimerit 
ca acest loc să fie al tău, este un gest foarte politicos de a-l oferi unei femei/fete. 

e Sticlele goale, ziarele citite şi eventualele resturi de mâncare se 
strâng (nu se aruncă pe fereastra trenului aflat în mers!), pentru a fi mai 
apoi aruncate la coşul de gunoi. 

e Primul coboară din tren bărbatul/băiatul însoțitor, pennu a ajuta 
femeia/fata. 

e În calitate de gazdă, se cuvine să însoțim la gară musafirul care 
pleacă acasă. 

e La sosirea cuiva drag, e frumos să-l aşteptăm cu flori. 

e După ce ai ajuns în gara de destinație, în aşteptarea unui taxi, oferă 
întâietate celor bătrâni şi femeilor cu copii, ajutându-i la nevoite. 


CUM SĂ PROCEDEZ? 


Întrebare: Sunt fată. În metrou, lângă mine, s-a aşezat un tânăr 
chefliu, care mă agasează cu apetitul său pentru conversație, cu 
glumele insipide şi cu apropourile neruşinate. Ce pot să fac? 

Răspuns: Oricare dintre variantele de mai jos poate fi urmată, în 
funcţie de evoluţia şi de caracteristicile situaţiei: 


intrare şi la ieşire; nu te descălţa cu niciun chip (chiar 


a. dacă nu este cumva prea „aburit” de alcool, fă-l atent, pe un ton 
politicos dar categoric, să-şi controleze cuvintele; 

b. cere sprijinul conductorului şi al celorlalți călători, pentru a-l linişti 
şi, eventual, debarca din maşină; 

c. ridică-te, preferând să stai în picioare, la oarecare distanță de el; 

d. intră în jocul său, dar încercând să conduci discuția; 

d. arată-te indiferentă, sperând să se plictisească (atâta vreme cât nu 
devine insuportabil). 


Am 12 ani. Mi-am luat bilet cu loc pentru autobuzul care mă 
va duce la bunicii mei. Când ajung în dreptul locului meu, observ că 
este ocupat de o persoană în putere, care nici n-a vrut să audă să-mi 
cedeze locul, spunând că eu sunt mai tânăr şi pot să stau şi-n picioare. 
Dimpotrivă, la insistenţele mele politicoase, a început să strige la mine, 
batjocorindu-mă. Ce se poate face într-o astfel de situație? 

Este clar că avem de-a face cu un caz de comportare abuzivă şi 
grosolană. Dacă cei din jur n-au intervenit în favoarea ta — mica laşitate 
cotidiană, ce să-i faci! —, nu insista, pentru că te expui unor jigniri, fără să 
ai câştig de cauză. Nu-ţi mai rămâne decât ajutorul conductorului. Iar dacă 
nici acesta nu te ia în seamă, ai putea să-l reclami, prin părinții tăi, 
patronului sau şefilor săi. Alta este situaţia în care persoana aflată pe locul 
tău este în vârstă sau într-o stare evidentă de slăbiciune şi te roagă să-i 
cedezi locul. 

Am un drum lung de făcut. Mi-am luat bilet cu loc, dar pe 
culoarul vagonului stă în picioare o femeie în vârstă, chinuindu-se şi 
schimbându-se de pe un picior pe altul. Are şi ea drum lung de făcut. 
E cazul să-i ofer locul meu? 

Normal ar fi (adică politicos şi omeneşte) să mai schimbi din când în 
când locul tău cu cel de pe culoar. 

În tren — aglomeratie. Am zărit un loc pe care l-am crezut liber, 
însă mai multe persoane din compartiment mi-au spus că este ocupat. 
N-am zis nimic, dar, după o oră, locul rămăsese tot „ocupat”. Ce trebuie 
să fac într-o asemenea situaţie? 

Mi se pare normal să reiei întrebarea inițială şi să ocupi locul, în ciuda 
opoziţiei celor din compartiment, asigurându-i că-l vei elibera de îndată ce 
va sosi ocupantul legitim. Atitudinea lor denotă egoism şi meschinărie. 


Pe culoar oamenii stau ca sardelele. Îmi vine să mă duc la W. C. 
Cum vedeţi ieşirea din această situaţie? 

E, într-adevăr, o situaţie extrem de dificilă, mai ales dast: te afli la 
distanță mare de locul căutat. Nu văd decât două soluţii: să răzbați cum 
poţi, scuzându-te şi forțând energic zidul de trupuri, sau să cobori din tren 
la prima staţie. La a treia variantă nu vreau să mă gândesc. 

Mă aflu în autogară. Undeva, în spate, doi adolescenți spun necu- 
viinţe cu voce tare şi cu râsete stridente, parcă ar fi singuri. Unii dintre 
cei aflaţi în tranzit se fac că n-aud, altora nu le pasă. E normal? 
4 Deloc. Dacă nu poţi să faci față de unul singur unei asemenea poluări 
verbale, încearcă să convingi doi-trei bărbaţi, ce par să aibă autoritate, 
şi încercaţi împreună să-i domoliți pe aceşti bădărani fără ruşine. Riposta 
colectivă este uneori singura modalitate de a potoli asemenea specimene. 
O altă soluţie, mai indicată, este de a apela la autorități (poliţie) şi la lucră- 
torii/funcţionarii din instituția respectivă. 

Călătoream cu o mașină de ocazie. Şoferul conducea atât de 
repede şi de imprudent, încât simţeam că viaţa îmi este în pericol. 


Mi-am exprimat îngrijorarea, dar conducătorul maşinii mi-a răspuns 


ironic, persiflându-mă. Puteam să fac altceva? 

Desigur. Puteai să ridici tonul, forțând oprirea automobilului sau 
reducerea vitezei în limite acceptabile. În situaţii extreme se cer măsuri 
extreme, în care bunele maniere trebuie pe moment suspendate. 

După o petrecere, un prieten s-a oferit să mă ducă acasă cu maşina 
lui. Am fost foarte bucuroasă, numai că m-am dezumflat când, apro- 
piindu-ne de locul domiciliului meu, mi-a spus că mă lasă la prima 
intersecţie — destul de departe de destinaţia promisă —, deoarece de 
acolo se încadra mai uşor pe drumul de întoarcere. Ce părere aveţi? 

Procedând astfel, prietenul tău a anulat practic efectele iniţiativei 
elegante de la început. Păcat. Mai are de învăţat. 

Uneori vedem un copil de doi — trei ani ocupând un loc întreg, 
având-o pe mama pe scaunul de alături. În autobuz este aglomeraţie. 
E normal? 

Nu, nu e normal, chiar dacă locul a fost plătit integral. Mama sa ar fi 
trebuit să-l ţină în braţe, eliberând astfel un loc căutat de o persoană în 
vârstă sau bolnavă. Un copil ceva mai răsărit, într-o situație similară, 


poate sta foarte bine în picioare, cedând şi el locul unei persoane care are 
mare nevoie de el. 


O tânără fată trebuie să cedeze locul său în favoarea unui domn 
în vârstă? 

Nu. Bărbatul, fie el bine încărunțit, s-ar simţi atins în amorul său de 
cavaler. Poate doar când e vorba de o vârstă foarte înaintată, dar şi atunci 
cu menajamente: „Dacă doriţi, sunt dispusă să vă cedez locul. Eu cobor 
imediat”). 

Sunt în compartiment şase persoane. La un moment dat e nece- 
sară aerisirea compartimentului. Una dintre pasagere, o doamnă în 
vârstă, nu acceptă ideea, susținând că poate răci. Cum s-ar putea 
rezolva această dispută? 

Dacă prin deschiderea geamului se face curent, obiectiile doamnei 
sunt justificate. Dacă această posibilitate este exclusă, doamna ar trebui să | 
cedeze, schimbându-şi temporar locul sau stând câteva minute pe culoar. 
Deschiderea ferestrei fără consimțământul doamnei ar trebui să se facă 
numai după consumarea tuturor argumentelor raţionale şi de bun-simt. 


VII. ÎN TIMPUL LIBER 


1. LA IARBĂ VERDE 


Ieşirile în natură nu înseamnă a te purta „ca în 
codru”. Comportarea civilizată în aer liber înseamnă, 
pe scurt: evitarea exceselor (strigăte, cuvinte şi 
expresii necuviincioase, degradarea spaţiilor verzi, 
îndepărtarea neanunţată de grup etc.), respect ŞI 
amabilitate între co-participanţi; îmbrăcăminte 
adecvată şi decentă; destindere şi bună-dispoziție; respectarea 
îndrumărilor şi sfaturilor date de părinţi şi/sau profesori; a ține seama de 
opinia majorităţii. 


2. ÎN CĂLĂTORIE 
2.1. În excursie la mare sau la munte 


+ Tinuta este mai lejeră, dar nu exclude curăţenia, 
decenta şi bunul-gust. 

e Învață să foloseşti utilităţile din ce în ce mai 
numeroase ale vieţii moderne (automate pentru plata 
parcării, telefonul mobil, uscătorul de mâini la anumite 

ami W. C.-uri, mânuirea unor aparate etc.). Ţine pasul cu 

aite ca să nu fii pus altfel în situații delicate, penibile sau enervante 

(atât pentru tine, cât şi pentru alții). Cere, la nevoie, ajutorul celor din jur. 

| e Fii prudent şi nu sfida interdicțiile şi avertismentele. Chiar dacă ştii 

să înoţi, nu te aventura în apa adâncă sau învolburată. Nici cei maturi Şi 

antrenați bine nu rezistă prea mult. Muntele ascunde şi el nenumărate pericole. 

e Cu toată toleranța înaltă a societății moderne, cei care practică 

nudismul în locurile publice comune, sfidând bunul-gust şi decenţa 
elementară, ar trebui să ştie că există totuşi nişte limite. 

e Pe plajă: nu se poartă bijuterii, nu se întind mese îmbelşugate, nu se 
fac jocuri în imediata apropiere a celor care stau întinşi la soare. 

e Dacă vrei să intri în magazinele şi restaurantele de pe plajă, e de 
dorit să renunţi la costumul de plajă, cu apa şiroind şi cu trupul acoperit de 
nisip, în favoarea unor haine uşoare, curate şi deschise la culoare. 

e Nu fi leneş: caută W. C.-ul existent pe plajă şi foloseşte-l. A urina în 
piscină sau în nisipul plajei denotă un comportament primitiv. 

e Când faci călătorii lungi: informează-te, mai întâi, cât se poate de 
bine asupra traseului, dificultăților, mijloacelor de deplasare, măsurilor de 
securitate; evaluează-ţi starea de sănătate şi gradul de pregătire; pentru o 
călătorie de câteva ore, foloseşte preventiv W. C.-ul, pentru a nu fi nevoit 
mai apoi să-i deranjezi pe ceilalți călători; aprovizionează-te cu cărți, 
ziare, jocuri etc., ca să înlături, pe cât posibil, plictiseala; nu uita de cei 
dragi, scriindu-le sau telefonându-le, cumpărându-le cadouri; fii prietenos 
cu ceilalți participanţi; nu te deda la fapte de „bravură”, doar pentru a-i 
impresiona pe ceilalți. 

* În timpul călătoriei în grup, cu autocarul sau cu trenul: păstrează 
curăţenia, nu face hărmălaie, respectă-l pe conductor şi instrucțiunile pe 
care ţi le comunică, nu fii ridicol sau penibil debitând poante proaste sau 
fără perdea, ori făcând gesturi necuviincioase. 

e Păstrează sănătatea mediului natural: nu arunca gunoaie şi resturi 
la întâmplare, nu cresta copacii, nu rupe braţe întregi de flori când ai putea 
să te mulţumeşti doar cu câteva fire. 


2. 2. La hotel 


e Respectă regulamentul de ordine interioară 
(linişte, păstrarea bunurilor, limbaj politicos etc). 

e Foloseşte telefonul şi recepţia pentru orice 
informaţie sau serviciu de care ai nevoie. 

e Chiar dacă plăteşti, nu înseamnă că ai devenit 
proprietarul hotelului: nu afişa pretenții peste măsură 
de mari, nu folosi perdelele pentru a-ți lustrui 
pantofii, nu brusca personalul etc. 

e Dacă vrei, recompensează micile servicii cu bacşişul cuvenit. 


e Dacă te deranjează comportarea unor vecini de cameră (zgomote, 
chefuri etc.), cel mai bine e să atenţionezi administrația. 

e În cazul în care nu eşti mulţumit de calitatea serviciilor, procedează 
ca în restaurant (fă observaţii, reclamă şefului, părăseşte hotelul). 


3. DIVERTISMENT. 


3. 1. La televizor 


+ Sunt încă destule case cu un singur televizor, de 
aici disputele, uneori foarte aprinse, între cei care 
vor să-şi urmărească emisiunea preferată, aflată, din 
păcate, pe canale diferite. Soluţia ar fi cumpărarea 
altui televizor, dar dacă nu e posibil, nu văd altă cale 
rezonabilă decât cea a negocierii şi a compromisului. 

i RE eee d e Dacă nu urmăreşti sau nu te interesează o anumită 
emisiune, nu-i deranja pe ceilalți: vorbeşte (mai) încet sau mută-te în altă 
cameră. 

e Sunt emisiuni interzise sau nerecomandate pentru anumite categorii 
de vârstă. Nu insista, cerşind o excepţie în cazul tău. Argumente ca „Sunt 
destul de mare acum” sau „Am mai văzut eu scene din astea” nu sunt 
acceptabile. N-ar trebui să existe concesii din partea celor maturi. Fiecare 
vârstă cu problemele ei. 


Din legile lui Murphy: 


„Impasul filmelor: 

1. Singurele filme „cu bulină” pe care îl lasă părinţii să le vadă sunt 
marcate „AP ”; 

2. Singurele filme pe care doresc să le vadă copiii sunt marcate „16 


3. 2. La discotecă 


Dacă îi consulți, mulți tineri declară că se simt 
bine la discotecă, pentru că au sentimentul unei 
libertăţi depline, sunt între ei, pot să asculte muzică 
şi să se mişte cum vor. Au dreptate: există discoteci 
unde tinerii se distrează bine şi „frumos”. Cu riscul de 
a-i nemulțumi pe unii dintre voi, tineri pasionaţi ai 
acestui gen de distracţie, trebuie să constatăm cu 
îngrijorare transformarea multor discoteci în forme 
extreme de distracție. Sunetele înalte, jocul înnebunitor de lumini, 
semiîntunericul, eventualul consum de alcool şi tutun şi dansurile extrem 
de ritmate duc la o tulburare treptată a simţurilor, vecină cu transa şi la 
relaxarea până la dispariţie a comportamentului civilizat. Cu asemenea 
„distracții? nu mai putem fi de acord. În afara faptului că se face multă 
mişcare (bună pentru sănătate!), nu-mi vine în minte niciun câştig autentic. 
Să fie oare „cool” o linie melodică practic inexistentă, mişcările haotice, 
rimelul gros, buricul gol împodobit cu două-trei inele, mirosul greu şi tăm- 
bălăul generalizat? O fi, dar nu cred că se poate numi relaxare şi distracție. 
Mai degrabă stres, prost-gust şi o mare pierdere de timp. În concluzie, 
o mare dezamăgire. Şi, din nenorocire, poartă de intrare în lumea drogu- 
rilor şi a sexului la întâmplare. 


3. 3. Jocurile 


în tipul ied omul îşi dezvăluie multe k 
trăsături de personalitate pozitive sau negative: 
voință, echilibru, stăpânire de sine, calm, 
generozitate, aroganță, nervozitate, panică etc. 
Dacă oamenii nu ar uita mereu că jocul e joc, deci | 
o activitate destinată relaxării şi creării de | 
bună- dispoziție — chiar dacă e vorba, de exemplu, | 
| de campionatul mondial de fotbal —, nu şi-ar pierde atât de des | 
i cumpa G bunele maniere. | 

e Regulile generale se referă la: echipament sau costumaţie adecvată, 
igienă, reguli prestabilite de joc (extrem de importante, atât pentru deru- 
larea jocului, cât şi pentru preîntâmpinarea eventualelor nemulțumiri şi 
supărări). dă no 

e Ca spectator/suporter, înlătură din comportarea ta: ieșirile violente 
sau vulgare (verbale sau fizice), injuriile, urletele, poziția părtinitoare. 


e Ca jucător: comportă-te fair play (respectă-ți adversarul şi când. 
pierzi, şi când câştigi); nu te enerva când pierzi şi nu-ți arăta ostentativ 


satisfacția când câştigi; ajută-i pe cei accidentați; joacă cinstit; fii devotat 
echipei şi spectatorilor/fanilor tăi; dacă nu există un arbitru, acceptă 
opinia majorității; nu-ți desconsidera/minimaliza/denigra partenerii de joc, 
arogându-ţi, în acelaşi timp, meritele cele mai mari; nu pleca de la masa 
de joc în momentul în care începi să câştigi. 

* În cazul jocurilor de noroc, la vârsta voastră n-ar trebui să jucaţi 
decât pe mize simbolice sau foarte mici. Sumele mari puse în joc şi stresul 
jocului prelungit peste măsură provoacă animozităţi şi insatisfacții, mer- 
gând până la încăierări şi duşmănie. 

* Un cuvânt doar despre jocurile pe calculator. Unele sunt minunate, 
altele sunt de-a dreptul nocive (îndemnând la violență şi frivolitate). 
Selectarea se impune. Marea problemă este a timpului petrecut în faţa 
ecranului, deoarece puţine îndeletniciri de timp liber ale vârstei voastre vă 
fac să irosiţi atât de mult timp precum aceasta. În dauna altora, mult mai 
folositoare. 


4. LA MUZEU 


O vizită la muzeu presupune: să asculți cu atenţie 
ghidul (fără glume proaste, fără chicoteli şi hârjoneli), 
să nu mesteci gumă, să respecţi curăţenia, să nu atingi 
obiectele expuse, să nu fotografiezi/filmezi fără 
permisiune, să nu te îndepărtezi de grup, să respecţi 
regulamentele expuse vizibil, să mulţumeşti pentru 
informaţii şi explicaţii, să saluți cuviincios. Buna-creştere îţi cere să te 
abţii de la comentarii negativiste sau ironice (mai ales dacă nu eşti prea 
bine informat), dar şi de la exuberante gesturi admirative. 


5. ÎN SALA DE SPECTACOL 


(la teatru/operă/film/concert) 


e Spectacolul, ca manifestare supe- 
rioară de cultură, cere consideraţie şi respect 
pentru talentul, munca şi inventivitatea 
realizatorilor. De aici caracterul festiv, sărbă- 
toresc al fiecărei întâlniri de acest fel. 

e Punctualitatea este o adevărată lege în 
aceste împrejurări. Respectul elementar pentru 
ceilalţi (spectatori şi interpreţi) ar trebui să-i 
facă pe întârziaţi să aştepte pauza pentru a intra în sală. 

* 'Ţinuta trebuie să fie cât mai îngrijită (la film sau la concerte de mu- 
zică uşoară), ba chiar sobră şi elegantă (la teatru, operă sau concert sim- 
fonic). A veni la teatru, de exemplu, în blugi sau cu o cămaşă viu colorată este 
un adevărat sacrilegiu. Atenţie la calitatea şi cantitatea de parfum/deodorant! 

e Garderoba este obligatorie. În timpul spectacolului, femeile nu ar 
trebui să-şi păstreze pălăria sau căciulița pe cap (deranjează vecinii din 
spate, țin prea cald şi nu cadrează). | 

e Părul sau machiajul pot fi refăcute, înainte de începerea specta- 
colului, în locuri speciale, în vestiar sau într-un colț discret (nu pe scaun, 
în sală, de faţă cu ceilalţi spectatori, şi nici pe hol sau în foaier!). 

e Printre rânduri intră întâi bărbatul. cu fața spre cei aşezaţi, cu scu- 
zele cuvenite. Cei aşezaţi pe scaune ar trebui să se ridice în picioare, mai 
ales dacă spaţiul este strâmt — probabil ați trăit senzaţia neplăcută pe care 
ţi-o provoacă frecarea genunchilor sau străduințele celor care trec de a se 
extrage din blocajele formate ad-hoc. 

e Greşeli grave: a fugi prin sală, a părăsi sala înainte de încheierea 
spectacolului (fie pentru că nu vă place, fie pentru a fi la garderobă sau 
ieşire înaintea celorlalţi); a sări peste scaune; a-ți „odihni” picioarele pe 
scaunul din faţă; a saluta cu glas tare sau a striga după cunoscuții din sală; 
a deteriora bunurile; a desface zgomotos ambalaje şi a ronţăi diverse 
„bunătăţi” în timpul spectacolului, aruncând sau scuipând pe jos resturile 
(îngrozitor!); a lăsa telefonul mobil deschis. 

e Eşti răcit şi tuşeşti? Renunţă la spectacol. 


e Râsetele (cu excepţia celor provocate de scene comice, dar şi atunci 
sub control), comentariile de prost-gust, fredonarea unei melodii, căscatul 
sau suflarea nasului, interjecţiile de orice fel (mai puţin cele care însoțesc 


aplauzele izvorâte spontan în întreaga sală entuziasmată de măiestria inter- 


preţilor) şi discuţiile trebuie bine strunite, uneori chiar suprimate. Să lăsăm 
americanilor obiceiul de a fluiera în chip admirativ reuşitele vedetelor! Iar 
dacă ai venit să tragi un pui de somn sau ca să te giugiuleşti cu iubita/iubi- 
tul, nu văd de ce n-ai ales un loc mai bun! Şi pe gratis! Şi mai comod! 

* În situaţia în care tu, ca spectator, eşti deranjat de vecini, sfatul meu 
e să nu te angajezi într-o discuţie cu aceştia, fiindcă s-ar putea să iasă şi 
mai rău. Poate doar dacă eşti sigur că ai suficient sprijin în jurul tău. E clar, 
n-ai cu cine discuta, de aceea e mai indicat să chemi pe cineva din perso- 
nalul de pază sau de serviciu. În ultimă instanţă, ridică-te şi pleacă în altă 
parte, chiar cu inconvenientul de a sta în picioare. 

e Ca şi în cazul unor expoziţii de artă, nu face aprecieri tranşante în 
timpul spectacolului (nici apreciative, nici depreciative), chiar dacă eşti un 
fin cunoscător. Atitudinea obişnuită ar trebui să fie una de apreciere pru- 
dentă şi discretă, chiar de tăcere, majoritatea comentariilor putând fi făcute 
mai târziu. | 

B) ÎN FAMILIE 


Sigea E 


1. RELAŢIA DINTRE PĂRINȚI ȘI COPII — 
EFORT RECIPROC PENTRU INTELEGERE ŞI RESPECT 


NORME OBIŞNUITE 
ȘI (APROAPE) OBLIGATORII 


e Se întâmplă ca părinții să-i tuteleze pe 
copii şi după ce aceştia au atins vârsta 
(pre)adolescenţei, nesesizând sau nedorind să 
vadă (regretabil!) schimbările produse în 
personalitatea copilului. Nu-i cazul să facem 
acum ŞI aici o analiză a cauzelor. N-aş vrea să 
rezulte din cele spuse mai sus că sunteți 
îndreptățiți să vă „revoltați? şi să-i blamați pe 
acei părinți neînțelegători şi „nemiloşi”, care vă 
îngrădesc libertatea la care râvniţi atât de mult. Important este ca voi să 
manifestați înţelegere (fiindcă niciun părinte normal nu vrea răul copilului 
său) şi să vă demonstraţi argumentat şi cu respectul cuvenit propriile 
poziţii şi păreri. Dacă nu se produce nicio schimbare, străduiți-vă să 
suportaţi cât mai bine situaţia; câştigarea independenţei nu e decât o pro- 
blemă de timp. În al doilea rând, e posibil să greşiţi şi voi, nu-i aşa? Ce-ar 
fi să încercaţi puţin să vă puneţi în situaţia lor? În al treilea rând: nu se 
poate trece cu una cu două peste mentalitățile mediului românesc, mult 
mai conservator decât cel occidental, din care deseori vă inspirați voi. 

e Ai părinți modeşti ca pregătire şcolară, stare materială şi statut 
social? Ai bunici atinşi de reumatism sau de alte manifestări specifice 
bătrâneții? Toate acestea nu sunt — şi nici n-au fost vreodată, pentru niciun 
om educat —, motive care să te facă să-ți fie ruşine cu ei, să le reproşezi 
starea lor sau, şi mai rău, să te îndepărtezi de ei ca de nişte străini. lar dacă 
tu eşti convins, la un moment dat, că le eşti superior, de fapt trebuie să le 
fu recunoscător, întâi de toate, lor. 


+ Fiecare membru al familiei (nu numai părinții) are partea sa de con- 
tribuţie la realizarea armoniei familiale. Dacă tu îti îndeplineşti îndatoririle 
gospodăreşti, te porţi respectuos (politicos), eşti cinstit, sârguincios la 
învățătură şi disciplinat înseamnă că ti-ai făcut datoria cum se cuvine şi 
meriți dragostea şi prețuirea celor din familia ta. Simplu, nu? | 


2. ROLURILE COPIILOR/TINERILOR 


AODACH IONAN NARAR N A IE Veta CPA EAAS ARALAN A KANAI 


Ai crescut, dar aştepţi în fiecare dimineață să- 
ti facă tot mama patul şi pantofii sau să te îndemne 
să te speli pe dinţi. Dacă lucrurile stau aşa, ia măsuri 
| urgente de îndreptare. E ruşinos. Gândeşte-te puțin 
! la vârsta, boala sau grijile care o înconjoară Şi vei 
| =] constata că a venit timpul să-ți asumi roluri noi, 
| adecvate vârstei preadolescentine. Să încercăm să le enumerăm, | 
| formulând totodată şi câteva recomandări. 

e Dimineața: scoală-te imediat ce a sunat deşteptătorul, fă câteva 
mişcări de înviorare şi execută temeinic operaţiile pregătitoare ce-ţi revin 
pentru o nouă zi de activitate (aerisirea camerei, aranjarea patului şi a lu- 
crurilor din dormitor, toaleta matinală — inclusiv bărbieritul şi duşul, mai 
ales dacă ai transpirat peste noapte! — micul dejun). Nu uita să spui „Bună 
dimineața!” celor din casă. Dacă ai ore după-amiaza, poţi fi ceva mai 
relaxat, asta neînsemnând totuşi că poți să te scoli pe la nouă şi ceva sau 
că poţi să-ţi neglijezi unele dintre obligații. 

e Dacă sunteți mulţi în familie şi aveţi doar o singură baie, e clar că 
regulile se schimbă întrucâtva, dar nu foarte mult (e vorba, de fapt, de 
o planificare mai atentă a timpului petrecut în baie). Poate n-ar trebui s-o 
mai spun, dar cred că nu strică: periuța de dinţi este exclusiv numai 
de folosinţă individuală. O atenţionare pentru bărbaţi/băieţi: străduiți-vă 
să nu stropiţi colacul W. C.-ului, iar dacă se întâmplă, grăbiți-vă să-l 
ştergeţi! După ce intri în baie, nu sta mai mult decât trebuie şi nu striga 
disperat şi iritat dacă, la rândul tău, îl aştepţi pe un alt membru al familiei 
să iasă. Nu uita să deschizi, înainte de a părăsi baia, geamul de aerisire. 

= Chiar dacă nu ieşi în oraş, înlătură imediat pijamaua şi îmbracă 
haine de interior comode, curate şi de bun-gust (chiar dacă sunt ceva mai 
uzate). Te vei simţi mult mai bine, pentru că vei câştiga în ochii tăi. lar 
dacă va veni cineva în vizită la tine, vei câştiga şi în ochii altora, pentru că 
vor avea în faţă o persoană îngrijită şi respectabilă. Pijamaua se îmbracă 
înainte de culcare, după ce ai făcut duş/baie. 

ki Să domnească peste tot ordinea şi curăţenia! Priveşte şi la frații tăi 
mai MICI sau mai mari, pentru a-i ajuta la nevoie. N-o uita mai ales pe mama, 
pe care o poţi ajuta punând tacâmurile, tăind pâinea sau pregătindu-ți gus- 
tarea pentru şcoală! 

e La micul dejun fă în aşa fel încât să ai timp suficient pentru a mânca 
pe îndelete şi pentru a purta o discuţie agreabilă şi stimulativă cu membrii 
familiei tale. Vei avea un tonus crescut şi vei începe bine ziua. | 

e Imbracă hainele şi încălțămintea pregătite din timp şi, înainte de a 
pleca spre şcoală, aruncă o ultimă privire în oglindă şi salută-i pe ai tăi. 
Printre altele, dă atenţie şi unui accesoriu important al elevului: servietei 
sau genţii cu cărți şi caiete (formă, greutate, asortare cu ansamblul, modul 
cum o porți). Experții în ergonomie spun că cel mai indicat mod de a purta 
ghiozdanul este în spate, cu bretele pe ambii umeri. Genţile de umăr 
trebuie evitate: supraîncarcă într-o parte coloana, ceea ce duce în timp la 
deformări şi poziţii vicioase, deci la o ţinută urâtă. Nu se recomandă nici 
purtarea genților în faţă, pe burtă. 

e După ce orele de şcoală s-au terminat, eşti tentat să mai stai un 
pic de vorbă cu prietenul/prietena la colț de stradă. Să fie însă „un pic”, 
pentru că acasă eşti aşteptat cu masa şi nu este politicos să întârzii. Dacă 
eşti nevoit să întârzii mai mult, fă bine şi găseşte o soluţie să-i anunţi pe ai 
tăi. O precizare importantă: când ieşi din şcoală (şi nu numai), nu accepta 
niciodată invitația în maşina unei persoane necunoscute. | 

să te conformezi altor obligaţii: să schimbi hainele de oraş cu cele de 
cameră — gest care trebuie să-ți intre în reflex! —, şi să te speli pe mâini şi 
pe față. Hainele, mai ales, dacă ai mers prin praf, trebuie scuturate peste 
balcon sau pe geam, cu precauţiile necesare, pentru a nu produce neplăceri 
celor de jos. Descalţă-te imediat (mai ales dacă încălțămintea este plină de 
praf şi de noroi/zăpadă), pune încălțările la locul lor obişnuit, dar nu 


înainte de a le curăța de noroi, zăpadă sau mizerii. Prin casă 10 Lose, O 
pereche de papuci de cameră. 

După-amiază, mai devreme sau mai târziu, găseşte-ți timp pentru a 
scutura, a curăța, a coase vreun nasture slăbit şi a pune hainele la locul lor. 


Oferă-ţi ajutorul părinţilor sau bunicilor (curăţenie, aranjarea jucăriilor, 


cumpărături etc.). Chiar dacă nu au nevoie de tine, vor aprecia gestul. 
Oricum, ducerea gunoiului rămâne treaba ta, dacă nu cumva cade în grija 
vreunui frate mai mic. Nu te sfii să foloseşti peria specială şi detergentul 
pentru spălarea W. C.-ului (cât de des). 

e Seara, după o zi de lucru, este inadmisibil să nu faci baie sau duş! 
Dacă vreunul dintre membrii familiei tale adoarme la televizor, fii grijuliu 
cu el, nu țipa, nu-l speria, trezeşte-l uşor. Dacă te refugiezi în camera ta, ai 
grijă la decibelii difuzoarelor şi la ora la care te culci. Nu e nevoie să-ţi 
atragă atenția părinții sau vecinii că-i deranjezi. la aminte: țipetele, jocul 
cu mingea sau alergatul sunt manifestări de exterior. 

e Noaptea: dacă ai un frate/soră mai mic(ă), cedează-i patul/locul 
cel mai bun; când e nevoie să te scoli, mişcă-te cu grijă, să nu trezeşti toată 
casa; ia-ți şi câteva măsuri preventive (la cină, evită combinaţiile alimen- 
tare de tipul iaurt şi compot de prune, pune o cană de apă la capul patului, 
omoară ţânțarii din cameră, fă-ţi nevoile înainte de culcare etc.); dacă nu 
ai propria cameră, nu-i chinui pe ceilalți ținând veioza sau radioul deschise. 

e Nu tergiversa niciuna dintre îndatoririle tale „casnice” şi nu fă nicio 
concesie (de exemplu, să „sari” peste bărbierit sau peste duşul obligatoriu 
într-o zi în care nu ai de gând să ieşi din casă). Toate acestea trebuie 


îndeplinite — dacă mai e cazul s-o spunem —, pentru a deveni deprinderi 


de comportament civilizat, dar şi ca exerciţii de voinţă, de fortificare 
a caracterului tău. 

e Protejează-ți intimitatea, dar şi pe a celorlalți (nu da buzna în dormitorul 
părinților sau în baie, nu umbla dezbrăcat prin casă). Invită-i şi pe ceilalți 
să-ți respecte momentele de singurătate. Dacă e posibil, insistă să ai propria 
cameră, spațiul unde te vei simţi cel mai bine. Nu cotrobăi prin lucrurile 
altuia, aşa cum nici ție nu-ţi place când cineva îţi deschide corespondenţa, 
se uită prin jurnalul tău personal sau îţi umblă prin buzunare. Nu lua fără 
permisiune vreun obiect aparţinând părinților sau fraţilor tăi. 

e Nu minţi. În afară de faptul că minciuna înseamnă a-i înşela pe cei care 
te iubesc şi cred în tine, în cele din urmă vei fi descoperit şi va fi şi mai rău. 

e Învață şi respectă regulile de comportare faţă de vecini (vezi A. III. 5.) 
şi musafiri (vezi A. IV. 2.). 

e Fraţii se înțeleg, în general, foarte bine. Totuşi, dacă reguli le casei 
nu sunt foarte bine stabilite, se pot ivi destule prilejuri de conflicte şi de ceartă. 
Totul va fi în regulă dacă vă împărțiți echitabil spaţiile şi responsabilitățile, 
nu vă deranjaţi reciproc şi nu vă tachinați, dacă vă respectaţi şi vă ajutaţi unul 
pe altul, dacă vă rezolvaţi neînțelegerile cu calm şi lăsați mofturile deoparte. 
Nu te îndepărta de fratele tău invocând motivul că este mult mai mic şi te 
plictiseşte cu preocupările lui „minore”. Găseşte timp şi pentru el (jJoacă-te, 
lasă-l şi pe el la calculator etc.), iar dacă se întâmplă, la un moment dat, să te 
deranjeze, găseşte o cale paşnică şi negociată de înțelegere (oferă-i o preocu- 
pare alternativă, învaţă-l un nou joc, promite-i că-l scoţi mai târziu la plim- 
bare etc., dar nu uita să te ţii de cuvânt!) Un lucru important: fă tot posi- 
bilul să suprimi sentimentul de invidie sau de gelozie — adevărată otravă!-, 
care te încearcă atunci când celălalt frate este mai bun sau mai norocos 
decât tine. Felicită-l şi bucură-te pentru el, ca şi cum ai fi tu în locul lui. 

e Fă-ţi planuri de petrecere a timpului liber într-un mod cât mai 
diversificat şi util (vezi A. VII.). Chiar dacă părinţii tăi nu ţi-au impus nişte 
reguli precise, nu sta excesiv de mult în apartament, cu nasul în cărți sau 
pierdut în fața calculatorului/televizorului. 

În perioada de vacanță insistă pe lângă părinți să te lase în tabere 
şi excursii, convingându-i că totul va fi în ordine. Vei cunoaşte experiențe 
noi şi necesare, vei învăța cum să te descurci în afara casei părintești şi vei 
trăi din plin senzația de independență. 

e Dacă unul dintre părinți iese din viața ta (moarte, divorț), îndepli- 
neşte-ți îndatoririle creştineşti față de cel dispărut sau ține legătura cu cel 
înstrăinat (telefonic, prin vizite etc.). 

e Lasă-i pe părinți să hotărască în (marile) probleme ale casei. Nu te băga 
nici în discuțiile/disputele dintre părinţi sau dintre părinți şi alte persoane 
(mai ales rude). De regulă trebuie să te retragi în camera ta. Dacă intervii, 
fă-o când crezi că este absolută nevoie de părerea ta, la momentul potrivit. 

e Nu împărtăşi oricui secretele familiei. (,, Rufe/e murdare se spală în 
familie” zice un proverb românesc.) 

e Când un membru al familiei (sau o rudă apropiată) se îmbolnăveşte, 
este supărat sau dezamăgit, toți ceilalți îi vor sta alături, fiecare ajutându-l 
după puterile sale. Deci alături şi la bine, dar şi la rău! 


e Există în unele case obiceiul nesănătos de a supune bârfei (deci 
interpretării superficiale, părtinitoare, subiective) tot ce mişcă: vecini, 
rude, profesori etc. Nu e bine, pentru că doar o judecată obiectivă îţi poate 
da adevărata dimensiune a lucrurilor şi sensul corect al acţiunilor viitoare. 


e Chiar dacă, la un moment dat, sunt multe treburi de făcut în gospo- | 


dărie, nervii, privirile încruntate şi vorbele repezite nu fac decât să creeze 
motive de nemulțumire. Încearcă şi tu să-ţi înăbuşi pornirile agresive, înlo- 
cuindu-le măcar cu tăcere politicoasă şi cu răbdare, dacă nu cu o glumă şi 
cu zâmbetul pe buze. 

e Nu aduce prieteni sau cunoştinţe în casă fără ştirea/permisiunea 
părinților tăi. lar dacă în lipsa lor profiţi de prilej pentru a organiza un chef 
monstru, în afară de faptul că dai dovadă de imaturitate, îţi vei pierde cu 
totul credibilitatea de care ai atâta nevoie. Crezi că merită? 

e Învaţă-i pe prietenii tăi să nu te deranjeze când au ei chef, chemân- 
du-te, de exemplu, la telefon chiar şi la ore târzii din noapte. 

e Politeţea în casa ta trebuie să fie literă de lege. Unii cred că în fami- 
lie nu-i nevoie de atâtea politețuri, mai ales între frați. Se înşală. Compor- 
tamentul politicos generează bună-dispoziţie şi respect, previne sau apla- 
nează mai uşor disputele, obligă la solicitudine, aşadar creează un stil de 
viață corect. 

e Atunci când locuim împreună cu bunicii, se întâmplă uneori ca 
unul dintre ei să fie bolnav şi să necesite îngrijiri îndelungate. Nu e uşor. 
Toţi, cu mic, cu mare trebuie să vă asumaţi această obligație. Nu vă 
pierdeţi răbdarea. În locul lamentărilor, nervilor şi reproşurilor, încercaţi 
să vă organizaţi timpul şi responsabilitățile şi să aduceţi o notă de opti- 
mism şi de bunăvoință în viaţa bolnavului: adu-i o floare, fă-i o surpriză 
culinară, depă-naţi amintiri, interesează-te de starea lui şi spune o vorbă 
bună cât de des posibil. În felul acesta vei arăta că ai nu numai maniere, 
ci şi caracter ales. 


3. SĂRBĂTORILE ÎN FAMILIE 


e Bucură-te şi respectă, alături de familia ta, sărbătorile religioase şi 
laice. Pentru a-i face fericiţi pe fraţii tăi mai mici, prefă-te că mai crezi în 
existența lui Moş Nicolae şi îndeplineşte cum se cuvine „ritualul” tradițional. 

e Din banii economisiți de tine de-a lungul timpului (din banii de 
buzunar primiți de la părinți sau bunici, din cei câştigaţi cu uratul sau cu 
colinda, chiar din banii obținuți din muncă, în vacanța mare etc.) cumpără 
şi dăruieşte celor dragi mici cadouri, cu ocazia unor aniversări în familie. 
Deşi mici, ele înseamnă enorm în plan afectiv şi au un rol important în 
menţinerea legăturilor de familie. Şi vouă vă place când primiţi cadouri, 
nu-i aşa? 


CUM SĂ PROCEDEZ? 


Întrebare: Am 13 ani şi am propria cameră. Fratele meu are doar 
şase ani şi, în ciuda sfaturilor mele, mă deranjează mereu. Nu ţine 
seama nici de părinți. Ce să-i mai fac? Nu-mi mai rămâne decât să-l bat. 

Răspuns: Nu cred că tu şi părinţii tăi ați epuizat toată gama de posibi- 
lități. Poate că n-aţi manifestat fermitate suficientă sau n-aţi urmărit până 
la capăt măsura luată. Fratele tău poate fi atras către alte preocupări, poate 
fi supravegheat pentru a nu-şi părăsi camera, poate fi chemată bunica în 
ajutor etc. Uneori, în cazuri extreme, nu-i strică o palmă la fund (mai mult 
simbolic şi nu o sută!), uitându-te în ochii lui şi mustrându-l cu seriozitate 
(căci există şi mustrări în glumă). Consecvenţa va da roade în cele din urmă. 


Suntem două surori. Eu am 16 ani, sora mea 13. Ne înțelegem 
bine în cele mai multe cazuri, dar pe mine mă deranjează că sora mai 
mică se foloseşte de lucrurile mele fără să-mi ceară voie. Ba are şi 
tupeul să-mi spună că nu ştiu să-mi aleg bine ciorapii sau că nu am 
cumpărat ce trebuia. Cum să rezolv problema asta? 

Neînţelegerile dintre voi trebuie aplanate tot prin bună înțelegere. Nu-i 
solicitați pe părinţi înainte de a încerca voi amândouă să cădeţi de acord. 
Găseşte momente potrivite (de exemplu, seara, când sunteţi în pat şi discu- 
taţi, în armonie deplină, despre ce ați mai făcut peste zi) pentru a sta de 
vorbă pe această chestiune şi stabiliţi nişte înţelegeri: de a cere înainte de 
a lua, de a folosi un anumit lucru în intervalul de timp de la... până la..., 
mici pedepse pentru cel care nu-şi respectă promisiunea etc. Important 


este ca, atât tu, cât şi sora ta, să nu permiteţi egoismului şi geloziei să se 
cuibă-rească în sufletul vostru. Propuneţi-vă mai degrabă, ca regulă de 
viață, să daţi sau să împărţiţi înainte de a vă apăra cu dinţii „proprietatea”. 

Deşi am 14 ani, părinții mei insistă să merg cu ei la toate vizitele 
pe care le fac rudelor şi prietenilor. De multe ori mă plictisesc sau mă 
enervez şi aş vrea să scap, dar nu ştiu cum. 
| Prima modalitate: lămurirea părinţilor (cu hotărâre, nu cu înverşunare), 
cu speranţa că se va ajunge la un compromis. Îţi mai rămâne şi refuzul 
categoric de a-i însoți, dar sper să nu ajungi (niciodată) aici. Dacă nimic 
nu ține, n-ai ce face: rabdă şi încearcă să te încadrezi cât mai profitabil 

„pentru tine în situația dată. Ar trebui să te mai gândeşti la ceva: nu cumva 
inflexibilitatea părinţilor se explică şi prin faptul că, datorită „antece- 
dentelor” tale, şi-au pierdut încrederea în tine? Care „antecedente”? lată 
câteva: ai promis de nenumărate ori că vii la timp acasă, dar nu te-ai ţinut 
de cuvânt; ai luat note mici, dar ai „uitat” să le spui şi lor; faci pe dos ceea 
ce ţi se cere sau nu faci deloc; ai fost prins(ă) cu minciuna de mai multe 
ori; ai luat bani din casă fără ştirea lor (ce ruşine!) etc. 

Fără să vreau i-am surprins pe mama și pe tata făcând sex. M-am 
retras rapid, bineînţeles, dar m-am simţit extrem de jenat, cu toate că 
nu mă consider vinovat cu nimic. 

Dacă nu te consideri vinovat, înseamnă că i-ai surprins în afara cadrului 
obişnuit în care se fac asemenea lucruri, de altfel absolut normale. Este vina lor 
că nu şi-au protejat intimitatea şi sper că au tras învățămintele necesare din 
această neplăcută întâmplare. Cât despre tine, comportă-te ca şi cum nu s-ar fi 
întâmplat nimic şi acceptă fără niciun comentariu eventualele lor scuze. 

Deşi acum sunt mare, mama (mai ales) mă cocoloşește şi-mi 
vorbeşte cu „puiuţu mamei”, uneori față de străini, ceea ce mă cam 

„calcă pe nervi, deşi o respect foarte mult. Ce-i de făcut? 

Nu te lăsa. Insistă să-şi schimbe modul de adresare. Prin lămuriri, 
îmbufnări controlate, glume şi ironii. În cele din urmă vor înţelege. 

Ai mei se ceartă mereu și îşi vorbesc urât. Manierele despre 
care-mi vorbiţi nu prea se văd în familia mea şi nu văd cum ar putea 
să se schimbe ceva. 

Cazurile familiale extreme nu intră în atenţia noastră, dar trebuie să 
ştii că uneori şi părinţii pot fi educați de către copii. Dacă tu vei fi mereu 
rezervat şi echilibrat, dacă ai ajuns să crezi şi să aplici consecvent principii 

şi norme valabile de viaţă, dacă faci tot ce îţi stă în putere să aplanezi conflictul, 
vei constata că, la un moment dat, începi să capeţi o anumită autoritate în 
faţa lor, cu efecte benefice pentru viața familială. Arată-le cât de multă 
nevoie ai de ei amândoi, propune-le să participaţi împreună la anumite 
activități, cere-le sfatul, pregăteşte-le mici surprize (fie şi un buchet de flori 
pe masă), fă-i să se mândrească cu rezultatele tale, scoate puţin şi albumul 
cu pozele voastre şi efectele se vor vedea. Toate acestea şi multe altele îi 
vor pune pe gânduri şi îi vor determina să se schimbe. Oricum, nimic nu 
trebuie să te împiedice să încerci. 

Fratele meu a intrat într-o gaşcă de derbedei, fumează, î ii minte pe 
părinţi ca să poată colinda cu ei prin diverse locuri dubioase, lipseşte 
de la ore. M-a ameninţat că mă bate şi că nu mă mai consideră sora 7 
lui dacă le spun ceva părinților noştri. Ce să fac? 

Te înţeleg, eşti într-o dilemă: vrei să-l scoţi din această combinaţie 
periculoasă, dar ţi-e frică să nu ţi-l îndepărtezi dacă le spui părinților. Dacă 
ţii la el şi îi vrei binele, nu-ţi mai rămâne decât un singur lucru de făcut: 
vorbeşte cu părinţii tăi şi spune-le tot ce ştii. Faceţi în aşa fel încât fratele 
tău să nu bănuiască cine l-a „turnat”. Şi chiar dacă ar afla, tot n-ar fi prea 
grav. Supărarea nu poate să-l țină prea mult de vreme ce are convingerea 
că tu şi ai tăi îl iubiți şi vreţi să-l feriţi de rele. 


Din legile lui Murphy: 

e Părintele, în relația cu adolescentul: 

]. Indiferent cum se îmbracă, îl va stânjeni pe adolescent. 

2. Nu trebuie să râdă, să cânte sau să danseze. 

3. Nu trebuie să meargă alături de adolescentul său. 

4. Pentru a-l vedea în sfârşit multumit, nu trebuie să respire. 

e Întotdeauna găseşti mai uşor ceea ce nu cauţi. lar ceea ce cauţi 
găseşti abia în ultimul loc în care poţi căuta. 

e Ce spun toți copiii după ce le-ai stins lumina: 

1. Mi-e sete. 

2. Trebuie să fac pipi. 

3. Mă mai săruti o dată? 

4. Îmi mai spui o poveste? 

5. Sub patul meu se ascunde ceva. 


C) ÎN ŞCOALĂ 


1. REGULI GENERALE DE COMPORTARE ÎN ŞCOALĂ 


NORME OBIȘNUITE 
SI (APROAPE) IMPERATIVE 


Câteva dintre iome den mai jos se regăsesc 
în diverse regulamente şcolare. Prezența lor aici | 
este explicabilă prin dorinţa noastră de a le întări şi | 
nuanţa pe cele care ţin de bunele maniere. Pe de | 
altă parte, tinerii cititori trebuie să reţină că regulile | 
general valabile într-o societate civilizată nu sunt | 
” nicidecum eludate sau suspendate în lumea copiilor. După cum nici | 

nerespectarea lor nu poate fi pusă (integral) sub scuza că sunteţi copii 
şi vi se iartă. Dimpotrivă, este exact timpul în care ele se învaţă şi se | 
 deprind, prin exersare continuă, sub supravegherea adulţilor. Şi cum 
| şcoala are, prin excelenţă, autoritatea şi menirea de a vă instrui şi 
educa, aici este locul optim, pentru vârsta voastră, de a le pune în 
practică, sub monitorizarea dascălilor voştri. Dacă vreţi — o altă 
ocazie majoră de a le experimenta şi valida (în afară de mediul 
familial), înainte de a intra în lumea celor mari, în societate. / 


1. 1. Tinuta 


Abaterile de la aceste norme elementare de comportare civilizată sunt 
justificate uneori greşit prin precaritatea stării materiale. E vorba numai şi 
numai de asimilarea sau de neasimilarea unor deprinderi corecte. Celor care 
nu le iau în seamă sau le respectă aproximativ (sporadic sau pe jumătate) 
trebuie să li se spună des că mirosul corpului, al gurii sau al ciorapilor 
nespălați provoacă dezgust şi îi îndepărtează pe cei din jur; că mâinile 
murdare şi unghiile netăiate, nu numai că îi pot îmbolnăvi, dar le anulează 
practic orice şansă de a fi simpatizaţi/îndrăgiți de vreo fată; că neglijenţa 
grosolană nu poate fi suplinită prin alte eventuale calități ş. a. m. d. 

Aşadar, dacă vrei să fii suportat şi agreat de către cei din jur, 
îngrijeşte-ți mai întâi corpul, hainele şi încăltămintea. 


1. 2. Punctualitatea 


Nu întârzia la ore. Nici la prima oră, nici după încheierea recreaţiei. 
Ce vină au colegii şi învățătorul/profesorul încât să-ţi suporte tie neseriozi- 
tatea? Într-o î împrejurare excepţională (probleme de circulaţie, ai fost reţi- 
nut de către un profesor, nu te simți prea bine, ai acordat ajutor urgent 
cuiva etc.), procedura corectă este următoarea: bate la uşă, aşteaptă permi- 
siunea, intră, dă „ Bună ziua” şi spune , Vă rog să mă scuzaţi că am întârziat”. 
De multe ori (mai ales dacă eşti un elev serios), este suficient. Vei fi invitat 
în bancă. Dacă ţi se cer explicaţii, dă-le fără ezitare. Dacă nu e posibil în 
faţa clasei, întrucât sunt de natură personală, spune: ,„ Vă rog să mă scuzati, 
dar aş vrea să vă spun în pauză motivul pentru care am întârziat”. 


1. 3. Comportarea în afara clasei 


e Ca băiat, se cuvine să dai prioritate fetelor la intrarea în şcoală sau 
în clasă. 

e Deplasarea alături de învățătoare/profesor se face mergând cu 
o jumătate de pas în urma acesteia/acestuia. Când e nevoie, fii politicos şi 
deschide uşa profesorului, mai ales dacă are mâinile ocupate. Fă-o cât mai 
firesc, să nu arate a atitudine servilă. 

* Se întâmplă uneori ca profesorul să te surprindă pe hol, cu puţin 
timp înainte de a intra el însuşi în clasă. În loc să intri în clasă val-vârtej 
prin faţa lui, mai-mai să-l dai jos, opreşte-te, salută-l şi cere-ți scuze pentru 


întârziere, eventual precizând motivul real. Vei intra după profesor, în 


afara cazului în care te invită dumnealui să treci mai întâi. 

e Buna-creştere se vede şi din felul în care foloseşti toaleta şcolii. Nu 
prea înţeleg „satisfacţia” pe care o resimt cei care se urcă cu picioarele pe 
colacul W. C.-ului, care mâzgălesc pereţii cu desene şi texte obscene sau 
folosesc acest spațiu pentru activităţi interzise. 

e Nu-i deranja pe profesorii aflaţi în cancelarie decât în situaţii ie 


bite. Este neplăcut pentru profesori să-şi facă loc, străbătând pâlcuri de 


elevi staționaţi în fața cancelariei, cu sau fără un motiv serios. Când doreşti 


neapărat o întrevedere cu un cadru didactic, roagă-l pe un alt profesor (care 
este pe punctul de a intra în cancelarie) să-ți îndeplinească dorința: „Domnule 
profesor. vă rog s-o invitaţi pe doamna profesoară... Multumesc. ” 

e Joaca şi hârjoneala de pe holuri şi scări n-ar fi un lucru neapărat 


condamnabil dacă n-ar fi însoţite uneori de ţipete, urlete şi de interjecţii 


intraductibile — semn că unii copii şi tineri nu au ajuns încă să facă 
diferenţa între permis şi nepermis în spațiul şcolar. Şi mai grav este atunci 
când, în lipsa întâmplătoare a doamnei învăţătoare sau a profesorului de la 
clasă, este deranjată buna desfăşurare a celorlalte ore. 


2. RELAȚIA CU COLEGII 
(DE CLASĂ ŞI DE ŞCOALĂ) 


2. 1. In afara orelor de curs 


e Nu intra în clasă fără să-ți saluți colegii. La rândul tău, ai obligaţia 
să răspunzi la salut, chiar dacă ceilalți n-o fac. 

e Comportă-te la fel cu toţi colegii tăi, fără deosebire de religie, sex, 
stare materială sau socială, rezultate la învăţătură, forță fizică etc. Numai 
în felul acesta va domni în clasă o atmosferă sănătoasă. 

e A fi prieten cu cineva din clasă nu înseamnă a fi indiferent faţă de 
ceilalți. Cel care face poante proaste sau râde pe seama unor colegi cu 
defecte fizice, incapacitate intelectuală sau în legătură cu nefericirile lor 
familiale trebuie imediat tras la răspundere şi sancționat. 

e Chiar dacă sunteți prieteni la cataramă, termenii de salut şi formu- 
lele politicoase (respectuoase) nu trebuie alungate din limbaj (,, Dă-mi, te 
rog, cartea”, „Îmi pare răw/Regret dar nu pot merge cu tine...” 
„ Multumesc ” sau „Cu plăcere”). 

e Fenomenul de gaşcă este prezent şi în lumea elevilor. Unele sunt 
„nevinovate”, mărginindu-se la „bisericuţe” şi la bârfe pe teme diverse. 
Altele se diferențiază de masa comună printr-un comportament deviant: 
ținute excentrice, limbaj de argou, gesturi şi acţiuni la limita delincventei, 
sfidarea bunelor maniere etc.). Cei care se constituie în asemenea „fracţiuni” 
trăiesc cu impresia că, în felul acesta, capătă identitate şi libertate, că aşa 
este „mişto” să trăieşti. În cele din urmă, fiecare în parte realizează că 

n-a realizat nimic şi că a pierdut o groază de timp. Există şi găşti „bune”? 
Cred că putem răspunde pozitiv, gândindu-ne la acele asocieri ale elevilor 
din clasele superioare de liceu — să le zicem „elitiste” — vesele şi uşor 
nonconformiste, în care fiecare şi toţi la un loc îşi pun la bătaie resursele 
creative, cu scopul de a se evidenția. Obiectivele şi modul lor de compor- 
tare îi fac să se remarce uneori într-un mod spectaculos: victorii sportive, 
manifestări artistice şi ştiinţifice etc. 

e Este plăcut să vezi cum un băiat bine-crescut sare în ajutorul unei 
fete, ridicând o carte ce i-a scăpat sau acordându-i prioritate la intrarea în 
şcoală. O remarcă necesară: e vorba de orice fată, nu numai de cea pe care 
o simpatizează şi căreia ar vrea să-i dea întâlnire. 

e Nu divulga secretele pe care ţi le-a împărtăşit un coleg/prieten. 
E cam tot atât de urât ca a vinde un lucru care nu îti aparţine. Cu certitu- 
dine îi vei pierde simpatia şi prietenia. 

e Ce părere ai de elevul strălucit la învățătură şi impecabil în relaţia 
cu profesorii săi, dar înfumurat şi grosolan cu colegii? 

e Pentru a deveni „vedetă” trăgând fetele de păr, îmbrâncind sau 
făcând cucuie altora nu e greu. Pentru astea nu-ţi trebuie prea multă minte; 
mult mai greu e să ai ceea ce îţi asigură cu adevărat superioritate şi respec- 
tul celorlalți: rezultate bune la învăţătură, comportare disciplinată şi maniere. 

e A demonstra că eşti mai puternic faţă de cei mai mici sau mai slabi 
decât tine este o dovadă de laşitate şi de vanitate măruntă. Cei mici trebuie 
ocrotiți în orice situaţie: dă-le întâietate la intrarea în şcoală sau pe scări, 
îndrumă-i şi vorbeşte-le frumos, suportă-le prezenţa când te joci cu alţii 
etc. Dacă, la rândul tău, eşti victima unor agresiuni sau hărțuiri din partea 
celor mari, nu ezita nicio clipă să le aduci la cunoştinţa învățătorului sau 
dirigintelui. Altfel, vei fi în continuare pe post de încasator, deoarece ai 
dovedit că îţi este frică sau că nu prea ţii la demnitatea ta. 

e Uneori ne mai certăm între noi. N-ar fi nimic neobişnuit dacă cearta 
n-ar degenera de multe ori în bătaie şi injurii. Toate acestea nu au ce căuta 
în comportamentul unui copil/tânăr bine-crescut. Trebuie să înveţi să-ţi 
stăpâneşti nemulțumirea sau furia, să judeci cu calm motivele disputei şi 
să-ți susţii cu dovezi opiniile. Dacă ai greşit, trebuie să găseşti în tine forța 
de a recunoaşte şi de a-ţi cere scuze, chiar dacă îţi vine greu s-o faci. În felul 
acesta, cu excepţia unor situaţii cu adevărat grave, se poate repara o relaţie 
care, altfel, ar putea să evolueze către o ruptură definitivă. Încăpăţânarea 


unuia dintre combatanți (mai ales când dreptatea nu este de partea lui) 
nu poate duce la nimic bun. Nu putem trece la alt subiect fără să ne gândim 
o clipă la atitudinea „spectatorilor” de pe margine, a celor care aplaudă şi 
încurajează „forţele combatante”, cu unica preocupare de a se distra pe 
seama lor. Avem de-a face cu un gen de manifestare instinctuală, primitivă, 
care ne aduce aminte de luptele cu gladiatori. Normal ar fi ca ei să încerce 
să aplaneze conflictul, intervenind direct în dispută (pentru a stabili de partea 
cui este dreptatea), deturnând discuţia în altă direcţie (,, Hai, lasă-l în pace, 
vino să-ți arăt ce mobil mi-am cumpărat”) sau efectiv despărțindu-i. 

e Gustarea sau masa de la şcoală 

a. La bufetul şcolii, respectă rândul (cu atât mai mult atunci când în 
faţa ta se află elevi mai mici decât tine), spune „fe rog” şi „mulțumesc ” 
vânzătoarei, strânge şi du la coş ambalajul şi toate resturile alimentare. 

b. La cantină: fii politicos cu personalul de serviciu, deoarece nimeni 
nu este sluga ta; lasă mofiturile şi critica deoparte; fă loc şi altora la masa 
ta şi fii amabil; nu pierde timpul cu alte preocupări, fiindcă aşteaptă şi alţii 
la rând; nu cere mâncare de la alt coleg, chiar dacă acesta nu mănâncă tot 
din farfurie; păstrează tonul discuţiei la un nivel moderat. 

c. Din pacheţelul tău cu mâncare: invită-l (dacă e cazul) să guste şi pe 
prietenul tău; alege-ţi un loc discret unde să mănânci (nu în faţa colegilor, 
dar nici la toaletă); nu-ţi etala „bunătăţile” în faţa celorlalţi şi nu face 
gesturi care pot jigni (de exemplu, de a oferi „din milă” sau pentru a arăta 
că eşti cineva). 

e Nu fura. Nici obiecte, nici idei. Unii cred, cu nativitate, că nu vor putea 
fi descoperiţi. De regulă nu se întâmplă aşa, iar fapta ruşinoasă va fi foarte 
greu sau niciodată uitată. Dacă nu eşti prins o dată sau de mai multe ori, 
asta nu însemnă, cum zice o vorbă, că eşti „negustor” cinstit. În afară de 
faptul că bănuiala celorlalţi va atârna ca o sabie deasupra capului tău, 
în sinea ta se va întâmpla ceva rău: vei căpăta încredere în tine şi vei tinde 
să repeţi greşeala, ceea ce te va duce, în cele din urmă, la dezastru. Tot atât 
de gravă este şi slăbiciunea unora de a-şi asuma meritele altora sau de a se 
lăuda cu rezultate bune obţinute prin fraudă. Aşa nu se poate construi nimic 
autentic şi rezistent în timp. 

e Ca peste tot în societate, glumele (şi ironiile) se fac cu măsură, 
având grijă să nu rănescă pe cineva. Aşezarea unor pioneze pe scaun/bancă, 
tragerea scaunului de sub şezut sau difuzarea unor veşti alarmante (cum ar 

fi prezenţa unei încărcături explozive în şcoală), înseamnă fie „glume” proaste, 
fie inconştienţă, ambele condamnabile şi pasibile de pedeapsă. Din nou 
trebuie să-i scuturăm serios pe cei care înghit asemenea glume, chiar dacă nu 
le plac, prefăcându-se că se amuză, în loc să aibă curajul de a lua atitudine. 

e La terminarea orelor: ai grijă să laşi totul în ordine după tine, salută-ți 
colegii la despărţire, ai grijă cum porţi geanta/ghiozdanul/servieta (ca să 
nu stânjeneşti/loveşti pe cineva). 

* În sala de festivități a școlii trebuie respectate normele valabile 
pentru oricine frecventează o sală de spectacol (vezi A. VII. 5.). 
Deplasarea prin sală în timpul spectacolului, strigătele, glumele deplasate 
sau fluierăturile sunt fapte grave, care ar trebui să provoace îndepărtarea 
rapidă a vinovaţilor. Cei de pe scenă merită toată considerația voastră, iar 
micile scăpări interpretative trebuie trecute cu vederea, chiar „salvate” 
prin aplauze încurajatoare. | 

e Pe terenul de sport, în timpul liber, asistăm uneori la manifestări 
care ne arată că buna cuviinţă a fost uitată cu desăvârşire: strigăte, 
trivialităţi, huiduieli, gesturi obscene etc. Probabil cu gândul la „modelele” 
de pe stadioane, unii elevi se întrec în asemenea probe de vitejească 
bărbăţie. Nu, nu e vorba de bărbăţie, ci de jalnice dovezi ale lipsei de 
educaţie. Nu-i încurajați. Izolaţi-i şi, în cele din urmă, vor dispărea. 
Probabil nu de ruşine, ci pentru că nu are cine să-i mai admire. Alte câteva 
reguli: stai jos, pentru a nu-l împiedica pe cel din spate să vadă meciul; 
aplaudă când eşti satisfăcut de joc; în loc să huidui, fii obiectiv şi apreciază 
şi fazele reuşite de adversarii echipei preferate. 


2. 2. În timpul orei 


e Dacă în timpul unei ore se stinge lumina, elevul disciplinat şi 
bine-crescut aşteaptă liniştit dispoziţiile domnului profesor. 

e Zgomotele străzii sau alte sunete neobişnuite venite din exterior nu 
trebuie să te facă să sari din bancă pentru a privi pe fereastră. Înfrânge-ți 
curiozitatea şi concentrează-te asupra activităţii pe care o desfăşori. 

e E lucru ştiut şi de înţeles ca la vârsta preadolescenţei să apară şi 
sentimentul natural al apropierii de sexul opus. Nu transformați însă ora 
de curs în arenă de desfăşurare a unor schimburi febrile de bilețele de 
„amor” sau de priviri semnificative. 


e Un coleg invitat să scrie ceva la tablă a greşit într-un loc. Nu săriți 
ca înţepați de viespe strigând: „A greșit! A greşit! ”. E datoria profesorului 
sau a învățătorului să constate eroarea. Dacă totuşi greşeala nu este 
observată — se mai întâmplă! —, ridică mâna şi spune: „Domnule profesor. 
dați-mi voie să spun că s-a strecurat o greşeală... 

e Zâmbetele şi privirile ironice, disprețuitoare s sau invidioase nu au ce 
căuta pe chipul unui elev manierat. 

e Ai nevoie de echerul colegului aflat la distanță de trei bănci de tine? 
Se rezolvă. Dar nu făcând gesturi disperate de atenţionare, strigând sau 
azvârlind obiectul prin aer. Ridică pur şi simplu mâna şi cere permisiunea 
profesorului sau, cel puţin, fă ca echerul să circule rapid din mână în mână. 

e Copiatul este o tentaţie perpetuă la vârsta şcolarului mic şi mijlociu. 
Ba uneori chiar şi mai târziu. Prea e aproape câştigul facil şi nemuncit! Ce 
ne-am face dacă toţi ne-am fura unii pe alţii? Gândeşte-te cum te-ai simți, 
după ce-ai muncit din greu, să vezi un coleg care a copiat de la tine, obţinând 
o notă egală sau mai mare ca a ta. Cei care spun cu o uşurinţă dezarmantă, 
chiar bravând, la adresa profesorului: „L-am fentat!” nu fac decât să 
amâne o scadenţă care va veni oricum, mai devreme sau mai târziu. 

e Renunţă la obiceiuri dizgraţioase şi nesănătoase: de a te scobi în nas 
sau în urechi, de a-ţi rupe unghiile cu dinţii, de a-ţi pocni degetele sau chiar 
de a răsfoi filele cărţii cu degetul muiat din când în când în gură. 


3. RELAȚIA CU PERSOANELE MATURE DIN ȘCOALĂ 


La intrarea în clasă a profesorului/învă- 
țătorului sau a unei persoane străine, elevii se ridică 
toți odată în picioare, având trunchiul drept şi 
privirea către cel care a intrat, apoi răspund la salut 
la unison şi energic (dar nu milităreşte!). Această 
succesiune de momente se explică prin nevoia de 
a evita ini sincopat sau nesincronizat ce ar putea veni dinspre elevi dacă 
aceştia ar fi primii care l-ar saluta pe profesor. Dacă un profesor/învăţător 
are alte pretenţii, ne vom conforma. După ce au salutat, elevii se aşază în 
bănci — dar numai după ce au primit comanda „Stafi jos!” —, fără să facă 
zgomotul acela de bănci trântite, asemănător cu o rafală de mitralieră. 


e Este o impoliteţe serioasă ca elevul să-şi strângă cărţile şi caietele 
înainte ca profesorul să spună: „Ora s-a terminat, sunteţi liberi!” (chiar 
dacă a sunat clopoţelul/soneria). Dacă profesorul mai întârzie câteodată un 
minut sau două, ai răbdare, nu vocifera sau bombăni nemulţumit, chiar 
dacă nu mai poți de nerăbdare să baţi puţin mingea pe teren. 

e Elevul de serviciu, înainte de a se prezenta şi de a interoga politicos 
un vizitator în legătură cu scopul prezenţei sale în şcoală, îl va saluta 
corect, eventual ridicându-se în picioare (dacă stătea pe scaun): ,„ Bună ziua, 
sunt elevul de serviciu pe şcoală. Vă rog să-mi spuneţi pe cine căutaţi/care 
este scopul vizitei d-voastră ” 

e Cu un profesor te poți întâlni de mai multe ori pe parcursul unei zile 
de şcoală. Nu e nevoie să-l saluţi decât o singură dată, la prima vedere, 
însă la reîntâlnire trebuie să te dai deoparte şi să zâmbeşti, aplecând uşor 
capul, cu privirea către cel salutat. 

e Deşi multe cadre didactice — chiar şi bărbaţi! — acceptă, mai mult 
sau mai puțin tacit, să fie salutate cu ,„ Sărut mâna”, formula nu se (prea) 
potriveşte cu respectul sobru practicat în relaţiile profesionale. E drept, 
apare cu frecvenţă maximă la clasele (foarte) mici, dar încă de pe acum 
trebuie făcute distincţiile necesare. | 

e Tonul: normal, natural (fără afectare, nervozitare sau termeni linguşitori;). 

e Familiarismele nu au ce căuta în relaţiile cu cadrele didactice. Nici 
dacă „vă merge” (întrucât există, din nefericire, şi profesori extrem de 
indulgenţi, începători în ale dăscăliei sau prea „moderni”!). 

e Formule de adresare politicoase: „ Doamnă invățătoare/Domnule pro- 
fesor, vă rog să-mi permiteţi.../vă rog să mă scuzaţi, dar nu am înteles...” 

* Nu-l întrerupeți pe învățător/profesor în timp ce vorbeşte. 

e Păstrează poziţia corectă la pupitru. A sta întins peste bancă, cu capul 
rezemat în mâini, la care se mai adaugă, eventual, aerul plictisit şi indo- 
lent, denotă nu numai voință slabă de participare la oră, dar şi absenţa 
politeţii şi a respectului pentru profesor. 

e Un elev manierat nu-şi corectează direct profesorul, în faţa clasei, 
atunci când se întâmplă ca acesta să-i stâlcească fără voie numele sau când 
mai scapă vreo literă scriind- pe tablă. Oricât de „amuzantă” ar fi situația 
nou creată, putem face un efort să ne înfrânăm dorinţa de a râde (în hohote 
sau chicotind), ori de a face comentarii interminabile. Situaţia se poate 
rezolva cu promptitudine, nu strigând „Aţi greșit! ”, ci printr-o remarcă 


politicoasă: „Domnule profesor, vă rog să mă scuzaţi, numele meu se 
rosteşte.../s-a strecurat o greşeală pe tablă. ” Aceeaşi atitudine politicoasă 
trebuie să însoţească şi eventualele intervenţii ale elevului care are o altă 
părere decât profesorul („Vă rog să-mi permiteţi să-mi exprim o altă 


opinie în această chestiune”, „Daţi-mi voie, vă rog, să formulez un alt 


punct de vedere... ” sau „Domnule profesor. aş putea să adaug ceva la cele 
spuse de dumneavoastră ? ”). 

e Când învățătorul sau profesorul se află antrenat într-o discuţie cu 
altă persoană (chiar şi cu un elev), pe hol sau în alt loc, nu interveni înainte 
de terminarea convorbirii. Dacă este o comunicare urgentă, foloseşte o 
formulă politicoasă: „Domnule profesor, vă rog să mă scuzati, dar trebuie 
Să vă spun ceva foarte important. ” 

e Elevii pot şi trebuie să facă mici servicii la rugămintea profesorilor: 
să ducă tezele la cancelarie, să transmită o comunicare etc. Elevul poate să 
se ofere din proprie iniţiativă. Dacă este rugat, va răspunde: „Da, cu plă- 
cere, domnule profesor”. Este o impoliteţe gravă, aproape o grosolănie, să 
te arăţi indispus sau, mai rău, să refuzi fără motiv. Dacă totuşi există moti- 
ve serioase care te pot împiedica să răspunzi solicitării, găseşte şi foloseşte 
o explicaţie politicoasă, eventual oferind o alternativă: „Vă rog să mă 
scuzaţi, dar sunt chemat de către domnul director.../trebuie să-l anunt pe 
tatăl meu (care mă aşteaptă la poarta şcolii) că voi întârzia un pic. N-ar 
putea să vă ajute colegul meu...?” | 

e Un obiect căzut întâmplător de pe catedră va fi ridicat de către 
elevul din imediata apropiere. 

e Dacă ai promis ceva, ține-te de cuvânt, altfel vei căpăta reputaţia de 
om neserios şi nimeni nu va mai avea încredere deplină în tine. 

Ştiu că poreclele date unor profesori (sau chiar şi unor elevi) nu vor 
dispărea cu una cu două din peisajul şcolar, dar ai grijă, când le inventezi 
sau le foloseşti, să nu lezeze bunul simţ, să nu jignească şi, dacă nu se 
poate altfel, măcar să aibă umor. 

e Când doriți să faceți un cadou învățătoarei sau profesorului vostru, 
cel mai indicat este să contribuie fiecare elev la cumpărarea lui, mentio- 
nându-se în felicitare (scrisă sau orală) faptul că este din partea întregii 
clase. Nu e cazul să faceţi cadouri prea scumpe. 

e De multe ori elevii ignoră personalul nedidactic din şcoală (secre- 
tare, laboranţi, oameni de serviciu, paznici etc.). Mai mult decât atât, nu-i 


salută şi se manifestă chiar cu impertinență. lar când, întâmplător, intră în 
timpul unei ore în desfăşurare, au mari ezitări dacă trebuie sau nu să se 
ridice în picioare. E ruşinos. Ei sunt oameni liberi şi demni, pe care îi întâl- 
niţi zi de zi, aşa cum sunt profesorii, părinţii sau vecinii voştri. 

> Intră doctorul sau asistenta. Nu de puţine ori îi întâmpinăm cu 
rumoare, cu ţipete şi suspine înfricoşate, ca şi cum ar urma cine ştie ce 
şedinţă de tortură. Poate cei mici de tot au o scuză, dar la vârsta gimna- 
ziului sau a liceului nu e cazul. Stăpâniţi-vă reacţiile şi acceptaţi cu calm 
ceea ce e inevitabil. 

e Când eşti invitat sau când vrei să intri în cabinetul directorului, 
trebuie să-ţi aranjezi mai întâi ținuta (păr, haine etc.) şi să te gândeşti 
la ceea ce ai de spus. Şapca sau căciula vor fi ţinute în mână sau lăsate 
deoparte înainte de a intra. Dacă nu eşti cumva introdus de către secretară, 
vei bate în uşă, nici prea tare, nici prea încet, şi vei intra numai dacă ai 
auzit că eşti invitat. În caz contrar, rămâi în aşteptare. După ce intri, rămâi 
lângă uşă până ţi se spune ce să faci sau până eşti întrebat cu privire la 
scopul prezenţei tale acolo. După ce întrevederea s-a consumat, mulțu- 
meşte, dacă e cazul, şi salută, retrăgându-te către uşă. Este o (mare) gafă 
să fii tu primul care întinde mâna (la sosire sau la plecare). La ieşire, e bine 
să te mai întorci o dată şi să înclini uşor corpul, uitându-te către cel care 
te-a primit. 

e Din când în când aveţi ocazia să vedeți şi părinți intrând în clasa 
voastră cu diverse intenţii: pentru a sta de vorbă cu propriul copil, pentru 
a obţine vreo informaţie sau, mai rar, ca să-l pedepsească pe vreun elev care 
i-a bătut sau înjurat copilul. În orice situaţie, salută şi răspunde cuviincios 
la întrebări. Dacă lucrurile iau o întorsătură neplăcută, nu ezita să-l anunți 
imediat pe profesorul de serviciu pe şcoală, pe domnul diriginte sau pe 
oricare persoană matură din apropiere. 


CUM SĂ PROCEDEZ? 


Intrebare: Mă întâlnesc cu un coleg din aceeaşi clasă, de acelaşi 
sex. Cine salută mai întâi? 
Răspuns: Cel mai rapid (mai politicos) sau în acelaşi timp. 


Care ar fi răspunsul cuvenit atunci când eşti victima unei glume 
nesărate sau a unui gest deplasat? Să mă prefac că nu sunt afectat? 
Să-i răspund obraznic, prin cuvinte „tari”? Să-l pun pe vinovat într-o 
postură de inferioritate printr-o replică ironică sau spirituală? Să-l 
„pârăsc” la cei care pot să-l disciplineze? 

A doua variantă iese din discuţie. Ar însemna să-i faci jocul şi, de fapt, 
să-l încurajezi sau să deschizi calea unei dispute cu final imprevizibil. 
Celelalte se aplică în funcție de gravitatea gestului, de împrejurări şi de 
forţa ta de reacţie. Una este să auzi în urma ta „Uau, ce blugi avem!” şi 
alta să te trezeşti la pământ, rănit(ă), ca urmare a piedicii puse de un băiat 
certat cu bunul-simţ. 

Care e conduita corectă în situaţia în care am fost pedepsit pe 
nedrept? 

Asemenea situaţii ar trebui să fie foarte rare. Dacă totuşi se întâmplă, 
evită tonul şi replica violente, de ripostă. Foloseşte formulări ca: ,„ Domnule 
profesor, vă rog să mă scuzaţi, dar nu am fost eu vinovatul. Daţi-mi voie 
să vă explic”. Dacă nu eşti luat în seamă nici după a doua tentativă, pe 
moment nu-ţi rămâne decât să taci şi să rabzi. Nu lăsa, totuşi, lucrurile aşa. 
Adresează-te ulterior celor care pot să repare nedreptatea: psihologului 
şcolar, directorului, şefului clasei, părinților etc. 

Dintr-o asemenea întâmplare trebuie să rămână şi pentru tine câteva 
concluzii: să nu te grăbeșşti să aplici pedepse celor mai mici ca tine până 
nu cunoşti foarte bine cauzele şi împrejurările; când sunt doi sau mai mulți 
potenţiali făptaşi, să asculți toate părţile implicate; să apelezi la martori. 

A căzut batista doamnei profesoare. E cazul s-o ridic eu? 

Nu, pentru că este un obiect de folosinţă strict individuală. Poţi însă 
să-i atragi atenția doamnei profesoare. 


În spatele meu am un coleg care, la fiecare probă scrisă, face ce 
face şi copiază de la mine. Nu vreau să mă cert cu el şi nici nu-mi place 
ideea de a-l pârî domnului profesor. Ce-aș putea face? 

Cred că dacă ai fi mai ferm, protejându-ţi cu grijă lucrarea, nu prea 
văd cum ar mai putea copia fără să fie văzut de profesor. Se pare că optica 
ta despre colegialitate trebuie corectată pe ici, pe colo. Până la a-l înştiinţa 
pe profesor, mai există, desigur, şi alte modalităţi: să discuţi (fără teamă!) 
între patru ochi cu „respectivul”, să-ţi schimbi locul în clasă etc. 

Este potrivit să ne oferim cadouri, între noi, cu prilejul aniversării 
zilei de naştere? 

În principiu, nu e nimic deplasat în asta, dar e mai greu de pus în 
practică în aşa fel încât să nu fie „sărit? nimeni din clasă. Mult mai 
potrivite, mai interesante şi mai democratice mi se par ar fi întâlnirile 
colective (reuniunile) organizate periodic la nivelul clasei (de exemplu, la 
trei — patru luni sau la sfârşitul semestrului) având drept scop sărbătorirea 
celor născuți în această perioadă. 

Ne sfătuiţi să sărim în ajutorul celui mai slab şi aveţi dreptate, dar 
dacă o fac și iau şi eu bătaie cui foloseşte „ajutorul” meu? 

Aşa pare la prima vedere, pentru că nu cunoşti încă destul de bine 
psihologia umană şi n-ai avut timp să asimilezi suficient de multe valori. 
Să încercăm să-i judecăm, pe rând, pe eroii tăi. Bătăuşul va avea, pe mo- 
ment, satisfacția prostului, cum se zice, dar va înţelege cu siguranță că 
nu-şi poate face de cap oricând şi oriunde fără pic de rezistență din partea 
celor din jur, ceea ce-i va (mai) tempera sau chiar stopa impulsurile dis- 
tructive. Cel atacat şi bătut, dacă nu ar fi sărit nimeni în ajutorul său, ar fi 
sfârşit prin a se supune în fața răului, aşa capătă sentimentul tonic că nu 
este abandonat şi curajul de a lupta în continuare împotriva agresorilor. Cât 
despre tine, se pare că „ajutorul” pe care ai vrut să-l acorzi nu a pornit din 
altruism, ci din oportunism. Dacă te gândești, când faci un gest nobil, la 
medalia pe care o vei primi după aceea, cred că nu merită să mai discu- 
tăm. Dacă o faci dezinteresat, bravo ţie! Ai pierdut — aparent! —, o bătălie, 
dar nu şi războiul! Vei fi câştigat respectul celui pe drept apărat (şi, poate, 
prietenia şi recunoştinţa lui), şi vei fi demonstrat, în acelaşi timp, „pe viu” 
(prin fapte) ceea ce majoritatea, din păcate, doar o „trâmbiţează”: că eşti 
un om de onoare şi un luptător. 


Aş mai face totuşi o remarcă. Există suficiente situaţii de viaţă în care, 
cu toată dorința noastră, nu putem să-i ajutăm/apărăm pe cei aflaţi în necaz 
sau în pericol. Asta pentru că, ajutându-i, propria noastră viață este în pericol. 
E o situație asemănătoare cu neputinţa celui de pe mal, care nu ştie să 
înoate sau nu este suficient de puternic pentru a sări în ajutorul celui care 
se va îneca în apele învolburate. 

E normal să-ţi respecţi profesorii, dar îmi vine foarte greu să-i 
respect pe cei care ne tratează aprioric ca pe nişte fiinţe inferioare, 
care ne jignesc sau ne nedreptăţesc. 

Ai dreptate. Profesorii au şi ei lipsurile lor: idei preconcepute, 
capricii, autoritarism extrem, favoritism etc. — toate fiind surse de nemul- 
țumire şi de conflicte. Aşa cum am afirmat şi în alte locuri, străduieşte-te 
să te porţi impecabil, pentru a nu ţi se reproşa (aproape) nimic. În situaţia 
în care eşti evident nedreptăţit, urmărit sau terorizat, nu căuta să-ţi faci 
singur dreptate. Dirigintele, directorul şi părinţii ştiu ce au de făcut în ase- 
menea situaţii. Şi repet: când îţi judeci profesorii, trebuie să iei în calcul şi 
posibila ta parte de vină. 

Mă îmbrac cu decenţă şi cu multă grijă, chiar cu o notă de 
cochetărie şi eleganță. Nu-mi reproşează nimic nici părinții, nici 


profesorii. Din păcate, am stârnit invidia unor colegi, care nu scapă 


niciun prilej să şuşotească sau să mă ironizeze, făcându-mi false 
complimente sau analogii cu vedete care au trăit cu un secol înainte. 
Nu le merit şi mă deranjează foarte mult, deşi n-o arăt. Cum pot să le 
răspund cât mai bine? 

Este o vorbă din bătrâni: „Cu tăcerea-i rupi fierea”. Se poate aplica 
şi aici; în cele din urmă se vor plictisi. Nu-i întărâta, spunându-le, de 
exemplu, că n-au decât să-şi cumpere şi ei asemenea haine sau să-şi cultive 
bunul-gust. Dacă vrei şi îți stă în putere, provoacă-i la o discuţie deschisă 
şi sinceră. În ultimă instanță, solicită intervenţia dirigintelui. 

În privinţa disputei fără sfârşit între adepţii uniformei sau ai vesti- 
mentaţiei „regulamentare”, pe de o parte, şi cei care se luptă pentru liber- 
tatea de a purta haine după ultima modă adolescentină (brățări cu ţinte, 
piercing-uri, păr vopsit şi altele ca acestea), pe de altă parte, reproduc mai 
jos câteva replici pe această temă, între elevi de seama voastră, apărute pe 
un forum de internet. Te invit să tragi singur concluziile. 


„Un bărbat cu cercei şi brățări nu poate să arate „ bine”: arată a 
gigolo, a dandy bun doar pentru gâsculițe. Din punctul meu de vedere, un 
bărbat care se garniseşte cu asemenea accesorii este lipsit de profunzime, 
este superficial şi nestatornic în convingeri. Dacă te hotărăşti să renunti 
— în timpul cursurilor —, la obiectele vestimentare controversate, nu va 
însemna că eşti slab, că ai cedat în fața unor profi/profe, ci dimpotrivă, că 
eşti suficient de puternic încât să te adaptezi oricărei situaţii, chiar cu 
riscul de a-ți atrage astfel aluzii ironice din partea unor colegi. lar dacă 
aceste ironii vor exista, înseamnă că ei nu te-au prețuit pe tine pentru ceea 
ce eşti, ci pentru ceea ce ai îmbrăcat!!!” 

„Sistemul nu se schimbă cu piercing-uri, cu brățări cu ţinte, cu gumă 
de mestecat în ore şi cu trimis de sms-uri pe sub bancă. Sistemul se 
schimbă când oameni buni, cu adevărat buni, le iau locul celor mai puţin 
buni. Asta înseamnă performanţă şi asta trebuie să fie preocuparea ta. 
Pentru modă există catwalk, pentru telefoane există cabină telefonică, 
pentru bancă există costum şi cravată, pentru restaurant cămaşa albă a 
chelnerului, pentru şcoală există un regulament pe care nu trebuie să-l 
comentezi, ci să-l pui în aplicare. Pentru că o instituţie de învățământ cere 
serio-zitate, dăruire, instigă la înțelegere, cunoaştere şi chiar concurenţă. 
Un cercel sau o freză vopsită cât mai diferit şi mai ciudat nu dau bine 
pentru seriozitatea elevului. Sigur, vrei să fii în pas cu moda sau pur şi 
simplu îți place acel look văzut la televizor sau la vecinul de scară, dar pe 
acestea le încerci în afara şcolii, pe stradă, la tine acasă etc. ” 

„Se pare că eşti perfect conştient că tu însuţi nu eşti „de nota zece” 
şi încerci să-ţi construieşti un întreg eşafodaj, lipindu-te ipotetic de un 
astfel de elev! Dar nu-l vei găsi în realitate, fiindcă ar fi un soi de 
struțo-cămilă. ” Un elev bun e atât de ocupat, bietul de el, sau alteori atât 
de lipsit de mijloace materiale, încât nu are vreme de „studiat ” tendinţele 
modei şi de aliniat la ele (sau dacă are de toate e prea inteligent să se 
încăpățâneze să le afişeze în fața profilor ,, îngropaţi în idei comuniste ”, 
cum Spui tu, cu excepția fermecătoarei tale profesoare de franceză. Altfel, 
subiectul, din punctul meu de vedere, este închis (de ceva mai solid decât 
zidul chinezesc!) ” 

Colegul meu de bancă îmi „împrumută”, când are el chef, stiloul, 
instrumentele la matematică sau chiar paltonul, ca să se ducă până 
afară. Nu ştiu ce să-i mai fac. 


Colegul tău are o mare problemă cu bunele maniere. Ai încercat 


să discuţi cu el între patru ochi? Fă-o, s-ar putea să aibă efect. Ai putea să 
simulezi, luându-i pe neaşteptate, fără voia lui, vreun obiect ce-i aparţine. 
Nu-i va conveni şi atunci poţi să-i dai replica potrivită: ,„ Vezi? Nici eu nu 
mă simt bine când tu faci la fel cu lucrurile mele. ” 

Domnul diriginte a constatat vinovăția unui elev, iar acesta şi-a 
recunoscut greșeala în faţa clasei. Cu toate acestea, atunci când diri- 
gintele l-a invitat să-şi ceară scuze, vinovatul a refuzat. Profesorul a 
ridicat tonul şi, în cele din urmă, colegul meu a cedat, dar şi-a debitat 
scuzele pe un ton iritat şi răstit. Cum se explică această situaţie? 


Nimănui nu-i vine uşor să se recunoască „învins” şi să-şi mai ceară şi . 


iertare în faţa clasei. Elevul în cauză simte că a pierdut ceva din autoritate 
şi prestigiu, fără să ia prea mult în seamă dacă e vinovat sau nu. Îi lipseşte 
încă acea conştiinţă (înţelegere a lucrurilor) care guvernează existența 
omului civilizat şi care ar fi trebuit să-l facă să respecte fără să crâcnească 
normele ei scrise sau nescrise. Nici momentul ales de profesor nu a fost 
probabil bine ales: copilului nu-i trecuse furia şi nu avusese timp să eva- 
lueze corect situaţia, cu toate implicaţiile sale. Desigur, o asemenea scuză 
făcută silit nu mai are nicio valoare şi ar fi fost bine să nu se producă. Cel 
care găseşte puterea de a-şi depăşi ego-ul, recunoscându-şi greşeala şi 
cerându-şi sincer scuze, dă dovadă de curaj; curajul celui care crede în 
adevăr şi îl respectă. Scuzele neurmate de o purtare corespunzătoare, din 
care să se vadă că îți pare rău şi că te străduieşti să nu repeți greşeala 
înfăptuită, rămân doar cuvinte goale. Nu merită să fii iertat. 

Ce trebuie să faci în situaţia în care ai devenit victima unei glume 
proaste? 

„Eroii” care provoacă şi se amuză copios pe seama acestor glume 
ar trebui scuturați serios, pentru că sunt adevărați sabotori ai climatului 
de respect şi bună înţelegere dintre voi. Mai ales dacă „glumele” lor le 
arată, în plus, şi firea crudă. Riposta violentă sau o replică similară nu 
ajută, am mai spus-o în altă parte. Poţi să te arăţi cu totul nepăsător (pentru 
a nu-i da prilejul să-şi „savureze” satisfacția), poţi să părăseşti pe loc 
adunarea sau, dacă te reculegi destul de repede, poţi să-l pui într-o situație 


de inferioritate, cu o replică verbală de genul: „Te credeam ceva mai 


isteț/original! ”. 


E greu să ţii seama de maniere atunci când eşti atacat, la ieşirea 
din şcoală, de unul sau mai mulţi derbedei care vor să-ţi fure tot ce ai 
mai de preţ asupra ta sau pur şi simplu ca să se distreze, folosindu-te 
pe post de sac de box. Dacă mă opun, o încasez și mai rău. Cum pot 
lupta împotriva lor? 

Primul lucru pe care trebuie să-l faci este să nu te resemnezi. În cazuri 
din acestea nu e vorba doar de tine, ci de mobilizarea unui întreg complex 
de măsuri menite să oprească accesul violenţei în şcoli şi în afara lor. În 
ceea ce te priveşte, iată ce ai de făcut: spune imediat părinților şi dirigin- 
telui/învăţătoarei ce-ai păţit; roagă-i pe părinţi/fraţi să te ducă sau/şi să te 
ia de la şcoală cât mai des posibil; când plecaţi de la şcoală, grupați-vă şi 
apăraţi-vă, la nevoie, împreună; nu sta de vorbă cu străini, indiferent ce ți- -ar 
spune sau promite; alege căi diferite pentru a ajunge acasă. 

S-a terminat creta în timpul unei ore. Doamna profesoară îl roagă 
pe elevul Popescu să meargă la secretariat, dar un alt elev se repede 
spre uşă şi o ia înaintea celui numit. Doamna n-a spus nimic. A greşit 
cineva? 

Da, mai întâi doamna profesoară, fiindcă trebuia să fie consecventă 
în decizia luată şi să-l oprească pe cel de-al doilea elev să părăsească clasa. 
A greşit şi elevul plecat după cretă, pentru că a ieşit din cadrul Apana 
al orei, producând dezordine. 

De ziua unui coleg, acesta ne-a servit în pauza mare cu prăjituri. 
Unul dintre noi, lacom şi nestăpânit, a luat de mai multe ori, în dauna 
celorlalți. Cum trebuia să procedez pentru a-l tempera? Să-i fi vorbit? 
Eu n-am îndrăznit, pentru că îmi putea vorbi urât. Să-i fi spus sărbă- 
toritului? 

Nicio modalitate directă de intervenție din cele sugerate de tine nu mi 
se pare potrivită. Prima putea trezi într-adevăr reacții imprevizibile din 
partea celui vizat, iar a doua ar fi afectat buna voastră dispoziție. Tu sau alt 
coleg din clasă ar fi putut să-i spună ironic: „Pui şi la pachet câteva? ”. 
Ar fi fost posibilă şi o intervenţie a ta, în final, în care să spui tare: 
„Mulţumim pentru prăjituri, au fost grozave; păcat însă că n-au ajuns 
decât pentru unii. ” 


D) DINTRE SUTE DE MANIERE... 


1. SĂ FIM TOLERANȚI FAŢĂ DE 
PERSOANELE CU NEVOI SPECIALE 
(vârstnici, persoane cu dizabilităţi) 


1.1. Spunând „bărrân” înţelegem, laolaltă, trăsături „bune” şi trăsă- 
turi „rele”: riduri şi păr alb, boală şi ramolire, prestanţă şi înţelepciune, 
cicăleală şi veşminte demodate, slăbiciune şi inimă grea (fiindcă vorbim 
de „vârsta a treia”, nu-i aşa?), bunici şi socri etc. Ce distanţă între timpurile 
„sălbatice” din copilăria omenirii, când bătrânii erau abandonaţi şi lăsaţi să 
moară (mâncarea fiind doar dreptul celui care putea face ceva ca s-o merite) 
şi cele moderne, în care societăţile evoluate îşi protejează semenii ajunşi 
la vârsta senectuții prin pensii şi asistenţă socială! Cu toate acestea, nu e 
destul. | 

Aş vrea, mai întâi, tinere cititor, să facem câteva delimitări necesare. 
S-ar putea ca unii dintre mai vârstnici tăi profesori şi părinţi (şi nu numai 
ei) să-ţi fi făcut zile fripte în copilărie şi tinereţe. S-ar putea ca vreo mătuşă 
ranchiunoasă şi zgârcită să te fi prins la „cireşele” ei şi să-ţi fi administrat 
o bătaie zdravănă. S-ar putea ca politicienii venerabili ai timpului tău sau 
chiar preotul parohiei tale să-ţi fi provocat, prin comportarea lor, deziluzii. 
Nu-i judeca numai dintr-o singură perspectivă. La urma urmei, nu suntem 
chiar nişte zei. E drept, nu e uşor să uiţi sau să le treci cu vederea greşelile 
care te-au dezamăgit, dar gândeşte-te şi la ceea ce au făcut bun pentru tine 
sau pentru comunitate. Nu generaliza şi nu te lăsa copleşit de frustrări. 
Ți-aş propune, cu voia ta, înainte de a-ţi formula un punct de vedere în privința 
vârstnicilor şi neputincioşilor — care nu au nicio vină pentru starea în care 
se află — să reflectezi puţin la trei motive care îi fac demni de respectul tău 
şi al nostru: 

a. Au deja un plus față de tine prin anii de viaţă pe care, spre deosebire 
de tine, i-au trăit! adică prin simplul fapt că au beneficiat deja de „plăcerile” 
vieții acumulând experienţe şi valori. Dacă te uiţi cu admiraţie şi cu invidie 


la un prieten care şi-a cumpărat de curând o maşină super, de ce n-ar merita 
un dram de consideraţie vâstnicul care are atât de multe atuuri faţă de tine! 

b. Nimic sau aproape nimic din ceea ce ai câştigat până acum nu ar fi 
fost posibil fără ei, fără ajutorul lor, fără investiţia de suflet şi de minte pe 
care au făcut-o în tine şi în fiecare dintre noi. 

c. Se confruntă cu mari necazuri (chiar dacă, în modestia lor înte- 
leaptă, nu le arată): suferințe fizice şi psihice de care nu vei scăpa nici tu 
la bătrâneţe. 

Ce poţi face tu pentru bătrâni şi neajutoraţi? 

În afara respectului formal cotidian (cedarea locului, pionie căratul 


sacoşei etc.) păstrează-ți calmul şi nu-i respinge sau batjocori la primii 


„nervi” pe care ţi-i fac; consultă-i când ai nevoie de un sfat sau de o 
mângâiere (se vor simţi luaţi în seamă); întreabă-i din când în când ce îi 
mai doare şi îngrijeşte-i cât poţi; ţine-i în preajma ta (nu la azil sau 
sanatoriu), fă-i să zâmbească cât mai des; nu-ţi arăta mila şi încearcă 
să-i cunoşti mai bine (vei fi surprins de varietatea şi de profunzimea 
subiectelor care îi interesează). 

1.2. Din ce în ce mai des remarcăm în jurul nostru prezenţa oamenilor 
graşi (supraponderali sau obezi), fără să ocolească nici vârsta voastră. 
Uneori e vorba de manifestări de boală, dar, de cele mai multe ori, de vicii 
de alimentaţie. Limitarea sau reducerea acestui fenomen îngrijorător, cu 
extindere la nivel global, reprezintă o problemă de sănătate publică, dar şi 
de educaţie a lumii contemporane. Nu toţi suntem pregătiţi să fim toleranţi 
şi să facem loc acestor oameni „speciali” între noi. Din păcate, suntem 
încă martori la scene în care discriminarea, remarca sau porecla jignitoare 
lovesc fără milă în aceşti „egali” ai noştri, provocându-le multă suferință. 
Sensibilitatea lor ultragiată le provoacă ruşine, izolare, timiditate sau revoltă 
agresivă. În şcoli dăm mereu peste „glumeți” răutăcioşi sau de-a dreptul 
cruzi, care găsesc amuzant să-şi chinuie colegii aflați în această situaţie 
nedorită. Nu-i lăsaţi să-şi facă de cap. Daţi-le riposta cuvenită, discutaţi cu 
ei separat sau în prezența dirigintelui, oferiţi-le propriul vostru model 
comportamental corect. 


2. CONFLICTELE ŞI VIOLENŢA 
POT FI PREVENITE ȘI CONTRACARATE 


2.1. Amabilitatea cotidiană — un mod deliberat de manifestare 


Vreți să trăiţi în bună înţelegere cu semenii voştri cunoscuţi sau necu- 


noscuţi? Răspunsul majorităţii nu poate fi decât unul singur: da. Mai greu 


e de pus în practică. A vrea este, într-adevăr, prima condiţie. Următoarea 
mi se pare a fi amabilitatea, acea bunăvoință pe care trebuie s-o arătăm 
tuturor, ca premisă a bunelor noastre intenții: şi celor mici, şi celor mari; 
celor cu sau fără cazier; indiferent de culoarea pielii sau de rangul ocupat 
în societate; față de prieten sau de neprieten. 

Un zâmbet sincer şi o privire deschisă, la fel ca alte zeci şi zeci de 
gesturi asemănătoare, mărunte în aparenţă, la care ne-am referit şi în cu- 
prinsul lucrării, nu costă prea mult, dar aduc foloase nebănuit de mari. 
Cu condiţia să fie exercitate zilnic, să devină un modus vivendi (mod de 
viață). Ele reprezintă tot atâtea semne bune că îl accepti şi că ai încredere 
în cel de lângă tine, fiind totodată o invitaţie de a răspunde la fel, lăsând 
deoparte suspiciunile, frica sau timiditatea. Zâmbetul are puterea de a naşte 
zâmbet (bunătate). Am citit undeva că de la americani şi din vestul Europei 
a pornit o adevărată ofensivă a surâsului, ca mijloc terapeutic, dar şi ca 
replică la tristeţe şi proastă-dispoziţie, la ironie, sarcasm şi aere de superio- 
ritate, la gafe sau bădărănie. Nu ştiu cât de mari şi durabile pot fi efectele 
unei asemenea strategii — fiindcă de efectul lor benefic nu mă îndoiesc! —, 
dar dacă Occidentul mai are încă nevoie de aşa ceva, închipuiţi-vă cât de 
mult avem noi nevoie. 


sia 


| 
A Din legile lui Murphy: 

„Nu strică Să-ţi aminteşti că universul, cu o excepție nesemnificativă 
(adică tu — n. n.) este alcătuit din alții. ” 


2.2. Bunele maniere — arme nonviolente împotriva violenţei 


ANS OSNAICH DETAN AEGEE ANSOAIN SAPANON, 


De când e lumea şi pământul, cel deştept a S 
câştigat (în cele din urmă) în fața prostului şi omul 
educat şi instruit în faţa celui „necioplit”. Aşadar, 
putem trage concluzia că modelul pozitiv este prin 
sine, prin forța demonstrată, un factor extrem de 
puternic de contracarare a factorilor distructivi. 

Dar cum trebuie să procedeze omul manierat pentru a preveni mani- 
| festările conflictuale? Dar dacă, în ciuda unei atitudini prevenitoare, 
| viața îl aduce față în față cu o violență manifestată? Rândurile | 
| următoare încearcă să-ți ofere câteva posibile răspunsuri. 7 


e Dacă se întâmplă vreun eveniment neobişnuit (vreo ceartă sau 
bătaie, un incendiu, un accident etc.) nu sta şi privi la nesfârşit, pe post de 
gură-cască. Dacă poţi, ia atitudine (de exemplu, acordă primul ajutor 
sau prinde hoţul) ori anunţă autorităţile abilitate. Nu deveni, prin tăcerea sau 
pasivitatea ta, laş şi complice la mârlănii sau purtări huliganice. Te poate 
scuza doar vârsta fragedă sau frica, dar şi în această ultimă situație ai putea, 
totuşi, face ceva: să alergi în ajutor, să cauţi o modalitate de refugiere a 
celor agresaţi, să-i ajuţi cumva să se apere. 

e Iminenţa unei dispute comune ce tinde să se transforme în ceartă şi 
scandal (ton în creştere, susţinerea încăpăţânată a propriilor argumente, 
fără a le lua în seamă pe cele ale interlocutorului etc.) poate fi curmată prin 
mijloace „paşnice” precum: amânarea discuţiei (,, Ími pare rău, dar trebuie 
să plec. Hai să ne mai gândim la problema asta. Putem discuta mai 
târziu”), renunţarea la propriile argumente (,, Bine, dacă nu vrei să ajungem 
la o înțelegere, eu voi renunța, dar te-aş sfătui să ceri şi părerea ... '); 
domolirea nervilor apelând la umor etc. 

e O discuţie tare, cu invective, uşi trântite şi obiecte zdrobite, repro- 
şuri şi acuzaţii nefondate nu trebuie suportată. Pentru omul civilizat, soluția 
rămâne părăsirea „câmpului de luptă” (,, Cred că ar fi bine să-şi vadă fiecare 
de treburile sale pentru o vreme”). De data aceasta nu se poate vorbi de 
laşitate sau de slăbiciune. Un asemenea spectacol ar deveni degradant nu 
numai pentru cel care-l provoacă, dar şi pentru cel care-l suportă. 


e Nu vă confesaţi oricui şi nici nu lăsaţi pe altcineva să vă împărtă- 
şească, într-un moment de derută, toate secretele sale. Ulterior s-ar putea 
să regretaţi/regrete, ceea ce ar produce tensiune (regret şi ruşine) între voi. 
Ca să nu mai vorbim de situaţia în care, o „vorbă în doi” ajunge în cele din 
urmă şi la urechea celui de-al treilea, pe care tocmai l-ai criticat. 

e Fereşte-te să spui vorbe grele la mânie celor care îți sunt prieteni 


apropiaţi şi sinceri (uneori pur şi simplu pentru că încearcă să te ajute). 


Odată fisura produsă, cu toate regretele şi scuzele tale, nimic nu va mai fi 
ca înainte. 

e E mult mai bine să dai sfaturi şi exemple pozitive în loc să critici. 
Nu poţi şti niciodată cum răspunde la reproşuri sau critici o persoană necu- 
noscută (sau puţin cunoscută). l 

e Omul aflat sub influența alcoolului este, de regulă, irascibil. Dacă e 
posibil, evită orice conflict cu acesta, nu-l jigni, nu-l încuraja la vorbă. 

* De multe ori, la originea unor situații conflictuale stă chiar atitu- 
dinea noastră conştient sau inconştient provocatoare sau incitantă. Uneori 
nu ne alegem bine cuvintele (aruncăm vorbe „la mişto”, nu răspundem la 
salut, folosim un ton poruncitor, ameninţări, învinuiri, dădăceală, zefle- 
meli, interogaţii sâcâitoare etc.), alteori depăşim limitele decenţei vesti- 
mentare (bluze prea mulate pe corp, fuste prea scurte, pantaloni cu talie 
joasă, decolteu adânc etc.) Chiar şi unele gesturi şi mişcări ale trupului pot 
fi interpretate ca lascive sau obscene, reprezentând şi ele potenţiale surse 
de abuz, inclusiv sexual, din partea celor aflați dincolo de graniţele com- 
portamentului civilizat. Prevederea rămâne, şi în aceste cazuri, „mama 
siguranței”. 

e Dacă nu ştii „cum să pui problema”, poți favoriza situațiile 
explozive. lată, de exemplu, dacă spui, la un moment dat: „Cum? N-ai citit 
cartea asta? Până şi copiii o ştiu!” (în loc de „E o carte excepțională. 
Te invit s-o citeşti cât mai repede, n-ai să regreți ”) sau „Păi, după câte 
tepe a dat frate-tău, era şi normal să i se înfunde... ” (în loc de „E drept, 
a greşit, dar îmi pare rău totuşi de el”) atunci vorbele tale vor deveni numai 
bune ca sămânță de scandal. Uneori chiar şi remarci nevinovate sau o simplă 
curiozitate pot irita sensibilitatea unora. 

e A împrumuta sau a lua cu împrumut reprezintă obiceiuri proaste, 
care duc de cele mai multe ori la neînțelegeri, invidie, ruperea bunelor 
relații. Nu împrumuta nimic din casă fără ştirea părinţilor! 


„Cărţile nu se pierd atunci când sunt împrumutate. Excepţie fac 
numai cărţile la care ținem foarte mult.” (Din legile lui Murphy) 

* Dacă eşti provocat, nu răspunde, pentru început, în niciun fel (chiar 
dacă, fiind împroşcat cu vorbe murdare şi umilit, orgoliul „ţipă” în tine!). 
Cu atât mai mult în situaţia în care eşti în minoritate evidentă. Nu te angaja 
în dispute verbale, în ironii, jigniri, îmbrânceli şi amenințări. Alteori, privi- 
rea directă, combinată cu un limbaj rezervat, dar demn şi politicos (poate 
chiar puţin prietenos), pot preveni apariţia unui conflict. Fă o evaluare cât 
mai exactă a agresorilor: câţi sunt, dacă sunt înarmaţi sau nu, dacă sunt 
solizi, cât de uşor ar fi de păcălit, cu ce te-ai putea apăra, pe unde ar fi o 
cale de scăpare etc. Dacă eşti atacat, nu apela la forţa fizică decât în caz 
de maximă necesitate; nu ştii niciodată cum se poate termina. Prima armă 
în cazul unui atac este ... fuga „sănătoasă”, a doua — strigătul. Dacă niciuna 
dintre acestea nu are efect, scoate tot ce ai în buzunare, pentru că huliganii 
asta vor: să se dea mari, să se distreze şi să fure. În cazul în care tu, ca băiat, 
însoțeşti o fată şi sunteţi agresaţi, ia toate măsurile necesare s-o protejezi 
sau să-i înlesneşti fuga. O eventuală atitudine de laşitate din partea ta 
(bocete, tremurături, rugăminţi, tăcere înfricoşată) te descalifică definitiv 
în faţa fetei, chiar dacă „metodele” tale au dat rezultate şi ați reuşit să 
scăpaţi cu bine. 


3. FEMEILE TREBUIE RESPECTATE 
PENTRU CĂ MERITĂ 


si 7 Q. J. Rousseau 


În privinţa raporturilor dintre bărbat şi femeie, societatea modernă 
în continuu proces de emancipare democratică a sfărâmat o serie întreagă 
de stereotipuri comportamentale din trecut sau le-a modelat în acord cu 
noile mentalități. A trecut timpul când femeile, de regulă casnice, îşi aşteptau 
supuse soții acasă. Astăzi femeia, ieşită gn anonimatul istoric, a devenit 


propria ei stăpână. Uitaţi-vă în jur: de la femeia muncitoare de pe câmp şi 
până la femeia şef de stat, o vedeți pretutindeni alături şi egală cu bărbatul 
mândră de statutul ei firesc. În afara slujbei, se ocupă constant de casă de 
copii şi de soţ şi, nu de puține ori, tot ea este cea care stă alături ŞI îi nei 
Jeşte pe bătrânii şi bolnavii familiei. Ei i se cere să lucreze, dar să rămână 
totodată frumoasă şi mereu disponibilă. Incredibil este că reuşeşte cu 
succes de fiecare dată. | | 


Pentru că vorbim de maniere, femeia zilelor noastre are ŞI în această 


privință un cuvânt greu de spus, pentru că, având acum la îndemână toate 
armele (nu numai pe cele secrete, ale seducţiei), reuşeşte să lupte eficient 
împotriva discriminărilor de tot felul, abuzului sexual sau grosolăniei coti- 
diene. Filozoful Petre Ţuţea spunea cu îndreptăţire: „Cărui bărbat nu-i 
plac femeile? În primul rând vrei să le cunoşti şi să le iubeşti pentru 
farmecul lor şi, în al doilea rând pentru că fac oameni. ” 

Pentru bărbatul civilizat, femeia nu este doar un partener de viaţă. 
Ea reprezintă ŞI un perpetuu simbol estetic. E vorba de acel inefabil feminin 
care ne impresionează şi ne încântă pe noi, bărbaţii/băieţii. Omul „subţire” 
nu poate să nu-l remarce şi să nu-l interiorizeze. Binecunoscutul scriitor 
Mircea Cărtărescu îl surprinde într-o manieră personală în cartea sa „De ce 
iubim femeile”. Noi iubim femeile, afirmă prozatorul: „,(...) pentru că au 
Jete cu trăsături dulci ca ale copiilor... Pentru că nu miros a transpiratie 
Sau a tutun prost şi nu asudă pe buza supe-rioară... Pentru că le zâmbesc 
tuturor copiilor mici care trec pe lângă ele. Pentru că merg pe stradă 
drepte, cu capul sus, cu umerii traşi înapoi şi nu răspund privirii tale când 
le fixezi ca un maniac... Pentru că poartă tot soiul de zdrăngănele pe care 
şi le asortează la îmbrăcăminte după reguli complicate şi de neînțeles. 
Pentru că îşi desenează şi-şi pictează feţele cu atenţia concentrată a unui 
artist inspirat. Pentru că au obsesia pentru Ssubțirime a lui Giacometti. 
Pentru că se trag din fetiţe. Pentru că-şi ojează unghiile de la picioare. 
Pentru că joacă şah, Whist sau ping-pong fără să le intereseze cine 
câştigă. Pentru că şofează prudent în maşini lustruite ca nişte bomboane 
așteptând să le admiri când sunt oprite la stop şi treci pe zebră prin Jala 
lor (...) Pentru că în filme nu fac duş niciodată înainte de-a Jace dragoste, 
dar numai în filme (...) Pentru că iau viața în serios, pentru că par să 
creadă cu adevărat în realitate (...) Pentru că nu-ți pun mâna pe fund 
decât în reclame (...). Pentru că din ele-am ieşit şi-n ele ne-ntoarcem, şi 


mintea nostră se roteşte ca o planetă greoaie, mereu şi mereu, numai în 
jurul lor.” (Ed. Humanitas, Bucureşti, 2005, p. 167, reproducere selectivă.) 


Nu putem părăsi acest capitol fără să subliniem că respectul nu poate fi 
acordat totuşi necondiționat. Nici măcar pentru femei. Pentru a fi respectată, 
femeia trebuie să fie respectabilă. lată un adevăr primordial în materie 
de maniere, care pune criteriul moral mai presus de orice alte considerente. 


4. GESTURI MĂRUNTE DAR ... CU GREUTATE 


4. 1. Situaţii jenante 


e Pe cel răcit, nasul înfundat și roşu, care curge fără oprire, îl pune 
în situații deloc plăcute. La masă, în clasă, la vreo „coadă” în magazine 
etc. ai obligația de a folosi discret batista, aplecându-te înspre partea în 
care poţi să te fereşti cel mai bine. Nu-ţi transforma nasul într-o trompetă 
şi, mai ales, nu te uita în batistă (greţos!). Nu este obligatoriu să spui 
„Scuzaţi-mă”. Cei din jurul tău trebuie să manifeste înţelegere, abținân- 
du-se de la priviri sau întrebări curioase de genul „Da ce-ai pățit? "Amână, 
renunță sau scurtează prezența ta la meciuri, spectacole, vizite şi alte 
manifestări neobligatorii. 

e Căscatul poate fi stăpânit în orice situaţie. E vorba doar de un exer- 
cițiu de autocontrol. A căsca (mai ales în chip zgomotos, întinzându-te şi 
fără a duce măcar mâna la gură) în timpul orelor la clasă, în autobuz sau 
la vreun spectacol, oricât de obosit ai fi şi oricât de plicticos ţi s-ar părea, 
este un semn evident de necunoaştere sau de sfidare a bunelor maniere 
(deci şi a bunului-simţ). 

e Strănutul e mai greu de stăpânit însă, când nu se mai poate, ai grijă 
să nu „explodezi”, stropind cu salivă pe cei din jur, într-o învolburare 
sonoră bubuitoare. Scoate repede batista, tamponează-te la gură, eventual 
scuzându-te. Obiceiul de a-i spune păţitului „Sănătate! ” sau „Noroc! ” nu 
este deplasat, cum îşi închipuie unii, dar e bine să renunti dacă e vorba de 
o persoană necunoscută sau în vârstă. 

e Tusea, mai ales când e una din cele „măgăreşti”, deranjează foarte 
tare pe cei din jur. Dacă n-o poţi stăpâni, fă-o cât mai discret, în surdină, 


fără să caşti gura ca un peşte pe uscat şi fără să stropeşti pe nimeni. 


Batista — mereu la îndemână şi mâna la gură! Când e vorba de boală, 


să nu faci exces de zel: stai acasă. 

„+ Nimic nu poate fi mai vulgar şi mai dezgustător decât eliminarea 
gazelor, râgâitul şi scuipatul în public (chiar şi în familie). ŞI animalele 
se pot stăpâni sau pot fi dresate să-şi controleze nevoile fiziologice. Cu 
excepţia copiilor (foarte) mici, asemenea indivizi (din ce în ce mai izolaţi, 


din fericire) par să nu fi coborât încă din copaci. Gesturile lor distrug toată - 


strădania noastră de a cultiva în jurul nostru plăcerea, frumosul, încân- 
tarea. Imaginaţi-vă cum ar suna un râgâit în timpul unei scene magnifice 
dintr-un spectacol de teatru sau un „vânt” în timpul unui sărut! Brrrr! 
E cu totul altceva când „te-ai scăpat”. În această nefericită ipostază, nu-ți 
mai rămâne decât să te scuzi şi să suporţi ruşinea. Şi învăţătura corespun- 
zătoare. | 

e Fiind într-o societate, (Chiar între prieteni foarte apropiaţi), când 
eşti nevoit să mergi la W. C. nu e cazul să spui „Mă scuzaţi, mă duc la 
W. C. / toaletă” , ci „ Mă scuzați un moment”. După ce ţi-ai terminat treaba, 
lasă curat şi nu cumva să uiţi să tragi apa. 

e Scărpinatul (mai ales prin anumite locuri) şi scobitul în nas sau în 
urechi produc o impresie deplorabilă în public. 

* Trosnitul degetelor, rosul unghiilor şi diverse gesturi (cum ar fi 
darabana bătută cu degetele pe tăblia mesei, ciocănitul paharului cu fur- 
culița sau cuțitul, freamătul necontenit al palmelor care se închid şi se 
deschid, mişcarea dezordonată şi febrilă a braţelor şi picioarelor, jocul cu 
stiloul, rictusul feţei) reprezintă un reflex al unor reacții psihice şi nervoase 
nestăpânite, care îi indispun pe cei prezenți. 

e Sughiţul este o pacoste, fiindcă vine când nu te aştepţi şi cu greu 
poate fi suprimat. Dacă după primul pahar cu apă nu încetează, nu mai ai 
la îndemână decât o soluție: retragerea. 

e Mirosul neplăcut al gurii se produce fie când nu te speli pe dinți, 
fie când este vorba de un dezechilibru digestiv (deci o cauză medicală). 
Dacă în prima situaţie ştie toată lumea ce are de făcut, în a doua lucrurile 
sunt mai complicate. Persoana în cauză trebuie să consulte medicul. Până 
la rezolvarea situaţiei are la îndemână câteva soluţii, cel mai la îndemână 
fiind guma de mestecat sau bomboana mentolată. 

e În cazul femeilor/fetelor, nesupravegherea mişcărilor sau 
poziţiilor corpului poate fi un motiv serios de a fi categorisite drept 


indecente. Iată câteva exemple: fiind în şezut, stai cu picioarele desfăcute 
mai mult decât trebuie; neştiind cum să ieşi sau să intri în mașină, ridici 
sau desfaci iarăşi prea mult picioarele; prin aplecare, laşi să se vadă o prea 
mare parte din pieptul dezgolit etc. Omul decent îşi arată buna creştere şi 
în afara spaţiilor formale: în familie, la plajă, în locurile unde se practică 
nudismul sau în cea mai strânsă intimitate în doi. Chiar şi atunci când mama, 
alăptându-şi pruncul, îşi acoperă discret sânul, retrăgându-se într-un loc 
mai discret, constatăm manifestându-se acelaşi sentiment de pudoare, 
specific naturii umane. Din păcate asistăm, din ce în ce mai des, şi la 
un alt fel de indecență: cea rezultată din expunerea voită a goliciunii, 
exhibiţionistă sau dominată de o senzualitate deşănțată, chipurile în numele 
libertăţii de exprimare. O asemenea „libertate” este însă de natură să ne 
pună serios pe gânduri cu privire la sănătatea morală a societăților contem- 
porane care o permit şi o practică. | 


4. 2. Există şi minciuni... politicoase! 

Îţi prezint două situaţii ipotetice, dar veridice: 

1. Sora ta nu este tocmai un top model. Ce poți să-i spui când, în fața 
oglinzii, exasperată de un nas prea lung, pe care nu poate să-l ascundă, 
nici să-l taie, exclamă întristată: „Cine să mă placă pe mine cu nasul 
ăsta? ”. E clar, trebuie s-o „contrazici cumva, încercând să transformi 
dezavantajul în avantaj, făcând haz de necaz, minţind aşadar politicos, cu 
umor şi din toată inima (pentru că o iubeşti, nu-i aşa?): „Abia ai să-i miroşi 
mai bine pe curtezanii nesinceri ” sau „E atuul tău, dacă ştii să-l porți 
cum trebuie, îti dă personalitate... ia gândeşte-te la Barbara Streisard ce 
furori a făcut! ”. Ori, pur şi simplu: „E nasul familiei, al meu, al tău, al 
tatei şi cu asta basta, mergem înainte! ”. 

2. Eşti domnişoară şi mama vrea cu orice preț să-ţi facă cunoştinţă cu 
băiatul unei prietene, pe care îl cunoşti din vedere, dar pe care tu nu-l poţi 
suferi. Te trezeşti la un moment dat cu el în casă, însoțindu-le pe cele două 
mame, pasămite aflate în trecere. Din vorbă în vorbă, proaspătul tău simpa- 
tizant te invită să participi mâine la un meci de fotbal, la care el însuşi este 
jucător, meci urmat de o mică petrecere cu amicii săi. În momentul acesta 
apare minciuna: refuzi politicos, spunând cu seninătate că tocmai în ziua 
aceea ai, să zicem, planificare la dentist pentru o lucrare importantă. 


Ne lovim în viață de situaţii în care, ocazional, lipsa de sinceritate 
(minciuna) este justificată. Ea nu mai are nocivitate, dimpotrivă, transmite 
un mesaj de bunăvoință şi de generozitate sau te scapă dintr-o situaţie 
neplăcută. E vorba despre acele minciuni „nevinovate” pe care le spunem 
copiilor, pentru că ei sunt prea mici pentru a pricepe ceva (de pildă, că le 
tăiem nasul dacă mint); gazdei, că a făcut prăjituri bune, cu toate că le-am 
înghițit cu noduri; când mulțumeşti „încântat” celui care ţi-a adus un cadou, 
cu toate că nu te entuziasmează deloc; celor care ar putea folosi adevărul 
pentru a ne bârfi sau discredita mai apoi; celor defavorizaţi de soartă 
(bătrâni, bolnavi sau persoane cu handicap), pentru a le face viaţa sau ulti- 
mele clipe de viață suportabile; pentru a scăpa de insistența agasantă 
a euna ş. a. m. d. Important este ca atunci când apelezi la asemenea „min- 
ciuni”, să te întrebi dacă ele într-adevăr ajută pe cineva sau la ceva. 

cenzori 


In loc de încheiere 


Oră de dirigenţie. Profesorul diriginte se adresează clasei: 

— Astăzi, conform planificării noastre, vom vorbi despre râs. Ar putea 
cineva dintre voi să încerce o definiţie a râsului? 

Prima mână se ridică rapid din spatele clasei: 

— Râsul este un animal sălbatic care seamănă cu o pisică, numai că-i 
mai mare şi vânează prin păduri. | 

Clasa izbucni în râs. Chiar şi dirigintele avu un zâmbet larg pe chipul 
de obicei foarte serios. Elevul cu pricina, după o clipă de derută, păru să-şi 
dea seama că nu se află în ora de biologie şi se aşeză în grabă pe locul său. 


O întâmplare în care eu văd mai mult decât un moment amuzant din 
viața şcolii. N-ai să crezi probabil, dar are legătură chiar şi cu „ghidul pe 
care, presupun, tocmai l-ai citit. Încerc să explic. 

Când oamenii sunt puşi în faţa unei probleme noi de viaţă, modul cum 
o percep şi reacţiile lor sunt extrem de variate. lată, să-l luăm mai întâi pe 
gafeurul nostru. Neatenţia, graba şi superficialitatea l-au făcut să confunde 
grav noţiunile. Dacă a vrut să facă o glumă bună, la început de oră, intenția 
i-a reuşit: profesorul şi elevii săi au început ora deconectați şi receptivi. 
Cât priveşte reacţia clasei la „gluma” colegului, unii au dat curs primului 
impuls, hohotind zgomotos şi admirativ, alţii au schiţat doar un zâmbet 
reținut, fiind deja cu gândul la tema anunţată din timp de către diriginte, 
iar câţiva s-au uitat cu condescendență la „aiuritul” de Costel, care iar 
n-a înţeles nimic. Dar să nu-l uităm pe profesor: Oare formularea întrebării 
a fost suficient de precisă? Nu cumva confuzia din capul lui Costel era 
prezentă şi la alții? Chiar şi natura subiectului propus poate genera 
abordări diferite. În cazul nostru, „râsul”, ca manifestare diurnă atât de 
comună şi de naturală, pare un subiect „uşor” comparativ cu, să zicem, 
„seriosul” concept de cinste. Numai că ceea ce pare la început foarte 
simplu, se dovedeşte mai apoi neaşteptat de complicat. 


Schimbând ceea ce trebuie de schimbat, cam la fel se poate vorbi şi 
despre poziţia (mai bine zis poziţiile) tinerilor cititori puşi înaintea 
„bunelor maniere” din cartea aceasta. Cel mic, de „primară”, plimbând 
încă degetul pe sub cuvinte, se va fi îngrozit de mulțimea regulilor încă 
neştiute şi ar fi aruncat repede cartea dacă mama, vigilentă, nu ar fi fost 


lângă el. Preadolescentul de gimnaziu „care le ştie pe toate” a răsfoit-o şi, 


după ce a aruncat o privire pe „cuprins”, a aruncat-o indispus într-un colţ 
al bibliotecii: „Cum îşi permite să-mi dea mie sfaturi cum să mă îmbrac, 
cum să vorbesc şi, mai ales, cum să mă distrez? ”. O speranţă (destul de 
slabă) mi-a mai rămas la adolescentul licean. E aproape matur şi se pregă- 
teşte să se arunce în vâltoarea vieţii. El să fie oare beneficiarul major? 
Îl văd pendulând între două atitudini. Pe de o parte se simte ca la ora de 
dirigenţie, vrând să sune cât mai repede de ieşire: s-a săturat de sfaturi şi 
de tutelă, vrea să zboare! Pe de alta, e silit să recunoască — îl obligă 
realitatea! —, că lumea e (încă) în stăpânirea maturilor anacronici şi că 
trebuie să joace, cel puţin pentru un timp, după regulile lor. 

La nivel de individ, lucrurile se complică şi mai tare. Tipul „revoltat” 
este asemenea calului sălbatic care dă din copite, contorsionându-se în 
toate felurile şi încercând din răsputeri să-şi arunce din spinare călăreţul 
care vrea să-l domesticească. Mă cam îndoiesc că acesta va ţine prea mult 
cartea în mână. Nu prea cred nici în nonconformistul „pragmatic”, care 
pune preț pe alte calități după care sunt judecaţi oamenii de valoare (vile, 
maşini de lux etc.). Ce să mai spun despre cel care n-a prea auzit de ele 
până acum: „Nu-mi trebuie! Cum m-am descurcat fără ele (fără norme, n. n.) 
o să mă descurc şi de-acum înainte.” Mă bazez destul de mult pe tipul 
timid (dar nu naiv!). Singuratic, „luat la mişto” şi „înfrânt” de atâtea ori în 
lupta pentru cucerirea sexului opus, îl văd spunându-şi hotărât: „Aşa nu 
se mai poate! Cartea asta cred că e bună pentru mine.” Cel mai mult 
contez însă pe tipul fraier. A luat mereu note mari, zece pe linie la purtare, 
mereu la patru ace, ce mai!, slăbiciunea veteranelor profesoare de la catedră. 
L-am prins! El este singurul cititor serios. Îmi revin însă repede: cei ca el 
sunt cam puţini! 

Dragă prietene, ai înţeles, desigur, că am glumit... serios. Dacă ai 
ajuns cu lectura cărții până în acest punct, sper din toată inima să-ţi spui în 
sine: „Măi, stai puţin! S-ar putea să aibă dreptate profu ăsta!” Ar fi 
primul semn că eşti pe calea cea bună. Pe calea pe care merg numai 
oamenii civilizaţi. 

